ബാഴ്‌സ വീണ്ടും കുരുങ്ങി | Sports | Deshabhimani | Thursday Jul 2, 2020\nബാഴ്‌സ വീണ്ടും കുരുങ്ങി\nസ്‌പാനിഷ് ലീഗിൽ ബാഴ്‌സലോണയുടെ കിരീടപ്രതീക്ഷ മങ്ങി. അത്‌ലറ്റികോ മാഡ്രിഡിനോട് സ്വന്തം തട്ടകത്തിൽ സമനില വഴങ്ങിയത് ബാഴ്‌സയ്‌ക്ക് കനത്ത തിരിച്ചടിയായി. രണ്ടുതവണ മുന്നിട്ടുനിന്നശേഷം 2–-2ന് കുരുങ്ങുകയായിരുന്നു. മൂന്ന് പെനൽറ്റി ഗോളുകളായിരുന്നു മത്സരത്തിൽ. ബാഴ്‌സയ്‌ക്കുവേണ്ടി പനേങ്ക കിക്കിലൂടെ മെസി പന്ത് വലയിലെത്തിച്ചപ്പോൾ അത്‌ലറ്റികോയുടെ രണ്ട് പെനൽറ്റി ഗോളും സോൾ നിഗേസിന്റെ വകയായിരുന്നു. അത്‌ലറ്റികോ മുന്നേറ്റക്കാരൻ ദ്യേഗോ കോസ്‌റ്റയുടെ പിഴവ് ഗോൾ ബാഴ്‌സയെ ആദ്യം മുന്നിലെത്തിച്ചു.\nമുപ്പത്തിമൂന്നു കളിയിൽ 70 പോയിന്റാണ് ബാഴ്‌സയ്‌ക്ക്. ഒരു കളി കുറവുള്ള റയൽ 71 പോയിന്റുമായി ഒന്നാമത് നിൽക്കുന്നു. കഴിഞ്ഞ നാലുകളിയിൽ മൂന്നിലും ബാഴ്‌സ സമനില വഴങ്ങി. റയൽ ഇന്ന് ഗെറ്റഫയുമായി കളിക്കും. ജയിച്ചാൽ നാല് പോയിന്റ് ലീഡാകും റയലിന്. അഞ്ചുകളിയാണ് ശേഷിക്കുന്നത്. കളി തുടങ്ങി പതിനൊന്നാം മിനിറ്റിൽ കോസ്‌റ്റയ്‌ക്ക് പിഴച്ചു. മെസിയുടെ കോണർ കിക്ക് കോസ്‌റ്റയുടെ കാലിൽത്തട്ടി സ്വന്തം പോസ്‌റ്റിലേക്കുതന്നെ കയറി.\nപിന്നാലെ അത്‌ലറ്റികോയ്‌ക്ക് പെനൽറ്റി അവസരം കിട്ടി. കോസ്‌റ്റയെടുത്ത കിക്ക് ബാഴ്‌സ ഗോൾകീപ്പർ മാർക് ആന്ദ്രേ ടെർ സ്‌റ്റെയ്‌ഗൻ തട്ടിയകറ്റി. എന്നാൽ, ടെർ സ്‌റ്റെയ്‌ഗന്റെ ഫൗൾ കാരണം അത്‌ലറ്റികോയ്‌ക്ക് വീണ്ടും അവസരം കിട്ടി. സോളാണ് രണ്ടാമത് കിക്ക് എടുത്തത്. മെസിയുടെ കിക്കിലൂടെ വീണ്ടും ബാഴ്‌സ മുന്നിലെത്തി. ബോക്‌സിൽവച്ച് മെസി പതുക്കെ പന്ത് തോണ്ടിയിട്ടപ്പോൾ അത്‌ലറ്റികോ ഗോൾകീപ്പർ യാൻ ഒബ്ലാക്ക് കാഴ്‌ചക്കാരനായി. ഈ മുപ്പത്തിമൂന്നുകാരന്റെ കളി ജീവിതത്തിലെ 700–-ാം ഗോൾ.\nപക്ഷേ, രണ്ടാം പകുതിയിൽ ബാഴ്‌സ പ്രതിരോധം വീണ്ടും വിളറി. ഒരു പെനൽറ്റികൂടി അത്‌ലറ്റികോയ്‌ക്ക്. സോളിലൂടെ അവർ സമനില പിടിക്കുകയും ചെയ്‌തു. അത്‌ലറ്റികോയ്‌ക്കായി യാന്നിക് കറാസ്‌കോയും മാർകോസ് ലോറെന്റെയും മികച്ച കളി പുറത്തെടുത്തു.കഴിഞ്ഞ മത്സരത്തിൽ സെൽറ്റ ഡി വിഗോയോടും ഇതേ സ്‌കോറിനായിരുന്നു ബാഴ്‌സ കുരുങ്ങിയത്.


coronavirus - News papers | ദിനപത്രത്തിലൂടെ കൊറോണ പടരുമോ? ഒമാൻ അടക്കം ലോകത്ത് പലയിടത്തും അച്ചടി പത്രങ്ങൾക്ക് നിയന്ത്രണം ഏർപ്പെടുത്തിയത് എന്തുകൊണ്ടാണ്? പത്രത്തിലൂടെ കൊറോണ വൈറസ് മനുഷ്യ ശരീരത്തിൽ എത്താം എന്ന് ലോകാരോഗ്യ സംഘടനയുടെ മുന്നറിയിപ്പ് നിലവിലുണ്ടോ? രാവിലെ മലയാളിയുടെ വീട്ടിൽ എത്തുന്ന പത്രങ്ങൾ കാലനാവുമോ? സോഷ്യൽ മീഡിയയിൽ വിഷയം ചൂടൻ ചർച്ചയായതോടെ വിശദീകരണവുമായി മാതൃഭൂമിയും മനോരമയും - MarunadanMalayalee.com\nMarch 24, 2020 | 03:32 PM IST | Permalink\nതിരുവനന്തപുരം: കേരളത്തിലെ പത്ര വ്യവസായത്തിന്റെ അടിത്തറ ഇളക്കുന്ന ഒരു പ്രചാരണമാണ് ഇപ്പോൾ വാട്സാപ്പിലും ഫേസ്‌ബുക്കിലുമായി കഴിഞ്ഞ മൂന്നുദിവസങ്ങളായി പ്രചരിക്കുന്നത്. നാം രാവിലെ വായിക്കുന്ന ദിനപ്പത്രങ്ങളിലൂടെ കോവിഡ് 19 പകരാൻ നല്ല സാധ്യതയുണ്ടെന്നും ഇതിന്റെ ഭാഗമായി ഒമാനിൽ അടക്കം ദിനപ്പത്രങ്ങളുടെ വിതരണം നിർത്തിവെച്ചിരിക്കയാണെന്നുമുള്ള ഭീതിദമായ സന്ദേശങ്ങളാണ് പ്രചരിക്കുന്നത്. ഇതേ തുടർന്ന് പലരും പത്രങ്ങൾ നിർത്തിയിട്ടുമുണ്ട്. ഇതോടെ മാതൃഭൂമിയും മനോരമയും അടക്കമുള്ള പ്രമുഖ പത്രമാനേജ്മെന്റുകൾ വിശദീകരണവുമായി രംഗത്ത് എത്തിയിട്ടുണ്ട്. ന്യൂസ്‌പ്പേപ്പറുകളിൽ വൈറസുകൾക്ക് നിലനിൽക്കാനാവുമെന്നതിന് യാതൊരു തെളിവുകളോ പഠനങ്ങളോ പുറത്തുവന്നിട്ടില്ല എന്നാണ് ഇവർ ചൂണ്ടിക്കാട്ടുന്നത്. അതോടൊപ്പം തങ്ങളുടെ പത്രങ്ങൾ മനുഷ്യസ്പർശമേൽക്കാത്ത മെഷീൻ പാക്കിങ്് ആണെന്നും ഇവർ ചൂണ്ടിക്കാട്ടുന്നു. ജനകീയാരോഗ്യപ്രവർത്തകനും സോഷ്യൽ മീഡിയ ആക്റ്റീവിസ്്റ്റുമായ ഡോ ജിനേഷ് പി എസും ഈ വിഷയത്തിൽ പ്രതികരിക്കുന്നുണ്ട്. പത്രത്തിലൂടെ കോവിഡ് 19 പകരാനുള്ള സാധ്യത കുറവാണെന്നും ഡ്രോപ്പ്ലെറ്റ് ഇൻഫക്ഷൻ രീതിയിലാണ് വൈറസ് പകരുന്നതെന്നും ഡോ ജിനേഷ് ചൂണ്ടിക്കാട്ടുന്നു.\nശാസ്ത്രജ്ഞരെ ഉദ്ധരിച്ച് മാതൃഭൂമിയും മനോരമയും\n'ന്യൂസ്‌പേപ്പറുകൾ കോവിഡ് വാഹകരാണെന്നതിനുള്ള യാതൊരു തെളിവുകളും ഇതുവരെ ലഭിച്ചിട്ടില്ലെന്ന് പ്രമുഖ ശാസ്ത്രജ്ഞരും ഡോക്ടർമാരും പറയുന്നുണ്ട്.ന്യൂസ്‌പ്പേപ്പറുകളിൽ വൈറസുകൾക്ക് നിലനിൽക്കാനാവുമെന്നതിന് യാതൊരു തെളിവുകളോ പഠനങ്ങളോ പുറത്തുവന്നിട്ടില്ല എന്നാണ് നാഷണൽ സെന്റർ ഫോർ ഡിസീസ് കൺട്രോൾ ഡയറക്ടർ സുജീത് സിങ് പറയുന്നത്.'- മാതൃഭൂമി വാർത്ത ഇങ്ങനെ പറയുന്നു.\n'ന്യൂസ്‌പേപ്പറുകൾ സുരക്ഷിതമല്ലെന്ന് പറയുന്നതിൽ യാതൊരു യുക്തിയുമില്ല. ആളുകൾ തിങ്ങി നിറഞ്ഞ മുറിയിൽ നിന്ന് നിങ്ങൾ പത്രം വായിക്കുകയാണെങ്കിൽ രോഗം വരാനുള്ള സാധ്യത തള്ളിക്കളയാനാവില്ല. അതിന് കാരണം പത്രമല്ല പകരം ഇത്രയധികം ആളുകൾ തിങ്ങിനിൽക്കുന്നതിനാലാണത്. മാത്രവുമല്ല നിങ്ങൾ സാമൂഹിക അകലം പാലിക്കുന്നുമില്ല', നിപയെ തുരത്തുന്ന പോരാട്ടത്തിൽ സർക്കാരിന്റെ അംഗീകാരം ലഭിച്ച കോഴിക്കോട് ബേബി മെമോറിയൽ ഡോക്ടർ അനൂപ് കുമാർ പറയുന്നു.കോവിഡ് രോഗികൾ പത്രങ്ങൾ വിതരണം ചെയ്യുന്നില്ല എന്നതു കൊണ്ടും പത്രത്തിൽ വൈറസിന് അധിക കാലം നിലനിൽക്കാൻ സാധിക്കാത്തു കൊണ്ടും ഭയത്തിന്റെ ആവശ്യമില്ലെന്നാണ് എയിംസ് ഡയറക്ടർ ഡോ. റൺദീപ് ഗുലേരിയ പറഞ്ഞത്.\nമനുഷ്യസ്പർശമേൽക്കാതെയുള്ളതാണ് ഭൂരിഭാഗം പത്രങ്ങളുടെ പ്രിന്റിങ് പ്രക്രിയ എന്നുള്ളതുകൊണ്ടു തന്നെ ഭയപ്പാടിന്റെ യാതൊരു ആവശ്യവുമില്ല. പത്രം വിതരണം ചെയ്യാനുപയോഗിക്കുന്ന ട്രക്കുകൾ ഫ്യുമിഗേഷൻ ചെയ്ത ശേഷമാണ് വിതരണത്തിന് തയ്യാറാവുന്നതെന്നും വിവിധ പത്രസ്ഥാപനങ്ങളും അടിവരയിടുന്നു.മാതൃഭൂമി പത്രം അച്ചടിക്കുന്ന മെഷിനിൽ റീൽ കയറ്റുന്നതു മുതൽ പത്രനിർമ്മാണത്തിൽ മനുഷ്യ സ്പർശമില്ല. അച്ചടി മുതൽ പത്രം എണ്ണിത്തിട്ടപ്പെടുത്തി കെട്ടുകളാക്കി അടുക്കി വെച്ച് പ്ലാസ്റ്റിക്ക് റാപ്പറിൽ പൊതിയുന്നതുവരെ യന്ത്രങ്ങളുടെ ജോലിയാണ്. വാഹനത്തിലേക്ക് പ്ലാസ്റ്റിക്കിൽപൊതിഞ്ഞ പത്രക്കെട്ട് കയറ്റുന്നതും മെഷിൻ തന്നെ. പത്രമെടുക്കാനെത്തുന്ന വാഹനങ്ങൾ നേരത്തെ മുതലേ മാതൃഭൂമി അണുവിമുക്തമാക്കാറുണ്ട്.\nദിനപത്രങ്ങൾ അച്ചടിക്കുന്നതും വിതരണം ചെയ്യുന്നതും സുരക്ഷിതമായല്ലെന്ന പ്രചാരണം തെറ്റാണെന്ന് ഇന്ത്യൻ ന്യൂസ് പേപ്പർ സൊസൈറ്റി. ദിനപത്രങ്ങൾ സുരക്ഷിതമല്ലെന്ന പ്രചാരണം വ്യാജമാണ്. പൂർണ സുരക്ഷാമാനദണ്ഡങ്ങൾ പാലിച്ചാണ് ഓരോ പത്രവും വായനക്കാരന്റെ കൈകളിലെത്തുന്നതെന്ന് ഐഎൻഎസ് കേരള റീജ്യണൽ കമ്മിറ്റി ചെയർമാൻ എം വി ശ്രേയാംസ് കുമാർ അറിയിച്ചു.പൂർണമായും യന്ത്രവത്കൃത മാർഗത്തിലൂടെയാണ് അച്ചടിക്കുന്നത്. പത്രക്കെട്ടുകളും വിതരണത്തിന് എത്തിക്കുന്ന വാഹനങ്ങളും അണുവിമുക്തമാക്കിയാണ് വായനക്കാരനിലേക്ക് എത്തിക്കുന്നത്.. കോവിഡ് 19 പ്രതിരോധിക്കുന്നതിനായി പല നടപടികളും പല പത്രസ്ഥാപനങ്ങളും സ്വീകരിച്ചിട്ടുണ്ട്. ആവശ്യം വേണ്ട ജീവനക്കാർ മാത്രമാണ് ഓഫീസിലെത്തുന്നത്. ജീവനക്കാർ അധികവും വീട്ടിലിരുന്നാണ് ജോലി ചെയ്യുന്നതെന്നും, കോറോണ പ്രതിരോധത്തിന്റെ ഭാഗമായി സംസ്ഥാന സർക്കാരിന്റെ നിർദ്ദേശങ്ങൾക്ക് അനുസരിച്ച് തുടർന്നും പ്രവർത്തിക്കുമെന്നും എം വി ശ്രേയംസ് കുമാർ പറഞ്ഞു.- സമാനമായ വിശദീകരണം ഒരു വീഡിയോയിലൂടെ മലയാള മനോരമയും പുറത്തുവിട്ടിരുന്നു.\nപത്രങ്ങൾ അപകടകാരികളാകുമെന്ന് കാട്ടി വാട്സാപ്പിൽ പ്രചരിക്കുന്ന സന്ദേശം ഇങ്ങനെ:\nദിനപത്രത്തിലൂടെ കൊറോണ എത്താം! കാര്യം നിസാരമല്ല, പ്രശ്നം ഗുരുതരം. ലോകമെങ്ങും വ്യാപിച്ച കൊറോണ വൈറസ് കേരളത്തെയും ഭീതിയിലാഴ്‌ത്തിയിട്ടുണ്ട്.. കൊറോണ പടരാതിരിക്കാൻ പല മുൻകരുതലുകളാണ് നാം സ്വീകരിക്കുന്നത്. ദിനം പ്രതി രാവിലെ വീടുകളിലെത്തുന്ന പത്രങ്ങളിലൂടെ കൊറോണ പകരുമോ എന്നുള്ള ചോദ്യം ജനങ്ങളിൽ ആശങ്ക സൃഷ്ടിക്കുന്നുണ്ട്. പേപ്പറിൽ കൂടി കൊറോണ വൈറസ് പകർന്ന് കിട്ടാം എന്ന മുന്നറിയിപ്പ് ലോകാരോഗ്യ സംഘടനയാണ് നല്കിയത്. ലോകത്ത് പലയിടത്തും അച്ചടി പത്രങ്ങൾക്ക് നിയന്ത്രണമോ, ജനങ്ങൾ ഉപേക്ഷിക്കുകയോ ചെയ്തു. കോവിഡ് വൈറസ് മാറിയിട്ട് മതി പത്രമെന്ന് പാശ്ചാത്യരാജ്യങ്ങളിലുള്ളവർ ഓഫിസിൽ വിളിച്ചറിയിച്ചു.\nഅച്ചടി പത്രങ്ങളുടെ വിള നിലമാണ് കേരളം. ലോകത്ത് ഒരു ചുരുങ്ങിയ സ്ഥലത്ത് ഇത്ര മാത്രം പത്ര കടലാസുകൾ വിതരണം ചെയ്യുന്ന മറ്റൊരു സ്ഥലം ഉണ്ടാകില്ല. ആ നിലക്ക് തന്നെ കേരളത്തിൽ ഈ ചോദ്യം വളരെ പ്രസക്തവും ജനങ്ങൾ നന്നായി ചിന്തിക്കേണ്ടതും ആണ്. ഈ ചർച്ച നടത്താൽ അച്ചടി പത്രങ്ങൾക്കും അവർ നടത്തുന്ന ചാനലുകൾക്കും ഒന്നും സാധിച്ചു എന്നു വരില്ല. എന്തായാലും രാവിലെ വീട്ടിൽ എത്തുന്ന അച്ചടി പത്രത്തിൽ കൊറോണ ഉണ്ടാകുമോ. കൊറോണ വരുവാൻ സാധ്യത ഉണ്ടോ. ഇതുമായി ബന്ധപ്പെട്ട് പ്രമുഖ കോസ്‌മെറ്റിക് കൺസൾട്ടന്റും ഐ.എം.എ എക്‌സിക്യുട്ടീവ് മെമ്പറുമായ ഡോ ജയശേഖർ ആണ്. വീടുകളിൽ രാവിലെ എത്തുന്ന അച്ചടി പേപ്പറിലൂടെ കൊറോണ വൈറസ് വരാനുള്ള സാധ്യതയാണ് അദ്ദേഹം വിവരിക്കുന്നത്.\nഎന്തായാലും ഇത് അച്ചടി പത്ര മാധ്യമ ഭീമന്മാർ പറയില്ല. നാളെ അവർ ഇതിന്റെ ന്യായീകരണവുമായി വന്നേക്കാം. മറ്റൊരു ഡോക്ടറേ വയ്ച്ച് മറ്റൊരു തരത്തിൽ പറഞ്ഞേക്കാം. എന്നാൽ ഇത് തന്നെയാണ് സത്യം. ലോകാരോഗ്യ സംഘടനയുടെ നിർദ്ദേശവും നിലവിൽ ഉള്ളത് മറക്കരുത്. പത്രത്തിലൂടെ കൊറോണ വൈറസ് മനുഷ്യ ശരീരത്തിൽ എത്താം എന്ന് ലോകാരോഗ്യ സംഘടനയുടെ മുന്നറിയിപ്പ് നിലവിൽ ഉള്ളതും ആരും മറക്കരുത്. ഓസ്‌ട്രേലിയയിൽ കറൻസി നോട്ടുകൾ ദയവായി സാധനം വാങ്ങുവാൻ വരുമ്പോൾ കൊണ്ടുവരരുത് എന്നും കറൻസി നോട്ടുകൾ കൗണ്ടറിൽ സ്വീകരിക്കില്ല എന്നും ഷോപ്പിങ്ങ് ഭീമന്മാരായ വൂൾ വർത്ത അടക്കം ഉള്ളവർ അറിയിപ്പിറക്കിയ കാര്യവും മലയാളികൾ മറക്കരുത്. കാര്യങ്ങൾ നിസാരമല്ല, പ്രശ്‌നം ഗുരുതരം തന്നെയാണ്.\nകൊറോണക്കെതിരെ പല പ്രതിരോധം നാം തീർക്കുമ്പോൾ കറൻസിയിൽ തൊട്ട ശേഷം കൈ കഴുകണം എന്നു വരെ ബോധവത്ക്കരണം നടക്കുമ്പോൾ രാവിലെ എത്തുന്ന ദിനപത്രങ്ങളേ എങ്ങിനെ ഒഴിവാക്കാൻ ആകും. ചെറിയ സാധ്യതയേ ഉള്ളു എങ്കിലും ചെറിയ സാധ്യതയും ഒരു മനുഷ്യനിൽ വന്ന രോഗവും തന്നെയാണ് ഇന്ന് ലോകം മുഴുവൻ ആയത് എന്നതും ആരും മറക്കരുത്. എല്ലാ ചെറിയ സാധ്യതകളും പാളിയാൽ ഗുരുതരമായ വിഷയമാകും. അച്ചടി പത്രങ്ങൾ പ്രിന്റ് ചെയ്ത് കെട്ടുകളാക്കി ആയത് വാഹനത്തിൽ കയറ്റുന്നിടത്ത് പല കൈകളും സ്പർശിക്കുന്നു. തുടർന്ന് അത് കട വരാന്തയിലും ഫുഡ്പാത്തിലും കൊണ്ടുവന്ന പുലർച്ചെ കെട്ടുകൾ ഇറക്കുന്നു. അവിടെ നിന്നും ഏജന്റുമാർ ഇരുന്ന് തിരഞ്ഞ് അത് തരം തിരിക്കുന്നു. തുടർന്ന് ബൈക്കിലും സൈക്കിളിലും കയറ്റി വീടുകളിലേക്ക്. ഇപ്പോഴും തുപ്പൽ തൊട്ട് പത്രം തിരഞ്ഞെടുക്കുന്ന ഏജന്റുമാർ വരെയുണ്ട്. ഇത്തരത്തിൽ ദിനപത്രം കൈകാര്യം ചെയ്യുന്ന ആരെങ്കിലും ഒരാൾക്ക് കൊറോണ ഉണ്ടേൽ ആയത് അത് വായിക്കുവാൻ കൈകളിൽ എടുക്കുന്ന വായനക്കാരനിലേക്കും എത്താം.\nഓർക്കുക..പേപ്പറിലും തടിയിലും, പ്‌ളാസ്റ്റിക്കിലും3മുതൽ4ദിവസം വരെ കൊറോണ വൈറസ് ജീവിക്കും. ഈ സമയ പരിധിക്ക് ഉള്ളിൽ നമ്മൾ സ്പർശിച്ചാൽ വൈറസ് നമ്മുടെ ശരീരത്തിലും എത്തുകയും ചെയ്യും. ഏതായാലും ദിനപത്രം ഉപേക്ഷിക്കണം എന്ന് പറയുന്നില്ല. എന്നാൽ വൈറസ് ബാധക്ക് സാധ്യത ഉണ്ട്. എല്ലാ വഴികളിലും നമ്മൾ കൊറോണയുടെ ചെയിൽ മുറിക്കുമ്പോൾ അറിയാതെ പോലും ഒരു വഴിയും തുറന്നിരിക്കരുത്. രാവിലെ എത്തുന്ന പത്രം മലയാളിക്ക് ഏറ്റവും വിലപ്പെട്ടതു തന്നെയാണ്. എന്നാൽ ആ പത്രം ആരൊക്കെ സ്പർശിച്ച് എങ്ങിനെ ഒക്കെ ആരുടെ കൈകളിലൂടെ ഒക്കെ വരുന്നു എന്നും അവർക്ക് അസുഖം ഉണ്ടോ എന്നൊന്നും നമുക്ക് അറിയില്ല. അത് തന്നെയാണ് റിസ്‌ക്. പേപ്പറിൽ കൊറോണ വൈറസ്4ദിവസം വരെ ജീവിക്കും എന്നതിനാൽ തന്നെ വിഷയം ചെറുതല്ല.\nഇതുസംബന്ധിച്ച് ജനകീയരോഗ്യ പ്രവർത്തകർ ഡോ ജിനേഷ് പി എസിന്റെ പോസറ്റ് ഇങ്ങനെയാണ്:\nപത്രത്തിലൂടെ കോവിഡ് 19 പകരുമോ?\nകൊറോണ വൈറസ് ബാധിതനായ ഒരാൾ ചുമച്ചോ തുമ്മിയോ തെറിക്കുന്ന കണങ്ങൾ പത്രത്തിൽ പറ്റി പിടിച്ചിരുന്നാൽ, അതിൽ സ്പർശിച്ച ശേഷം, ആ കൈ വായിലോ മൂക്കിലോ കണ്ണിലോ സ്പർശിച്ചാൽ തിയററ്റിക്കലി ഈ രോഗം പകരാൻ സാധ്യതയുണ്ട് എന്ന് പറയാം. പ്രായോഗികമായി സാധ്യത വളരെ കുറവാണ് താനും.\nഒരു കാര്യം കൂടി. നാക്കിൽ നിന്നും വിരലിൽ കൊണ്ട് തുപ്പൽ തൊട്ട് പത്ര മറിക്കുന്ന ചിലരില്ലേ ? അത് നല്ലതല്ല. നിങ്ങൾക്ക് വൈറസ് ബാധ ഉണ്ടെങ്കിൽ തുപ്പൽ വഴി രോഗം മറ്റൊരാളിൽ എത്താൻ സാധ്യതയുണ്ട്. അതുകൊണ്ട് ആ ശീലം ഒഴിവാക്കണം.


മലപ്പുറത്ത് ഇന്ന് 362 പേര്‍ക്ക് കോവിഡ്; 326 പേർക്കും സമ്പര്‍ക്കത്തിലൂടെ |\nമലപ്പുറം: ജില്ലയിൽ ഇന്ന് 362 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ കളക്ടർ കെ. ഗോപാലകൃഷ്ണന് അറിയിച്ചു. ജില്ലയില് ആദ്യമായാണ് ഒരു ദിവസം ഇത്രയേറെ പേര്‍ക്ക് കോവിഡ് ബാധ സ്ഥിരീകരിക്കുന്നത്. 326 പേര്‍ക്കാണ് സമ്പര്‍ക്കത്തിലൂടെ രോഗബാധയുണ്ടായത്. ഇതില് 19 പേര് ആരോഗ്യ പ്രവര്‍ത്തകരാണ്. 23 പേര് ഉറവിടമറിയാതെയും 284 പേര് നേരത്തെ രോഗബാധിതരായവരുമായി നേരിട്ടുള്ള സമ്പര്‍ക്കത്തിലൂടെയുമാണ് രോഗബാധിതരായത്. സമ്പര്‍ക്കത്തിലൂടെ രോഗബാധിതരായവരില് പെരിന്തല്‍മണ്ണ എ.എസ്.പി. എം. ഹേമലതയും ഉള്‍പ്പെടും.\nഇന്ന് രോഗം സ്ഥിരീകരിച്ചവരില് 10 പേര് ഇതര സംസ്ഥാനങ്ങളില് നിന്നെത്തിയവരാണ്. ശേഷിക്കുന്ന 26 പേര് വിവിധ വിദേശ രാജ്യങ്ങളില് നിന്നെത്തിയവരുമാണ്. വൈറസ് ബാധിതര് ക്രമാതീതമായി വര്‍ധിക്കുന്ന സാഹചര്യത്തില് ആരോഗ്യ ജാഗ്രത കര്‍ശനമായി ഉറപ്പാക്കണമെന്നും ആരോഗ്യ പ്രവര്‍ത്തകരുടെ നിര്‍ദേശങ്ങള് പൂര്‍ണ്ണമായും പാലിക്കണമെന്നും ജില്ലാ കളക്ടർ അഭ്യര്‍ത്ഥിച്ചു. ജില്ലയില് ഇതുവരെ 2,751 പേരാണ് വിദഗ്ധ ചികിത്സക്ക് ശേഷം രോഗമുക്തരായി വീടുകളിലേക്ക് മടങ്ങിയത്.\n34,481 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 1,687 പേര് വിവിധ ആശുപത്രികളില് നിരീക്ഷണത്തിലുണ്ട്. മഞ്ചേരി ഗവ. മെഡിക്കല് കോളജ് ആശുപത്രിയില് 413 പേരും തിരൂരങ്ങാടി താലൂക്ക് ആശുപത്രിയില് 15 പേരും തിരൂര് ജില്ലാ ആശുപത്രിയില് മൂന്ന് പേരും നിലമ്പൂര് ജില്ലാ ആശുപത്രിയില് ഏഴ് പേരും കാളികാവ് പ്രത്യേക ചികിത്സാ കേന്ദ്രത്തില് 92 പേരും ചുങ്കത്തറ പ്രത്യേക ചികിത്സാ കേന്ദ്രത്തില് 105 പേരും മഞ്ചേരി മുട്ടിപ്പാലം പ്രത്യേക ചികിത്സാ കേന്ദ്രത്തില് 76 പേരും കരിപ്പൂര് ഹജ്ജ് ഹൗസില് 145 പേരും കാലിക്കറ്റ് സര്‍വ്വകലാശാലയിലെ പ്രത്യേക ചികിത്സാ കേന്ദ്രത്തില് 760 പേരുമാണ് ചികിത്സയില് കഴിയുന്നത്. 31,571 പേര് വീടുകളിലും 1,223 പേര് കോവിഡ് കെയര് സെന്‍ററുകളിലുമായി പ്രത്യേക നിരീക്ഷണത്തിലുണ്ട്.\nജില്ലയില് നിന്ന് ഇതുവരെ ആര്‍ടിപിസിആര്, ആന്‍റിജന് വിഭാഗങ്ങളിലുള്‍പ്പടെ 81,811 പേരുടെ സാമ്പിളുകള് പരിശോധനക്കയച്ചു. ഇതില് 78,444 പേരുടെ ഫലം ലഭ്യമായതില് 71,110 പേര്‍ക്കാണ് വൈറസ് ബാധയില്ലെന്ന് സ്ഥിരീകരിച്ചത്. 3,253 പേരുടെ പരിശോധനാ ഫലങ്ങളാണ് ഇനി ലഭിക്കാനുള്ളത്.


Tag: eclipse – LUCA\nScrolling News അമച്വർ അസ്ട്രോണമി കോഴ്സ് ആകാശവിശേഷങ്ങള്\nJune 21, 2020 June 23, 2020 1 min read\n2020 ജൂണ് 21 വലയ സൂര്യഗ്രഹണത്തെ വരവേൽക്കാം- മനോഷ് ടി.എം. അവതരിപ്പിക്2020 ജൂണ് 21 വലയ സൂര്യഗ്രഹണത്തെ വരവേൽക്കാം- ഗ്രഹണം എങ്ങനെ ഉണ്ടാവുന്നു?, ഗ്രഹണത്തെ സംബന്ധിച്ചുള്ള പതിവ് ചോദ്യങ്ങള്‍ക്കുള്ള ഉത്തരങ്ങള്, ഗ്രഹണം സ്റ്റെല്ലേറിയത്തിലൂടെ എങ്ങനെ കാണാം? മനോഷ് ടി.എം. വിശദമാക്കുന്നു\nഅമച്വർ അസ്ട്രോണമി കോഴ്സ് ആകാശവിശേഷങ്ങള് ജ്യോതിശാസ്ത്രം പുതിയവ ശാസ്ത്രം ശാസ്ത്രപരിപാടികൾ\nഎല്ലാ കറുത്തവാവിനും ഗ്രഹണമുണ്ടാവാത്തത് എന്തുകൊണ്ട് ? – എളുപ്പം മനസ്സിലാക്കാവുന്ന മോഡൽ\nഎല്ലാ കറുത്തവാവിനും ഗ്രഹണമുണ്ടാവാത്തത് എന്തുകൊണ്ട് ? ഒരു പുതിയ മോഡല് ഉപയോഗിച്ചുകൊണ്ട് ചന്ദ്രന്റെ സഞ്ചാരപാതയുടെ പ്രത്യേകതകളും ഗ്രഹണങ്ങളുടെ ആവര്‍ത്തനവും ചര്‍ച്ച ചെയ്യുന്നു.


കേരളം ഇരുട്ടിലേക്ക്; ലോ‍ഡ്ഷെഡ്ഡിങ്ങിന് സാധ്യത – MOBI NEWS\nതിരുവനന്തപുരം: പൊള്ളുന്ന ചൂടില് വെന്തുരുകുകയാണ് കേരളം. ചൂട് കനത്തതോടെ സംസ്ഥാനത്തെ വൈദ്യുതി ഉപയോഗം റെക്കോര്‍ഡ് വേഗത്തില് കുതിക്കുകയാണ്. ഉപയോഗം കൂടിയതോടെ സംസ്ഥാനത്ത് വൈദ്യുതി നിയന്ത്രണം കൊണ്ടുവരുമെന്നാണ് സൂചന. പുറത്ത് നിന്ന് വാങ്ങുന്ന അധിക വൈദ്യുതിക്ക് കര്‍ശന നിയന്ത്രണമേര്‍പ്പെടുത്തിയത് ലോഡ് ഷെഡ്ഡിങ്ങിന് വഴിതെളിക്കും.\nചൂട് വര്‍ധിച്ചതോടെ കൂടുതല് പേര് എയര്‍കണ്ടീഷണറുകളിലേക്ക് മാറിയതും വൈദ്യുതി ഉപയോഗം കൂടാന് കാരണമായിട്ടുണ്ട്. രാത്രികാലങ്ങളില് വൈദ്യുതി ഉപയോഗം കൂടുതലാണ്. ലോഡ്ഷെഡ്ഡിങ്ങ് ഒഴിവാക്കാന് സ്വകാര്യ കമ്പനികളില് നിന്ന് വന് തുകയ്ക്കാണ് കെഎസ്ഇബി വൈദ്യുതി വാങ്ങുന്നത്. ഇത്ര ഉയര്‍ന്ന തുകയ്ക്ക് വൈദ്യുതി വാങ്ങി എത്രത്തോളം മുന്നോട്ട് പോകും എന്നതാണ് നിലവിലെ സാഹചര്യത്തില് കെഎസ്ഇബിക്ക് മുന്‍പിലെ വെല്ലുവിളി.\nപ്രതിദിനം വേണ്ട വൈദ്യുതിയുടെ അളവ് തലേദിവസം ബെംഗളൂരിലെ സതേണ് റീജണല് ലോഡ് ഡെസ്പാച്ച് സെന്‍ററില്(എസ്ആര്‍എല്‍ഡിസി) അറിയിക്കണം. ഇതിന്‍റെ അടിസ്ഥാനത്തിലാണ് ദേശീയ ഗ്രിഡില് നിന്ന് വൈദ്യുതി ലഭിക്കുക. ആവശ്യപ്പെട്ടതിലും കൂടുതല് വൈദ്യുതി വേണ്ടി വന്നാല് പരമാവധി 150 മെഗാവാട്ട് വരെ അധികം ഉപയോഗിക്കാം. എന്നാല് ഇത്തരത്തില് ഒന്നരമണിക്കൂര് ഉപയോഗിച്ചാല് വൈദ്യുതി ലഭിക്കാതെയാവുന്ന അവസ്ഥയാണ് നിലവിലുള്ളത്. ഈ നിയന്ത്രണം മറികടന്നാല് പിഴ അടയ്ക്കേണ്ടി വരും.\nവേനല് കടുത്തതോടെ ദക്ഷിണേന്ത്യന് സംസ്ഥാനങ്ങളില് വൈദ്യുതി ഉപയോഗം കൂടിയതാണ് നിയന്ത്രണത്തിന് കാരണമായത്. ഇത്തവണ പകല് സമയം പരമാവധി വൈദ്യുതി ഉപയോഗം 3352 മെഗാവാട്ടും രാത്രി 4311 മെഗാവാട്ടുമാണ്. കഴിഞ്ഞ വര്‍ഷം ഇത് പകല് 2800ഉം രാത്രി 4,011 മെഗാവാട്ടും വീതമായിരുന്നു.\n← രാഹുൽ ഗാന്ധിക്കുള്ള മറുപടി വയനാട്ടിലെ തോൽവിയാകണം; യെച്ചൂരി\nമന്ത്രി ജലീലിനെതിരായ ബന്ധുനിയമന ആരോപണത്തില് കഴമ്പില്ലെന്ന് ഹൈക്കോടതി; പരാമര്‍ശം പികെ ഫിറോസ് സമര്‍പ്പിച്ച ഹര്‍ജിയില് →\nവെള്ളപ്പൊക്കം; സൗജന്യമായി വിളിക്കാം.. ഡാറ്റയും ഉപയോഗിക്കാം..\nAugust 17, 2018 By Web Team 0\nസര്‍ക്കാര് ചെലവില് എല്‍ഡിഎഫ് സംഘടിപ്പിക്കുന്ന വനിതാമതില് പൊളിയും; ഇടതുപക്ഷത്തിന്റെ അവസാന മുഖ്യമന്ത്രിയായിരിക്കും പിണറായിയെന്നും പിസി ജോര്‍ജ്ജ്\nഎന്‍ഡോസള്‍ഫാന് ദുരിത ബാധിതരുടെ കടബാധ്യതകള് എഴുതിത്തള്ളും; സംസ്ഥാന സർക്കാർ


ഒരു വർഷം നീണ്ട തയ്യാറെടുപ്പ്; ക്രിസ്മസ് രുചി നാവിലെത്തിക്കും ഈ 'മട്ടാഞ്ചേരി സ്പൈസ് കേക്ക്'| Malayala Manorama\nഒരു വർഷം നീണ്ട തയ്യാറെടുപ്പ്; ക്രിസ്മസ് രുചി നാവിലെത്തിക്കും ഈ 'മട്ടാഞ്ചേരി സ്പൈസ് കേക്ക്'\nസ്വന്തം ലേഖകൻ November 25, 2021 09:55 AM IST\nക്രിസ്മസിനായുള്ള കേക്ക് രുചിക്കാന് കൊച്ചിയില് കേക്ക് ടേസ്റ്റിങ് ചടങ്ങൊരുക്കി കാസിനോ ഗ്രൂപ്പ് ഹോട്ടല്‍സ്. കേക്ക് ഒരുക്കുന്നതിന് മുന്നോടിയായി നടത്തപ്പെടുന്ന ഫ്രൂട്ട് മിക്സിങ്ങില്‍നിന്ന് വ്യത്യസ്തമായാണ് കേക്ക് ടേസ്റ്റിങ് സംഘടിപ്പിച്ചത്.\nമട്ടാഞ്ചേരി സ്പൈസ് കേക്ക്. ഡ്രൈ ഫ്രൂട്ട്സിന്റെയും പിന്നെ തനത് സുഗന്ധദ്രവ്യങ്ങളുടെയും തെരഞ്ഞെടുപ്പില് തുടങ്ങി അവ ചേരുംപടി ചേര്‍ത്ത് കേക്കുണ്ടാക്കുന്നതുവരെ വേണ്ടിവന്നത് ഒരുവര്‍ഷം. അങ്ങനെ എല്ലാവിധത്തിലും ശരിയായ പാകം വന്ന എന്ന അര്‍ഥത്തിലുള്ള മെച്വേര്‍ഡ് പ്ളം കേക്കാണ് കൊച്ചിയിലെ ചടങ്ങില് നടി അനു നായര് പുറത്തിറക്കിയത്. കേക്ക് തയാറാക്കുന്ന ഒാരോ ഘട്ടത്തിനും മുന്തിയ പരിഗണന നല്‍കിയതുകൊണ്ടുതന്നെ എല്ലാവരെയും ഉള്‍പ്പെടുത്തിയുള്ള കേക്ക് മിക്സിങ് ഒഴിവാക്കി . അങ്ങനെയാണ് ഒരുവര്‍ഷത്തോളമെടുത്ത് തയാറാക്കിയ കേക്ക് രുചിക്കാനായി കേക്ക് േടസ്റ്റിങ് സംഘടിപ്പിച്ചത്. കാസിനോ ഗ്രൂപ്പ് ഹോട്ടല്‍സിന് കീഴിലെ പന്തലിന്റേതാണ് കേക്ക്.\nക്രിസ്മസ് ഹാംപറും ഹോളിഡേ ഹാംപറുമായാണ് പന്തല് പ്രീമിയം കേക്ക് വിപണിയില് ഇക്കുറി നിലയുറപ്പിച്ചിട്ടുള്ളത്. മൊത്തം പന്ത്രണ്ടായിരം കിലോ കേക്കാണ് ഇക്കുറി കോര്‍പറേറ്റ് ഗിഫ്റ്റിങ്ങിനായി അടക്കം തയാറാക്കിയിട്ടുള്ളത്.


ഇറാനുമായി ചര്‍ച്ചകള് തുടങ്ങണമെന്ന് ഗള്‍ഫ് രാജ്യങ്ങളോട് ഖത്തര് Qatar-Says-Its-Time-Gulf-Arabs-Start-Talks-with-Iran\nHome Gulf ഇറാനുമായി ചര്‍ച്ചകള് തുടങ്ങണമെന്ന് ഗള്‍ഫ് രാജ്യങ്ങളോട് ഖത്തര്\nദോഹ: ഇറാനുമായുള്ള പ്രശ്നങ്ങള് പരിഹരിക്കാന് ചര്‍ച്ചകള് ആരംഭിക്കണമെന്ന് ഗള്‍ഫ് രാജ്യങ്ങളോട് അഭ്യര്‍ത്ഥിച്ച് ഖത്തര്. ഇതാണ് ചര്‍ച്ചകള്‍ക്കുള്ള ശരിയായ സമയമെന്നും ചര്‍ച്ചകള്‍ക്ക് ഖത്തര് മധ്യസ്ഥത വഹിക്കാമെന്നും ഖത്തര് വിദേശകാര്യമന്ത്രി ശൈഖ് മുഹമ്മദ് ബിന് അബ്ദുല്‍റഹ്‌മാന് അല്‍താനി പറഞ്ഞു. ബ്ലൂംബര്‍ഗ് ടി.വിയ്ക്ക് നല്‍കിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത്.\nഇറാനുമായുള്ള ഗള്‍ഫ് രാജ്യങ്ങളുടെ പ്രശ്നങ്ങള് പരിഹരിക്കപ്പെടുമെന്ന് പ്രതീക്ഷിക്കുന്നതായും അത് സാധ്യമാവുമെന്ന് വിശ്വസിക്കുന്നതായും അദ്ദേഹം പറഞ്ഞു. ജി.സി.സിയിലെ മറ്റ് രാജ്യങ്ങള് കൂടി പങ്കിടുന്ന ആഗ്രഹമാണ് ഇതെന്നും അദ്ദേഹം കൂട്ടിച്ചേര്‍ത്തു. ഗള്‍ഫ് സഹകരണ കൗണ്‍സിലിലെ ആറ് രാജ്യങ്ങളും ഇറാനും ഒന്നിച്ചുള്ള ഉച്ചകോടി നടത്തണമെന്ന് ദീര്‍ഘകാലമായി ആവശ്യപ്പെടുന്ന വ്യക്തിയാണ് ഖത്തര് വിദേശകാര്യമന്ത്രി.\nPrevious articleഒമാനില് ഇന്ന് 135 പേര്‍ക്ക് കോവിഡ്; 185 പേര് രോഗമുക്തി നേടി\nNext articleഖത്തറില് ഗാര്‍ഹിക തൊഴിലാളികളുടെ വേതനത്തില് വന്‍വര്‍ധന


കവസാക്കി നിഞ്ച ZX-25R-ന്റെ അരങ്ങേറ്റവും വൈകും - Malayalam DriveSpark\nകവസാക്കി നിഞ്ച ZX-25R-ന്റെ അരങ്ങേറ്റവും വൈകും\nPublished: Tuesday, March 31, 2020, 9:57 [IST]\nക്വാർട്ടർ ലിറ്റർ സ്‌പോർട്‌സ് ബൈക്കായ നിഞ്ച ZX-25R-ന്റെ അവതരണം നീട്ടിവെക്കാൻ നിർബന്ധിതരായി കവാസാക്കി. ലോകവ്യാപകമായി പടർന്നുപിടിച്ച കൊവിഡ്-19 എന്ന മഹാമാരിയുടെ പശ്ചാത്തലത്തിലാണ് ബൈക്കിനെ പുറത്തിറക്കുന്നത് മാറ്റിവെച്ചിരിക്കുന്നത്.\nദക്ഷിണേഷ്യൻ രാജ്യമായ ഇന്തോനേഷ്യയിൽ ഏപ്രിൽ നാലിനാണ് പുത്തൻ 250 സിസി മോഡലിനെ അവതരിപ്പിക്കാൻ ജാപ്പനീസ് ഇരുചക്ര വാഹന നിർമാതാക്കളായ കവസാക്കി തീരുമാനിച്ചിരുന്നത്. ഇത് കമ്പനിക്ക് ആധിപത്യമുള്ള ഏറ്റവും വലിയ വിപണികളിൽ ഒന്നാണ്. മോട്ടോർസൈക്കിളിന്റെ പ്രീ-ബുക്കിംഗ് ഈ മാസം ആദ്യം ആരംഭിച്ചിരുന്നു.\nകൊവിഡ്-19 പകർച്ചവ്യാധിയുടെ പശ്ചാത്തലത്തിൽ ആളുകളുടെ ഒത്തുചേരൽ തടയുന്നതിനായി സാമൂഹിക അകലം പാലിക്കൽ പോലുള്ള നടപടികളും ലോക്ക്ഡൗൺ തുടങ്ങിയവ നിലനിൽക്കുന്നതോടെ ഇത്തരം പരിപാടികളെല്ലാം ഉപേക്ഷിക്കാനാണ് വാഹന നിർമാതാക്കൾ തയാറാകുന്നത്.\n2019 ലെ ടോക്കിയോ മോട്ടോർ ഷോയിലാണ് കവസാക്കി നിഞ്ച ZX-25R ആദ്യമായി പ്രദർശിപ്പിക്കുന്നത്. തുടർന്ന് വലിയ ആരാധകവൃന്ദം തന്നെ സൃഷ്‌ടിക്കാൻ മോഡലിന് സാധിച്ചതും ശ്രദ്ധേയമായിരുന്നു. ക്വാർട്ടർ ലിറ്റർ സ്‌പോർട്ട് ബൈക്കിന്റെ വലിപ്പം കണക്കെടുക്കുമ്പോൾ മികച്ച പെർഫോമൻസ് കാഴ്‌ചവെക്കാൻ ബൈക്കിന് സാധിക്കുമെന്നാണ് പ്രതീക്ഷിക്കുന്നത്.\nനിഞ്ച ZX-25R-ന്റെ മിക്ക വിശദാംശങ്ങളും കവസാക്കി വെളിപ്പെടുത്തിയിട്ടുണ്ടെങ്കിലും പവർ ഔട്ട്പുട്ട് കണക്കുകളെ കുറിച്ച് ഇതുവരെ ഒന്നും പുറത്തുവിട്ടിട്ടില്ല. 249 സിസി, ഇൻലൈൻ-നാല് സിലിണ്ടർ എഞ്ചിൻ പരമാവധി 59 bhp കരുത്ത് ഉത്പാദിപ്പിക്കുമെന്നാണ് അഭ്യൂഹങ്ങൾ.\nപ്രകടന കണക്കുകൾ ഇപ്പോഴും വെളിപ്പെടുത്താതെയിരിക്കുമ്പോൾ, ഒരു പ്രമോഷൻ വീഡിയോയിൽ ZX-25R അതിന്റെ അഞ്ചാമത്തെ ഗിയറിൽ 160 കിലോമീറ്റർ വേഗത കൈവരിക്കുന്നത് പുറത്തുവന്നിട്ടുണ്ട്. ട്രാക്ഷൻ കൺട്രോൾ, ക്വിക്ക്-ഷിഫ്റ്റർ, രണ്ട് പവർ മോഡുകൾ എന്നിവ ബൈക്കിന്റെ ഇലക്ട്രോണിക് റൈഡർ എയ്ഡുകളിൽ ഉൾപ്പെടുന്നു.\nരൂപകൽപ്പനയുടെ കാര്യത്തിൽ, പുതിയ നിഞ്ച ZX-25R, ZX-6R ൽ നിന്ന് പ്രചോദനം ഉൾക്കൊള്ളുന്നു. ഇരട്ട-പോഡ് എൽഇഡി ഹെഡ്‌ലൈറ്റ്, ഒരു എൽഇഡി ടെയിൽ ലൈറ്റ്, സെമി ഡിജിറ്റൽ ഇൻസ്ട്രുമെന്റ് ക്ലസ്റ്റർ എന്നിവ വാഹനത്തിന്റെ സവിശേഷത പട്ടികയിൽ ഉൾപ്പെടുന്നു.\nമോട്ടോർസൈക്കിളിലെ പ്രീമിയം ഹാർഡ്‌വെയറിൽ തഅപ്സൈഡ് ഡൗൺ ടെലിസ്ക്കോപിക് പ്രത്യേക ഫംഗ്ഷൻ ഫോർക്കുകളും പിന്നിൽ തിരശ്ചീന ബാക്ക്-ലിങ്ക് സസ്‌പെൻഷനും ലഭ്യമാകുന്നു.\nഅതേസമയം ഇന്ത്യയിൽ ഏറ്റവും കൂടുതൽ വിറ്റഴിക്കപ്പെടുന്ന കവസാക്കി മോഡലായി Z900 നേക്കഡ് സ്പോർട്‌സ് മാറിയതും കഴിഞ്ഞമാസമായിരുന്നു. കഴിഞ്ഞ വർഷം ഡിസംബറിൽ കമ്പനി നിഞ്ച 300-ന്റെ ഉത്പാദനം നിർത്തിവെച്ചതിന്റെ ഫലമായാണ് Z900-ന്റെ വിൽപ്പനയിൽ നേട്ടമുണ്ടായത്.\n2020 ഫെബ്രുവരിയിൽ കവസാക്കി Z900മൊത്തം 174 യൂണിറ്റുകൾ വിറ്റഴിച്ചു. നിഞ്ച 300 നിർത്തലാക്കിയതോടെ കവസാക്കിക്ക് വിപണിയൽ ഒരു ആധിപത്യം നഷ്ടമായെന്നു വേണം കരുതാൻ. ബി‌എസ്-IV മോഡലുകൾ നിർത്തലാക്കുന്നതിന്റെ ഭാഗമായാണ് കവസാക്കി അവരുടെ ജനപ്രിയ മോഡലായ നിഞ്ച 300-ന്റെ നിർമാണം അവസാനിപ്പിച്ചത്.\nKawasaki Ninja ZX-25R launch postponed. Read in Malayalam\nStory first published: Tuesday, March 31, 2020, 9:57 [IST]


കുട്ടികളും വീഡിയോ ഗെയിമുകളും; പിന്നെ മാതാപിതാക്കളും | Video game addiction in children | Sandhya varma parenting column | Video Games\nകുട്ടികളും വീഡിയോ ഗെയിമുകളും; പിന്നെ മാതാപിതാക്കളും\nകളിച്ചുകളിച്ച് വീഡിയോ ഗെയിമുകൾ കുട്ടികളുടെ കുരുതിക്കളമാവുകയാണ്. ഇതിൽനിന്ന് നമ്മുടെ കുട്ടികളെ എങ്ങനെ രക്ഷപ്പെടുത്താം എന്ന് ആലോചിക്കേണ്ട സമയം അതിക്രമിച്ചിരിക്കുന്നു.\nPublished: Sep 12, 2017, 02:28 PM IST\nബ്ലൂവെയ്‌ൽ ഈ പേര് കഴിഞ്ഞ കുറേആഴ്ചകളായി വാർത്തകളുടെ തലക്കെട്ടിൽ ഇടംപിടിക്കുന്നുണ്ട്. ഈ കളിയെക്കുറിച്ച് ഏതെങ്കിലും തരത്തിലുള്ള വിശദീകരണം തരുന്ന കുറിപ്പുകൾ വായിക്കാനുള്ള ഒരവസരവും നിങ്ങൾ പാഴാക്കിയിട്ടുണ്ടാവില്ല എന്നകാര്യം എനിക്കുറപ്പാണ്. ഈ ഗെയിം കളിച്ചതിനെക്കുറിച്ചുള്ള അനുഭവങ്ങളും മുൻകരുതലുകളെക്കുറിച്ചുമുള്ള വിവരങ്ങൾ കൊണ്ടും സമ്പന്നമാണ് ഡിജിറ്റൽ പ്രിന്റ് മാധ്യമങ്ങൾ. ഈ കുറിപ്പ് ബ്ലൂവെയ്‌ലിനെ സംബന്ധിക്കുന്നതു മാത്രമല്ല, വീഡിയോ ഗെയിമുകളെയും അവയോടുള്ള കുട്ടികളുടെ അഭിനിവേശത്തെയും എങ്ങനെ കൈകാര്യം ചെയ്യണമെന്നതിനെക്കുറിച്ചുള്ളതാണ്.\nഎളുപ്പമുള്ളതും നമ്മൾ മാതാപിതാക്കൾ സ്വീകരിക്കുന്നതുമായ ഒരുവഴി ഗെയിമുകൾ കുട്ടികളിൽനിന്ന് ഒളിപ്പിച്ചു വെയ്ക്കുക എന്നതാണ്. ഐപാഡ് ഒളിപ്പിച്ചും ഇന്റർനെറ്റിന് പാസ് വേർഡ് ഇട്ടും ഒക്കെ കുട്ടികൾ വീഡിയോ ഗെയിമുകളിലേക്ക് എത്തിപ്പെടാതിരിക്കാൻ നാം ശ്രദ്ധിക്കും. ഒരു രക്ഷിതാവെന്ന നിലയിൽ ഞാനും ഇത്തരം മാർഗങ്ങൾ പരീക്ഷിച്ചിട്ടുണ്ട്. പക്ഷേ ഞാൻ അദ്ഭുതപ്പെട്ടിട്ടുണ്ട്, ഇത്തരം മാർഗങ്ങൾ കുട്ടികളെ വീഡിയോ ഗെയിമിൽനിന്ന് അകറ്റുകയാണോ അതോ അവയിലേക്ക് കൂടുതൽ അടുപ്പിക്കുകയാണോ ചെയ്യുന്നത്?\nഇതൊരു ശരിയായ നടപടിയാണെന്ന് ഞാൻ വിചാരിക്കുന്നില്ല. കാരണം വീഡിയോ ഗെയിമിനോട് കുട്ടികൾക്കുള്ള താത്പര്യം കുറയ്ക്കാൻ ഇത് സഹായിക്കുന്നില്ലെന്നു മാത്രമല്ല, കുഞ്ഞുങ്ങൾ അനുസരണക്കേട് കാണിക്കുമ്പോഴുണ്ടാകുന്ന വിഷമം മാതാപിതാക്കൾ അനുഭവിക്കേണ്ടിയും വരുന്നു.\nഇതിന് എന്താണൊരു പ്രതിവിധി? ശരി ആയിക്കോളൂ എന്ന് അനുവാദം നൽകാനോ കർശനമായി അരുത് എന്നു പറയാനോ സാധിക്കാത്ത അവസ്ഥ. എന്നാൽ ഗെയിമുകളോടുള്ള നിങ്ങളുടെ സമീപനത്തിൽ പ്രായോഗികമായ ചില മാറ്റങ്ങൾ കൊണ്ടുവരികയാണെങ്കിൽ സാഹചര്യത്തെ മെച്ചപ്പെട്ട രീതിയിൽ കൈകാര്യം ചെയ്യാൻ സാധിക്കും. ഇതാ അതിനുള്ള ചില മാർഗങ്ങൾ.\nഗെയിമുകൾ കുട്ടികൾക്ക് സന്തോഷം നൽകുന്നവയാണെന്ന് അംഗീകരിക്കുക (നിങ്ങൾക്ക് അത്ര സന്തോഷം തരുന്നില്ലെങ്കിലും)- എങ്ങനെയാണ് യാഥാർഥ്യമല്ലാത്ത ഈ ദ്വിമാന ലോകത്ത് ഒരാൾക്ക് സമയം ചെലവഴിക്കാനാവുക? ഐ പാഡുകൾക്കൊപ്പമോ ഐ പോഡുകൾക്കൊപ്പമോ ബാല്യം ചെലവഴിക്കാത്തവർ അദ്ഭുതപ്പെട്ടേക്കുന്ന കാര്യമാണിത്. ശരിയാണ് നമ്മളിൽ അധികം ആളുകളും പത്തുമിനുറ്റിൽ ക്കൂടുതൽ കളിക്കാൻ താത്പര്യപ്പെടാറില്ല എന്നതു വാസ്തവമാണ്.\nകുട്ടികൾ വീഡിയോ ഗെയിമിനു പിന്നാലെ പോകുന്നത് നിങ്ങളുടെ തെറ്റല്ല. നിങ്ങൾ അവരെ വായനയിലേക്കോ കായികവിനോദങ്ങളിലേക്കോ നയിക്കാത്തതു കൊണ്ടല്ല അവർ വീഡിയോ ഗെയിം ഇഷ്ടപ്പെടുന്നത്. അവർക്ക് എന്തിനോടാണോ താത്പര്യം അത് അവർ ചെയ്യുന്നെന്ന് മാത്രം. അത് അപകടകരമോ അനധികൃതമോ ആകാത്തതുവരെ കുഴപ്പമില്ല. നിങ്ങളുടെ കുട്ടികൾ എന്താണ് കാണുന്നതെന്നതിനെക്കുറിച്ച് നിങ്ങൾ ബോധവാന്മാരായേ മതിയാകൂ.\nനിങ്ങളുടെ സ്വന്തം പെരുമാറ്റരീതികളെക്കുറിച്ച് പഠിക്കാൻ കുറച്ചു ദിവസങ്ങൾ തിരഞ്ഞെടുക്കുക- കുട്ടികൾ അര മണിക്കൂറിലധികം ഗെയിം കളിക്കുകയാണെങ്കിൽ നിങ്ങൾ വാതിലുകൾ വലിച്ചടച്ച് അനിഷ്ടം പ്രകടിപ്പിക്കാറുണ്ടോ? 45 മിനുട്ട് കടക്കുമ്പോൾ ഹാളിലൂടെ പരവശരായി അങ്ങോട്ടും ഇങ്ങോട്ടും നടക്കാറുണ്ടോ? ഇത്തരത്തിൽ കുട്ടികൾ ഗെയിം കളിക്കുമ്പോൾ നിങ്ങൾക്കുണ്ടാകുന്ന പെരുമാറ്റ വ്യത്യാസങ്ങളെ, മുൻകോപത്തെ തിരിച്ചറിയുക.\nഅങ്ങനെയെങ്കിൽ നിങ്ങൾക്ക് ചെയ്യാവുന്ന ഒരു കാര്യം കുട്ടികൾക്ക് വീഡിയോ ഗെയിം കളിക്കാൻ കൃത്യമായി സമയക്രമം ഏർപ്പെടുത്തുക എന്നതാണ്. കുട്ടികൾ എത്രസമയം വീഡിയോ ഗെയിം കളിക്കണം എന്ന കാര്യം നിങ്ങൾ തന്നെ തീരുമാനിക്കുക. ഇതാ മറ്റുചില നിർദേശങ്ങൾ കൂടി.\nനിയന്ത്രണങ്ങൾ ഏർപ്പെടുത്തുന്ന കാര്യത്തിൽ മാതാപിതാക്കൾ ഇരുവരും ഒരേപോലെ പങ്കാളികളാകണം. അനുവദിച്ച സമയം കഴിഞ്ഞു എന്ന് അമ്മയാണ് കുഞ്ഞുങ്ങളോട് സ്ഥിരമായി പറയുന്നതെന്നിരിക്കട്ടെ, അമ്മമാരോട് കുട്ടികൾക്ക് അപ്രിയം തോന്നാൻ കാരണമായേക്കും. എക്സ്‌ബോക്സ്, വി പോലുള്ള വലിയ ഗെയിമിങ് സിസ്റ്റങ്ങൾ വാങ്ങിക്കൊടുക്കാതിരിക്കുക. ഇവ കൈകാര്യം ചെയ്യുക എന്നത് രണ്ടു വിധത്തിൽ ബുദ്ധിമുട്ടുള്ള കാര്യമാണ്.\nഒന്ന് ഇവ താരതമ്യേന വലിയ കളികളാണ്. കാൾ ഓൺ ഡ്യൂട്ടി, ഗ്രാൻഡ് തെഫ്റ്റ് ഓട്ടോ, ഹാലോ, അസാസിൻ ക്രീഡ് തുടങ്ങിയവയെ ആയിരിക്കും നിങ്ങൾക്ക് കൈകാര്യം ചെയ്യേണ്ടിവരിക. അതുകൊണ്ട് ഇത്തരം വലിയ ഗെയിമുകൾ കുട്ടികൾക്ക് സമ്മാനിക്കാതിരിക്കുക. ഈ ഗെയിമുകളിൽ പലതും അക്രമങ്ങൾ നിറഞ്ഞവയാണ്. വലിയ സ്ക്രീനിൽ കളിക്കുന്നതുകൊണ്ടു തന്നെ അവർ ഇതിൽ പൂർണമായി മുഴുകിപ്പോകാൻ ഇടയുണ്ട്. അതുകൊണ്ടുതന്നെ കളിയിൽനിന്ന് പുറത്തുവരാനോ അവസാനിപ്പിക്കാനോ അവർ അത്ര പെട്ടെന്ന് തയ്യാറായെന്നു വരില്ല.\nനിങ്ങൾക്കു താത്പര്യമില്ലെങ്കിലും കുട്ടികളുടെ ഇഷ്ടമല്ലേ എന്നുകരുതി നിങ്ങൾ വീഡിയോ ഗെയിമുകൾ കളിക്കാൻ അവരെ അനുവദിക്കുന്നു എന്നു കരുതുക. അങ്ങനെയെങ്കിൽ അക്കാര്യത്തിൽ നിങ്ങൾ അവർക്കു മേൽ ഏർപ്പെടുത്തുന്ന നിയന്ത്രണങ്ങൾ ശ്രദ്ധാപൂർവമായിരിക്കണം. കുട്ടികൾക്ക് ഗെയിം കളിക്കാനുള്ള അവസരം രണ്ടുവിധത്തിൽ നൽകാം\nപ്രതിഫലം എന്ന രീതിയിൽ- ഒരു മണിക്കൂർ കണക്കു പഠിച്ചാൽ അരമണിക്കൂർ ഗെയിം കളിക്കാൻ അവസരം തരാം എന്ന രീതി മാതാപിതാക്കൾക്ക് നടപ്പാക്കാവുന്നതാണ്. പൂന്തോട്ടത്തിലെ കാര്യങ്ങൾ ചെയ്യൂ അരമണിക്കൂർ കളിക്കൂ. എന്നിങ്ങനെ. നിത്യജീവിതത്തിലെ ചുമതലകൾക്ക് അനുസൃതമായി ക്രിയാത്മകമായ കാര്യങ്ങൾ ചെയ്യാനും അതിനുള്ള പ്രതിഫലമായി ഗെയിം കളിക്കാനുള്ള അവസരവും നൽകാവുന്നതാണ്.\nഗെയിം കളിക്കാൻ കൃത്യമായ സമയക്രമം ഏർപ്പെടുത്തുക- ഇതാണ് രണ്ടാമത്തെ രീതി.രണ്ടാമത്തെരീതി. ഗെയിമിന്റെ കാര്യത്തിൽ മക്കളുമായി ഒത്തുതീർപ്പ് ആഗ്രഹിക്കാത്ത മാതാപിതാക്കൾക്ക് ഈ രീതി പിന്തുടരാം. ഗെയിം കളിക്കാനുള്ള സമയം കൃത്യമായി എഴുതി തയ്യാറാക്കുകയും അത് വീട്ടിൽ പ്രദർശിപ്പിക്കുകയുമാകാം. ആവശ്യമുള്ളപ്പോൾ ഇത് ചൂണ്ടിക്കാണിക്കുകയുമാകാം.\nഇനി ഇങ്ങനെ ചെയ്യുന്നതു കൊണ്ടുള്ള ഉപകാരം ഇതാണ് ഞാൻ എല്ലാം ചെയ്തുകഴിഞ്ഞു, അരമണിക്കൂർ കളിച്ചോട്ടെ എന്ന് കുട്ടി വന്ന് ചോദിക്കുന്നെന്നിരിക്കട്ടെ. നിങ്ങൾക്ക് ഗെയിമിനായി തയ്യാറാക്കിയ സമയച്ചാർട്ട് ചൂണ്ടിക്കാണിച്ച് ഇങ്ങനെ പ്രതികരിക്കാം. നീ ജോലികൾ പൂർത്തിയാക്കിയെന്നറിഞ്ഞതിൽ സന്തോഷം. പക്ഷേ ഗെയിം വാരാന്ത്യത്തിൽ(നിങ്ങൾ എപ്പോഴാണോ കളിക്കുള്ള സമയം തീരുമാനിച്ചിരിക്കുന്നത്) മാത്രമേ കളിക്കാവൂ എന്നതാണ് നമ്മുടെ നിയമം. അതെന്താ അങ്ങനെ എന്ന കുട്ടി ചോദിച്ചാൽ സമയക്രമത്തിന്റെ ചാർട്ട് ചൂണ്ടിക്കാണിച്ച് അതാണ് നമ്മുടെ നയമെന്നും പറയാം.\nഇനി നിങ്ങളുടെ നിയന്ത്രണങ്ങൾ കുട്ടികൾ പാലിക്കുന്നില്ലെന്നിരിക്കട്ടെ, അതിന് പരിണിതഫലമുണ്ടാകുമെന്നും കുട്ടികൾക്ക് പറഞ്ഞുകൊടുക്കണം. ലളിതവും യുക്തിപൂർണവുമായിരിക്കണം ഇത്തരം നിയന്ത്രണങ്ങൾ തെറ്റിക്കുമ്പോൾ സ്വീകരിക്കേണ്ട നടപടികൾ.\nഎന്റെ വീട്ടിലാണെങ്കിൽ നിയന്ത്രണം പാലിച്ചില്ലെങ്കിൽ ഗെയിം കളിക്കാനുള്ള സമയം കുറയ്ക്കുകയാണ് ചെയ്യുന്നത്. ശനിയാഴ്ച രാവിലെ മകളുടെ മുറിയിൽ ചെല്ലുമ്പോൾ അവൾ വീഡിയോ ഗെയിം കളിക്കുകയാണെങ്കിൽ ഞാൻ ചെയ്യുന്നത് ഇങ്ങനെയാണ്. ഞാൻ ഒന്നും പറയില്ല. പകരം കൈനീട്ടും. അവൾ ഐ പാഡ് അതിൽ വെയ്ക്കും. വീഡിയോ ഗെയിം വാരാന്ത്യങ്ങളിൽ മാത്രമാണ് ഞങ്ങളുടെ വീട്ടിൽ അനുവദനീയം. അതിൽ ഒരു ദിവസം നഷ്ടമാവുക എന്നത് വിഷമകരമായ കാര്യമാണ്. അവൾ പിന്നെയും നിയന്ത്രണം തെറ്റിക്കുകയാണെങ്കിൽ പിന്നീട് ആ ആഴ്ച ഗെയിം അനുവദിക്കുകയേ ഇല്ല. അടുത്തആഴ്ച അവസാനം മാത്രമേ പിന്നെ കളിക്കാൻ അനുവദിക്കുകയുള്ളു.\nകുട്ടികളിൽ മാനസികവും ശാരീരികവുമായ ഊർജവും ഉണർവും സമ്മാനിക്കാൻ നല്ല ഉറക്കവും പോഷകാഹാരവുംപോലെത്തന്നെ പ്രധാനമാണ് പ്രകൃതിയുമൊത്തുള്ള സഹവാസവും. തീവ്രതയേറിയതും ദുർഘടവും ലക്ഷ്യംമാത്രം നോക്കി മുന്നേറുന്നതുമായ വീഡിയോ ഗെയിമുകളുടെ നേർ വിപരീതമാണ് വീടിനു പുറത്തെ അന്തരീക്ഷം കുട്ടികൾക്കു സമ്മാനിക്കുന്നത്. കൈകൾകൊണ്ട് നിയന്ത്രിക്കുന്ന ദ്വിമാന ലോകത്തിലേക്ക് മുഴുവൻ ശരീരവും ഉൾപ്പെട്ടു പോകുന്ന അവസ്ഥയാണ് വീഡിയോ ഗെയിമുകൾ സൃഷ്ടിക്കുന്നത്. മേൽപ്പറഞ്ഞ കാര്യങ്ങൾ നടപ്പാകണമെങ്കിൽ ഏറ്റവും പ്രധാനമായ മറ്റൊരു കാര്യമുണ്ട് സ്ഥിരത(consistency). ഫലപ്രദമായ രക്ഷാകർതൃത്വത്തിന് ഏറ്റവും അനിവാര്യമായ ഘടകമാണ് സ്ഥിരത. രക്ഷാകർത്താവ് എന്ന നിലയിൽ നിങ്ങൾ നൽകുന്ന വാഗ്ദാനങ്ങളും വാക്കുകളും കൃത്യമായി പാലിക്കുകതന്നെ വേണം.\nവീഡിയോ ഗെയിം കുട്ടികളുടെ പഠനശേഷി കൂട്ടും


On Kalabhavan Abi's Third Remembrance Day, Son Shane Nigam Share An Interesting Update About A Viral Photo| വാപ്പച്ചി ഒന്നും സംസാരിക്കാതെ ഇറങ്ങിയ അവസാനത്തെ വേദിയായിരുന്നു അത്, അബിയെക്കുറിച്ച് ഷെയ്ന് നിഗം - Malayalam Filmibeat\n| Updated: Monday, November 30, 2020, 12:11 [IST]\nസിനിമാലോകത്തേയും പ്രേക്ഷകരേയും ഒരുപോലെ കരയിപ്പിച്ച വിയോഗങ്ങളിലൊന്നായിരുന്നു അബിയുടേത്. മിമിക്രി വേദിയില് നിന്നും സിനിമയിലേക്കെത്തിയ കലാകാരന്‍മാരിലൊരാളായിരുന്നു അബി. രക്തസംബന്ധമായ അസുഖത്തെ തുടര്‍ന്ന് ചികിത്സയില് കഴിഞ്ഞുവരുന്നതിനിടയിലായിരുന്നു അബി അന്തരിച്ചത്. മിമിക്രി വേദികളില് സജീവമായിരുന്ന അബിയുടെ പല കഥാപാത്രങ്ങളും പ്രേക്ഷകര് ഇന്നും ഓര്‍ത്തിരിക്കുന്നുണ്ട്. ആമിന താത്തയെന്ന കഥാപാത്രത്തിന് ഗംഭീര പിന്തുണയായിരുന്നു ലഭിച്ചത്.\nഹരിശ്രീ അശോകന്, ദിലീപ്, നാദിര്‍ഷ തുടങ്ങിയവര്‍ക്കൊപ്പം അബിയും ഒരുകാലത്ത്് മിമിക്രി വേദികളിലെ സജീവ സാന്നിധ്യമായിരുന്നു. ദേ മാവേലി കൊമ്പത്ത്, ഓണത്തിനിടയ്ക്ക് പുട്ടുകച്ചവടം തുടങ്ങി നിരവധി കാസറ്റുകളായിരുന്നു ഇവരുടെ കൂട്ടുകെട്ടില് ഇറങ്ങിയത്. മമ്മൂട്ടിയേയും അമിതാഭ് ബച്ചനെയും അനുകരിച്ചായിരുന്നു അബി കൂടൂതല് സ്വീകാര്യത നേടിയത്. സിനിമാതാരങ്ങളെ മാത്രമല്ല രാഷ്ട്രീയ നേതാക്കളേയും അദ്ദേഹം അനുകരിക്കാറുണ്ടായിരുന്നു.\n2017 നവംബര് 30നായിരുന്നു അബി വിട വാങ്ങിയത്. മകന് സിനിമയിലെത്തി താരമായി മാറുന്നതും മികച്ച നേട്ടങ്ങള് സ്വന്തമാക്കുന്നതും കാണാതെയാണ് അദ്ദേഹം യാത്രയായത്. പിതാവിനെക്കുറിച്ചുള്ള ഓര്‍മ്മകള് പങ്കുവെച്ചെത്തിയിരിക്കുകയാണ് ഷെയ്ന് നിഗം. തനിക്ക് പുരസ്‌കാരം നല്‍കുന്ന വാപ്പച്ചിയുടെ ചിത്രത്തിനൊപ്പമായാണ് ഷെയ്ന് കുറിപ്പ് പോസ്റ്റ് ചെയ്തിട്ടുള്ളത്.\nഇന്ന് എന്‍റെ വാപ്പിച്ചിയുടെ ഓര്‍മ്മദിനമാണ്. എന്നെ വിശ്വസിച്ചതിന് നന്ദി വാപ്പച്ചി, ഈ ചിത്രത്തിന് മറ്റൊരു പ്രത്യേകത കൂടി ഉണ്ട്, വാപ്പച്ചി ആദ്യമായും അവസാനമായും സ്റ്റേജിൽ കയറി, ഒരു വാക്ക് പോലും സംസാരിക്കാൻ പറ്റാതെ ഇറങ്ങിയ വേദി ആണ്, ആരും ഒന്നും പറയാനും ആവശ്യപ്പെട്ടില്ല, പരാതി അല്ല കേട്ടോ, വാപ്പച്ചിക്ക് ഉണ്ടായ വേദന ഞാൻ പങ്ക് വയ്ക്കുന്നു.. ഇതാണ് വാപ്പച്ചിയുടെ അവസാന വേദിയെന്നുമായിരുന്നു ഷെയ്ന് നിഗം കുറിച്ചത്.\nവാപ്പച്ചിക്ക് എത്തിപ്പിടിക്കാൻ കഴിയാതെ പോയത് നീ നേടിയെടുക്ക്. അത് വാപ്പിച്ചി കാണുന്നുണ്ടാകും തീർച്ച. ആമിന താത്താനെ അറിയാത്തവര് വിരളമാണെന്നായിരുന്നു ആരാധകര് പറഞ്ഞത്. നാദിർഷയുടെ ഓണക്കോമഡിക്ക് വേണ്ടി ഒരുപാട് കാത്തിരുന്നിട്ടുണ്ട്. അതിൽ താത്തയാണ് താരം. ആമിനതാത്ത എന്ന വൃദ്ധയെ അനുകരിച്ച് എക്കാലത്തും ശബ്ദം കൊണ്ടും വേഷം കൊണ്ടും ഒത്തിരി ചിരിപ്പിച്ചിട്ടുണ്ട് അഭി എന്ന മിമിക്രിക്കാര൯. മലയാള സിനിമക്ക് വലിയ പ്രതീക്ഷയാണ് ഷെയ്ന് നിഗം. പറവയിലെ ഒരു കരച്ചില് കൊണ്ട് ഷെയ്ന് എന്ന അഭിനേതാവ് പ്രേക്ഷക നെഞ്ചിലേക്ക് ഇടിച്ച് കയറുകയായിരുന്നു. മിമിക്സെന്നാൽ കലാഭവ൯ മാത്രമായിരുന്ന ഒരു കാലത്ത് നമ്മെ മതിവരുവോളം ചിരിപ്പിച്ച അഭി എന്ന പിതാവിന്റെ സിനിമയിലെ വിടവ് മക൯ ഷെയ്ന് നികത്തുന്നുണ്ടെന്നും ആരാധകര് പറയുന്നു.\nMORE ABI NEWS\nRead more about: abi shane nigam അബി\nOn Kalabhavan Abi's Third Remembrance Day, Son Shane Nigam Share An Interesting Update About A Viral Photo


‘ഞാൻ പണം വാങ്ങിയത് പാർടിക്കുവേണ്ടിയാണ്, നിങ്ങൾ കഴിയുംപോലെ നോക്കിക്കോ’; പ്രവർത്തകരോട് തട്ടിക്കയറി; ഷാജിയെ അവർ വൈറലാക്കി | Kerala | Deshabhimani | Saturday Oct 24, 2020\n‘ഞാൻ പണം വാങ്ങിയത് പാർടിക്കുവേണ്ടിയാണ്, നിങ്ങൾ കഴിയുംപോലെ നോക്കിക്കോ’; പ്രവർത്തകരോട് തട്ടിക്കയറി; ഷാജിയെ അവർ വൈറലാക്കി\nപ്രത്യേക ലേഖകൻUpdated: Saturday Oct 24, 2020\n‘ഞാൻ പണം വാങ്ങിയത് പാർടിക്കുവേണ്ടിയാണ്. നിങ്ങൾ കഴിയുംപോലെ നോക്കിക്കോ’–- സ്വന്തം പാർടിയിലെ പ്രവർത്തകരോട് നടത്തിയ ഈ ഭീഷണിയാണ് കെ എം ഷാജിയെ വെട്ടിലാക്കിയത്. കണ്ണൂർ ജില്ലയിലെ അഴീക്കോട് ഹൈസ്‌കൂളിന് പ്ലസ്‌ടു അനുവദിച്ചതുമായി ബന്ധപ്പെട്ടതായിരുന്നു വിവാദം. തൊട്ടടുത്ത് മീൻകുന്നിൽ ഗവ. ഹൈസ്‌കൂൾ ഉള്ളതിനാൽ ഈ സ്‌കൂളിന് പ്ലസ്‌ടു ലഭിച്ചിരുന്നില്ല. 2011ൽ യുഡിഎഫ് സർക്കാർ വന്നതൊടെ സ്‌കൂളുകാർ  പ്ലസ്‌ടുവിനുള്ള ശ്രമം ഊർജിതമാക്കി. അതേസമയം തന്നെ മാനേജ്‌മെന്റ് കോട്ടയിലെ പ്ലസ്‌ടു അധ്യാപക നിയമനം പൂർത്തിയാക്കി തലവരിപ്പണവും അധികൃതർ വാങ്ങിയിരുന്നു. എന്നാൽ ആ വർഷവും സ്‌കൂളിന് പ്ലസ്‌ടു അനുവദിച്ചില്ല. ഇതോടെ അങ്കലാപ്പിലായ സ്‌കൂൾ മാനേജ്‌മെന്റ് മുസ്ലിംലീഗ് പൂതപ്പാറ ശാഖാ കമ്മിറ്റിയെ സമീപിച്ചു. ജില്ലാ നേതൃത്വവുമായി ബന്ധപ്പെട്ട ശാഖാ ഭാരവാഹികൾ പ്രതിഫലമായി ഒരു തസ്‌തിക ആവശ്യപ്പെട്ടു. നിയമനം പൂർത്തിയായതിനാൽ ഒരു തസ്‌തികയ്ക്ക് വാങ്ങുന്ന 25 ലക്ഷം രൂപ നൽകാമെന്ന് സ്‌കൂളുകാർ ഉറപ്പും നൽകി. അങ്ങനെ 2014ൽ സ്‌കൂളിന് പ്ലസ്‌ടു അനുവദിച്ചു.\nപ്ലസ്‌ടു ലഭിച്ചിട്ടും വാഗ്‌ദാനംചെയ്‌ത പണം ലഭിക്കാതായപ്പോൾ ലീഗുകാർ മാനേജരെ സമീപിച്ചു. പണം കൊടുക്കരുതെന്ന് എംഎൽഎ പറഞ്ഞതായി സ്‌കൂളുകാർ മറുപടി നൽകി. മുസ്ലിം മാനേജ്‌മെന്റുകളിൽനിന്നുമാത്രം പണം വാങ്ങിയാൽ മതിയെന്നാന്നായിരുന്നു ഷാജി ഇതിന് നൽകിയ വിശദീകരണം.\nജനറൽ ബോഡി കള്ളം പൊളിച്ചു\n2017 ജൂണിൽ സ്‌കൂൾ മാനേജിങ് കമ്മിറ്റി ജനറൽബോഡിയിൽ അവതരിപ്പിച്ച വരവുചെലവ് കണക്കാണ് ഈ കേസിൽ വഴിത്തിരിവായത്. പ്ലസ്‌ടു കോഴ്‌സ് ലഭിക്കാൻ 25 ലക്ഷം ചെലവായതായി അതിൽ കാണിച്ചിരുന്നു. ആ തുക ഷാജിയിലേക്കാണ് എത്തിയത് എന്ന് മാനേജരെക്കണ്ട് ലീഗ് പ്രവർത്തകർ ഉറപ്പുവരുത്തി. ഈ വിവരം അന്വേഷിക്കാൻ എത്തിയ പ്രവർത്തകരെയാണ് ഷാജി ഭീഷണിപ്പെടുത്തിയത്.\nസംഭവത്തിൽ പ്രകോപിതനായ ലീഗ് ശാഖാ വൈസ് പ്രസിഡന്റ് നൗഷാദ് പൂതപ്പാറ സംസ്ഥാന കമ്മിറ്റിക്ക് പരാതി നൽകി. എന്നാൽ സംസ്ഥാന നേതൃത്വം ഷാജിക്കൊപ്പം നിന്നു. പരാതിക്കാരനെ പുറത്താക്കുകയുംചെയ്‌തു. തുടർന്നാണ് സാമൂഹ്യമാധ്യമങ്ങളിൽ ഈ വാർത്ത നിറഞ്ഞത്. ഷാജിയുടെ ധിക്കാരമാണ് വിവരം പുറത്തറിയാൻ കാരണമെന്നാണ് നൗഷാദ് പൂതപ്പാറ പറയുന്നത്.\nകോഴയ്ക്ക് തെളിവുണ്ടെന്ന് വിജിലൻസും\nകെ എം ഷാജി എംഎൽഎയുടെ കോഴക്കഥ സാമൂഹ്യമാധ്യമങ്ങളിൽ വൈറലായതോടെ കണ്ണൂർ ബ്ലോക്ക് പഞ്ചായത്ത് പ്രസിഡന്റ് കുടുവൻ പത്മനാഭനാണ് മുഖ്യമന്ത്രിക്ക് പരാതി നൽകിയത്. തെളിവുകളടക്കം 2017 സെപ്‌തംബർ 19 നാണ് പരാതി നൽകിയത്. വിജിലൻസ് ഡയറക്ടറുടെ നിർദേശപ്രകാരം കണ്ണൂർ വിജിലൻസ് യൂണിറ്റ് പ്രാഥമിക പരിശോധന നടത്തി. കഴമ്പുണ്ടെന്ന് കണ്ടതോടെ സ്‌പീക്കറുടെ അനുമതിയോടെ 2020 ഏപ്രിൽ 18ന് എഫ്‌ഐആർ രജിസ്‌റ്റർചെയ്‌ത് അന്വേഷണമാരംഭിച്ചു.\nസ്‌കൂൾ മാനേജ്‌മെന്റ് കെ എം ഷാജിക്ക് 25 ലക്ഷം രൂപ നൽകിയതായി വ്യക്തമാണെന്ന് എഫ്‌ഐആറിൽ അന്നത്തെ വിജിലൻസ് ഡിവൈഎസ്‌പി വി മധുസൂദനൻ വ്യക്തമാക്കിയിട്ടുണ്ട്. അഴിമതിനിരോധന നിയമം 7, 13(1)ഡി റെഡ് വിത്ത് 13(2) വകുപ്പുകൾ പ്രകാരമാണ് കേസ്.\nഡിവൈഎസ്‌പി ബാബു പെരിങ്ങേത്തിന്റെ നേതൃത്വത്തിൽ അന്വേഷണം അവസാന ഘട്ടത്തിലാണ്. കോവിഡ് സാഹചര്യത്തിൽ തെളിവെടുപ്പ് അൽപ്പം മന്ദഗതിയിലായെന്നും അദ്ദേഹം പറഞ്ഞു.\nഅനധികൃത വീട് പൊളിക്കാൻ നോട്ടീസ്\nമുസ്ലിംലീഗ് സംസ്ഥാന സെക്രട്ടറി കെ എം ഷാജി എംഎൽഎ ഭാര്യയുടെ പേരിൽ അനധികൃതമായി നിർമിച്ച വീട് പൊളിച്ചുമാറ്റാതിരിക്കാൻ കാരണം കാണിക്കണമെന്നാവശ്യപ്പെട്ട് കോർപറേഷൻ സെക്രട്ടറി നോട്ടീസ് നൽകി. ഉത്തരവ് ഷാജിയുടെ ഭാര്യ ആശാ ഷാജി‌ക്ക് കൈമാറി.\nകേരള മുനിസിപ്പൽ ആക്ട് 406(1)(2) വകുപ്പനുസരിച്ചാണ് നോട്ടീസ്. 15 ദിവസത്തിനകം വിശദീകരണം നൽകണം. തൃപ്‌തികരമല്ലെങ്കിൽ വീട് കോർപറേഷൻ പൊളിച്ചുനീക്കും. വേങ്ങേരി വില്ലേജിൽ 2016ലാണ് വീട് നിർമാണം പൂർത്തിയായത്. രണ്ടുനിലയിൽ 3217.24 ചതുരശ്രയടി വിസ്‌തീർണമുള്ള വീടിനാണ് അനുമതി. എന്നാൽ നിർമിച്ചത് 5200 ചതുരശ്രയടി വിസ്‌തീർണമുള്ള മൂന്നുനില വീടും.\nആഡംബര വീടിന്റെ നികുതിയടയ്‌ക്കാൻ 2016 നവംബർ 30ന് തഹസിൽദാർ നോട്ടീസ് നൽകിയെങ്കിലും അനുസരിച്ചില്ല. ഈയിനത്തിൽ വൻതോതിൽ നികുതി വെട്ടിച്ചതായാണ് കണ്ടെത്തൽ. അനധികൃത നിർമാണത്തിന് പിഴയടക്കം നികുതി കണക്കാക്കിയുള്ള നോട്ടീസും ഇതോടൊപ്പം നൽകി.\nഅഴീക്കോട് ഹൈസ്‌കൂളിൽ പ്ലസ് ടു അനുവദിക്കാൻ കെ എം ഷാജി സ്‌കൂൾ മാനേജ്‌മെന്റിൽനിന്ന് 25 ലക്ഷം രൂപ കോഴ വാങ്ങിയെന്ന ആരോപണത്തിൽ എൻഫോഴ്‌സ്‌മെന്റ് ഡയറക്ടറേറ്റ്(ഇഡി) അന്വേഷണം നടത്തുന്നുണ്ട്. ആഡംബര വീട് നിർമാണത്തിന് കോഴപ്പണം ഉപയോഗിച്ചോ എന്ന കാര്യവും ഇഡി പരിശോധിക്കും.\nk m shaji\nകെ എം ഷാജി\nകെ എം ഷാജി ഇനി വിജിലൻസിന‌് മുന്നിൽ\nഅഴിമതിക്കൊരു വോട്ട്... പ്ലീസ്!\nബുറേവി ചുഴലിക്കാറ്റ് : ജില്ലയിൽ അതീവ ജാഗ്രത


'മറ്റുള്ളവരുമായി അടുത്തിടപഴകാന് തുടങ്ങി, ഫ്‌ലര്‍ട്ടിങ് വരെ ആരംഭിച്ചു'; വിവാഹ മോചനത്തിലേക്ക് നയിച്ച - Samakalika Malayalam\n'മറ്റുള്ളവരുമായി അടുത്ത് ഇടപഴകാന് തുടങ്ങി, ഫ്‌ലര്‍ട്ടിങ് വരെ ആരംഭിച്ചു'; വിവാഹ മോചനത്തിലേക്ക് നയിച്ച കാരണം തുറന്നു പറഞ്ഞ് വിഷ്ണു വിശാല്\nBy സമകാലിക മലയാളം ഡെസ്‌ക് | Published: 05th May 2019 02:57 PM |\nLast Updated: 05th May 2019 02:59 PM | A+A A- |\n'ഉള്‍വലിഞ്ഞ സ്വഭാവമായിരുന്നു തന്റേതെന്നും ഇത് തന്റെ കരിയറിനെ ബാധിക്കും എന്ന് മനസിലാക്കിയതോടെ താന് മാറാന് തുടങ്ങിയെന്നുമാണ് താരം പറയുന്നത്. അറിഞ്ഞുകൊണ്ടുതന്നെ എല്ലാവരുമായി അടുത്ത് ഇടപഴകാന് തുടങ്ങി. ഓണ്‍സ്‌ക്രീനില് നന്നായി റൊമാന്‍സ് ചെയ്യാന് ഫഌട്ട് ചെയ്യാന് വരെ ആരംഭിച്ചു. ഇത് തങ്ങളുടെ ബന്ധം തകര്‍ത്തു.'\n'അങ്ങനെയാണ് പ്രശ്‌നങ്ങള്‍ക്ക് തുടക്കമാകുന്നത്. നിങ്ങള് മാറിപ്പോയി എന്ന ചോദ്യം ഉയരാന് തുടങ്ങി. പിന്നീട് അത് ഞാന് വിവാഹം കഴിച്ചത് അങ്ങനെ ഒരാള അല്ല എന്നായി മാറി.' തങ്ങള്‍ക്ക് ഇരുവര്‍ക്കും വിവാഹമോചിതരായെന്ന് അംഗീകരിക്കാന് സാധിച്ചിട്ടില്ല എന്നാണ് വിഷ്ണു പറയുന്നത്. 'എനിക്ക് ഇതുവരെ അംഗീകരിക്കാനായിട്ടില്ല. പക്ഷേ ഞാന് അംഗീകരിക്കണം. എന്റെ മകന്റെ നല്ലതിന് വേണ്ടി പിന്നെ അവളുടേയും. ഞാന് ഇപ്പോഴും അവളെ സ്‌നേഹിക്കുന്നു. എനിക്ക് അറിയാം അവര്‍ക്കും എന്നെ ഇഷ്ടമാണെന്ന്. അവള് നല്ല വ്യക്തിയാണ്. ഞാനും അങ്ങനെയാണെന്ന് അവള്‍ക്കറിയാം. പക്ഷേ ചിലസമയങ്ങളില് സ്‌നേഹിക്കുന്നവരെ ഒന്നിച്ച് ജീവിക്കാന് അനുവദിക്കില്ല.'\ndivorce രജനി വിഷ്ണു വിശാല്


ഡി.കെ ശിവകുമാറിന്‍റെ അറസ്റ്റില് കര്‍ണ്ണാടകയില് കോണ്‍ഗ്രസിന്റെ വ്യാപക പ്രതിഷേധം\nWeb Desk 8\n04 Sep, 2019 at 02:12 PM\nഡി.കെ ശിവകുമാറിന്‍റെ അറസ്റ്റില് കര്‍ണ്ണാടകയില് കോണ്‍ഗ്രസിന്റെ വ്യാപക പ്രതിഷേധം. ഡല്‍ഹി എന്‍ഫോഴ്സ്മെന്‍റ് ആസ്ഥാനത്തും കോണ്‍ഗ്രസ് പ്രതിഷേധിച്ചു. മോദി സര്‍ക്കാരിന്‍റെ പ്രതികാര രാഷ്ട്രീയത്തിന്‍റെ ഒടുവിലത്തെ ഉദാഹരണമാണ് ഡി.കെ ശിവകുമാറിന്‍റെ അറസ്റ്റെന്ന് രാഹുല്‍ഗാന്ധി വിമര്‍ശിച്ചു.\nവലിയ പ്രതിഷേധമാണ് ഡി.കെ ശിവകുമാറിന്റെ അറസ്റ്റിനെ തുടര്‍ന്ന് കര്‍ണ്ണാടകയില് ഉണ്ടായത്. രാവിലെ പ്രവര്‍ത്തകര് ബംഗ്ലൂരു-മൈസുര് ദേശീയ പാത ഉപരോധിച്ചു. ശിവകുമാറിന്‍റെ മണ്ഡ‍ലമായ കനകപുരയിലാണ് ഏറ്റവും കൂടുതല് പ്രതിഷേധം നടന്നത്. കനകപുരയിലും രാമനഗരിയിലും ഇന്ന് കോണ്‍ഗ്രസ് ബന്ദിന് ആഹ്വാനം ചെയ്തിരുന്നു. പ്രതിഷേധക്കാര് കനകപുരയില് സര്‍ക്കാര് ബസിന് തീവെച്ചു. പത്ത് സര്‍ക്കാര് ബസുകള് ഇന്നലെ രാത്രി ആക്രമിക്കപ്പെട്ടിരുന്നു. സംഘര്‍ഷ സ്ഥിതി തുടരുന്നതിനാല് കര്‍ണ്ണാടക കേരള ബസുകള് ഇന്ന് മൈസൂര് സര്‍വീസ് നടത്തിയിരുന്നില്ല. പ്രശ്നങ്ങളുടെ സാഹചര്യത്തില് മുഖ്യമന്ത്രി യെദ്യൂരപ്പയുടെ വസതിയില് കനത്ത സുരക്ഷ ഏര്‍പ്പെടുത്തിയിരുന്നു.\nഡല്‍ഹി എന്‍ഫോഴ്സ്മെന്‍റ് ആസ്ഥാനത്തും കോണ്‍ഗ്രസ് പ്രതിഷേധിച്ചു. ഇതിനിടെ ശാരീരിക അസ്വസ്ഥതയെ തുടര്‍ന്ന് ശിവകുമാറിനെ കൊറോണറി കെയര് യൂണിറ്റിലേക്ക് മാറ്റിയിരുന്നു. കോണ്‍ഗ്രസ് ജനറല് സെക്രട്ടറി കെ.സി വേണുഗോപാല് ശിവകുമാറിനെ സന്ദര്‍ശിക്കാന് എത്തിയെങ്കിലും പൊലീസ് അനുവദിച്ചില്ല. മോദി സര്‍ക്കാരിന്‍റെ പ്രതികാര രാഷ്ട്രീയത്തിന്‍റെ ഒടുവിലത്തെ ഉദാഹരണമാണ് ഡി.കെ ശിവകുമാറിന്‍റെ അറസ്റ്റെന്ന് രാഹുല്‍ഗാന്ധി വിമര്‍ശിച്ചു. വ്യക്തികളെ ആക്രമിക്കാന് എന്‍ഫോഴ്സ്മെന്‍റിനെയും സി.ബി.ഐയെയും മാധ്യമങ്ങളെയും സര്‍ക്കാര് ഉപയോഗിക്കുകയാണെന്നും രാഹുല്‍ഗാന്ധി ട്വീറ്റ് ചെയ്തു.\nMid East Hour | 15-09-19\nലോഹ ഉത്ഖനനത്തില് വര്‍ധനവ് രേഖപ്പെടുത്തി സൗദി\nമോദിയുടെ അമേരിക്കന് പരിപാടിയില് ട്രംപ് എത്തിയേക്കുമെന്ന് റിപ്പോര്‍ട്ടുകള്\nവീണ്ടും; തൊഴിലില്ലായ്മക്ക് കാരണം ഉദ്യോഗാര്‍ഥികള്‍ക്ക് യോഗ്യതയില്ലാത്തതിനാലെന്ന് മന്ത്രി\nപൗരത്വ പട്ടിക ഹരിയാനയിലും നടപ്പാക്കണമെന്ന് കോൺഗ്രസ് നേതാവ്\nരാജ്യത്തിന്ന് കടുത്ത അടിയന്തരാവസ്ഥയെന്ന് മമതാ ബാനര്‍ജി


മലപ്പുറം സ്വദേശി ജിദ്ദയില് മരിച്ച നിലയില്; പുറത്തറിഞ്ഞത് ദുര്‍ഗന്ധം പരന്നപ്പോള്... | Malappuram Native found dead in jidah - Malayalam Oneindia\n6 min ago കനത്ത മഴ; എറണാകുളത്തെ ഉപതിരഞ്ഞെടുപ്പ് മാറ്റിവെക്കണമെന്ന് ബിജെപി\n29 min ago കോന്നിയിൽ 11 പഞ്ചായത്തുകളിലും ബിജെപി ലീഡ് ചെയ്യും, രാഷ്ടീയ അയിത്തം അവസാനിക്കുന്നുവെന്ന് സുരേന്ദ്രൻ\n37 min ago മഞ്ചേശ്വരത്ത് മഴ മാറി നിൽക്കുന്നു; ആദ്യ മണിക്കൂറിൽ രേഖപ്പെടുത്തിയത് മികച്ച പോളിങ്!\nമലപ്പുറം സ്വദേശി ജിദ്ദയില് മരിച്ച നിലയില്; പുറത്തറിഞ്ഞത് ദുര്‍ഗന്ധം പരന്നപ്പോള്...\nPublished: September 23 2016, 14:51 [IST]\nജിദ്ദ: മലപ്പുറം സ്വദേശിയെ ജിദ്ദയില് മരിച്ച നിലയില് കണ്ടെത്തി. ചെമ്മങ്കാട് സ്വദേശി ഹംസ(56)നെ ആണ് താമസ സ്ഥലത്ത് മരിച്ചതായി കണ്ടെത്തിയത്. മുറിയില് നിന്ന് ദുര്‍ഗന്ധം പരന്നപ്പോള് സമീപത്ത് താമസിക്കുന്നവര് പരിശോധിച്ചപ്പോഴാണ് ഹംസ മരിച്ചതായി പുറം ലോകം അറിയുന്നത്.\nമൃതദേഹത്തിന് രണ്ട് ദിവസം പഴക്കമുണ്ട്. ജിദ്ദയിലെ ശാരെ ഫലസ്തീന് സബ്ഈന് റോഡിനടുത്തായിരുന്നു താമസം. ജരീന് ബുക്ക് സ്റ്റാളിന് എതിര്‍വശത്തുള്ള പാത്രക്കടയിലായിരുന്നു ഹംസ ജോലി ചെയ്തിരുന്നത്.\nകഴിഞ്ഞ 25 വര്‍ഷത്തിലധികമായി ഇയാള് ജിദ്ദയില് ജോലി ചെയ്തുവരികയാണ്. മൃതദേഹം ജിദ്ദ മഹ്ജര് കിംഗ് അബ്ദുല് അസീസ് ആശുപത്രിയില് മോര്‍ച്ചറിയില് സൂക്ഷിച്ചിരിക്കയാണ്. ഹഫ്‌സത്താണ് ഭാര്യ. ബാനി ബിന്‍ത് ഹംസ, ഹാദി, ഹാഷിം, ഹുദ, ഹവാസ് എന്നിവര് മക്കളാണ്.\nRead Also: ബാര്‍കോഴ കേസ് വിജിലന്‍സ് ഡയറക്ടര് അട്ടിമറിച്ചു? ശങ്കര് റെഡ്ഡിക്കും ആര് സുകേശനുമെതിരെ അന്വേഷണം...\nകൂടുതൽ expatriate വാർത്തകൾ\nനിര്‍മ്മാണ മേഖലയില് സംരഭകത്വ കൂട്ടായ്മ ;പ്രവാസി ലീഗ് നിക്ഷേപക സംഗമം\nപ്രവാസികളുടെ വെള്ളിയാഴ്ച ജീവിതം!!! ഇതെന്തൊരു ജീവിതമല്ലേ... അവരുടെ ട്രോളുകള് ഇങ്ങനെ...\nഅബുദാബിക്കാവിലമ്മയല്ല, 'ബാപ്‌സ്'! 699 കോടി രൂപയ്ക്ക് മുസ്ലീം രാജ്യത്ത് ഉയരുന്ന ക്ഷേത്രം... എങ്ങനെ?\nരാജ്യം വിട്ട മോദിക്ക് അബുദാബിക്കാവില് പൊങ്കാല!!! അടപടലം ട്രോളാതേയും പ്രവാസികളുടെ കിടിലന് പണികള്!\nയുഎഇയിലെ പ്രവാസികള്‍ക്ക് വിവിധ ക്ഷേമപദ്ധതികളുമായി ഇന്ത്യന് മിഷന്; നിയമസഹായത്തിന് 10,000 ഡോളര് വരെ അനുവദിക്കും\nകെ സുരേന്ദ്രന് ഹൈക്കോടതിയിലും പൊങ്കാല...! വെറുതേ സമയം മെനക്കെടുത്തരുത്...കള്ളവോട്ടിലും ശശി..??\nകള്ളവോട്ട് നടന്നുവെന്ന് കോടതിയില് മൊഴി, കെ സുരേന്ദ്രന്റെ എംഎല്‍എ മോഹത്തിന് പ്രതീക്ഷയേറുന്നു\nകെ സുരേന്ദ്രന് കോടതിയും കൊടുത്തു പണി!!! എംഎല്‍എ സ്വപ്‌നത്തിന് വിമാനയാത്രാക്കൂലിയും മതിയാവില്ല...\nഹജ്ജിന് സൗദി നിയന്ത്രണം; ഹജ്ജ് യാത്ര ഇനി സ്വന്തം രാജ്യത്ത് നിന്ന് മാത്രം, പ്രവാസികള്‍ക്ക് തിരിച്ചടി\nസൗദിയിലെ പ്രവാസികള്‍ക്ക് വമ്പന് പണി വരുന്നു... 14,500 രൂപവരെ പ്രതിമാസ 'നികുതി'? വര്‍ഷംതോറും കൂടും\nexpatriate malappuram jidhah dead പ്രവാസി മരണം ജിദ്ദ മലപ്പുറം\nMalappuram Native found dead in jidah.\nStory first published: Friday, September 23, 2016, 14:51 [IST]


ബൗളര്‍മാര്‍ക്ക് എതിരെ പൊട്ടിത്തെറിച്ച് കോഹ്ലി – On News\nബൗളര്‍മാര്‍ക്ക് എതിരെ പൊട്ടിത്തെറിച്ച് കോഹ്ലി\nസീസണിലെ തുടര്‍ച്ചയായ അഞ്ചാം മത്സരത്തിലും ബാംഗ്ലൂര് റോയല് ചലഞ്ചേഴ്‌സ് തോല്‍വി ഏറ്റുവാങ്ങിയതോടെ ബൗളര്‍മാര്‍ക്കെതിരെ പൊട്ടിത്തെറിച്ച് നായകന് വിരാട് കോഹ്ലി രംഗത്തെത്തി. അവസാന നാല് ഓവറിലെ കൃത്യതയില്ലാത്ത ബൗളിംഗാണ് തോല്‍വിക്ക് കാരണമെന്ന് കോഹ്ലി തുറന്ന് പറഞ്ഞു പറഞ്ഞു. ഇത് അംഗീകരിക്കാനാകില്ലെന്നും നാലോവറില് 75 റണ്‍സ് പ്രതിരോധിക്കാനായില്ലെങ്കില് 100 റണ്‍സായാലും ഒന്നും ചെയ്യാനാകില്ലെന്നും കോഹ്ലി കൂട്ടിച്ചേര്‍ത്തു.\nസംസ്ഥാന സ്‌കൂള് കായികമേളയുടെ നടത്തിപ്പ്…\nഗ്യാന് നോര്‍ത്ത് ഈസ്റ്റ് യുണൈറ്റഡില്\nബെംഗളൂരുവിന് ഹോം ഗ്രൗണ്ട് നഷ്ടമായി; വരും സീസണ് ഹോം…\nആന്ദ്രേ റസല് സംഹാരതാണ്ഡവമാടിയപ്പോള് ബാംഗ്ലൂര് ബൗളര്‍മാര് സമ്മര്‍ദ്ദത്തിലായി. 17ാം ഓവറില് സെയ്‌നി 13 റണ്‍സ് വഴങ്ങി. സിറാജും സ്റ്റോയിനിസുമെറിഞ്ഞ 18ാം ഓവറില് 23 റണ്‍സ്. ഡെത്ത് ഓവറുകളിലെ സ്ലോ ബോളുകള്‍ക്ക് പേരുകേട്ട സൗത്തിയുടെ 19ാം ഓവറില് പിറന്നത് 29 റണ്‍സ്. എന്നിങ്ങനെയാണ് അവസാന ഓവറുകളില് ബാംഗ്ലൂര് ബൗളര്‍മാര് അടിവാങ്ങിക്കൂട്ടിയത്. ഇതോടെ അവസാന മൂന്ന് ഓവറില് 53 റണ്‍സ് എന്ന അപ്രാപ്യമായ വിജയലക്ഷ്യം അഞ്ച് പന്തുകള് ബാക്കിനില്‍ക്കേ കൊല്‍ക്കത്ത മറികടക്കുകയായിരുന്നു.\nതന്റേടമുള്ളവളാണ് സരിത; മന്ത്രി കടകംപള്ളി സുരേന്ദ്രന്\nആശുപത്രികിടക്കയില് എല്ലാവരോടും നന്ദി പറഞ്ഞ് ബെന്നി ബെഹന്നാന്\nസംസ്ഥാന സ്‌കൂള് കായികമേളയുടെ നടത്തിപ്പ് പ്രതിസന്ധിയില്\nബെംഗളൂരുവിന് ഹോം ഗ്രൗണ്ട് നഷ്ടമായി; വരും സീസണ് ഹോം മത്സരങ്ങള്…\nഋഷഭ് പന്ത് മികച്ച പ്രകടനം പുറത്തെടുത്തില്ലെങ്കില് സഞ്ജു ഇന്ത്യന്…\nപാലക്കാട്ട് വൻ കുഴൽപ്പണ വേട്ട\nപ്രണയം നിരസിച്ചതിനെ തുടർന്ന് പെൺകുട്ടിയെ യുവാവ് ക്രൂരമായി…\nമോട്ടോർ വാഹന നിയമം; പിഴത്തുക കുറക്കാൻ തീരുമാനം\nവിമാനവാഹിനി കപ്പലിൽ നിന്ന് മോഷണം പോയ ഹാർഡ് ഡിസ്കുകളിൽ അതീവ…\nകോഴിക്കോട്-തൃശ്ശൂര് റൂട്ടില് സ്വകാര്യ ബസ്…\nദേശീയപാത വികസനം; രാജ്‌മോഹന് ഉണ്ണിത്താന്…\nപൂജയ്ക്കിടെ കാള ഒന്നരലക്ഷം രൂപ വിലമതിക്കുന്ന താലിമാല…\nകിഫ്ബിയിലെ കെ.എസ്.ഇ.ബി പദ്ധതികൾ; പ്രതിപക്ഷ നേതാവിന്റെ…\nമദ്യപിക്കാന് പണം നല്‍കാത്തതിന്റെ…\nവീണ്ടും കേന്ദ്രത്തിന്റെ നികുതി പരിഷ്‌കരണം; ഹോട്ടല്…\nമോട്ടോർ വാഹന നിയമ ഭേദഗതി; ഉയർന്ന പിഴ കുറയ്ക്കുന്നതുമായി…


'കൊവിഡ് മാനദണ്ഡം ലംഘിച്ച് ആള്‍ക്കൂട്ടമുണ്ടാക്കി'; മമ്മൂട്ടിക്കും രമേഷ് പിഷാരടിക്കുമെതിരെ കേസ് - Media Vision News\n‘കൊവിഡ് മാനദണ്ഡം ലംഘിച്ച് ആള്‍ക്കൂട്ടമുണ്ടാക്കി’; മമ്മൂട്ടിക്കും രമേഷ് പിഷാരടിക്കുമെതിരെ കേസ്\nകോഴിക്കോട്: കൊവിഡ് മാനദണ്ഡം പാലിക്കാത്തതിന് ചലച്ചിത്ര താരങ്ങളായ മമ്മൂട്ടിക്കും രമേഷ് പിഷാരടിക്കുമെതിരെ കേസെടുത്തു. എലത്തൂര് പൊലീസാണ് കേസെടുത്തിട്ടുള്ളത്. മെയ്ത്ര ആശുപത്രിയിൽ സന്ധി മാറ്റിവയ്ക്കലിനുള്ള റോബോട്ടിക് ശസ്ത്രക്രിയ വിഭാഗത്തിന്‍റെ ഉദ്ഘാടന ചടങ്ങിനെത്തിയ ഇരുവരും ആൾക്കൂട്ടമുണ്ടാക്കിയതിനാണ് കേസ്.\nകഴിഞ്ഞ ചൊവ്വാഴ്ച ഉദ്ഘാടന പരിപാടിക്ക് ശേഷം ആശുപത്രി സന്ദർശിക്കാൻ ഇരുവരും തീവ്രപരിചരണ വിഭാഗം ബ്ലോക്കിലെത്തിയിരുന്നു. ഇത് ആളുകൾ കൂട്ടംകൂടാൻ കാരണമായി.\nഉദ്ഘാടന ചടങ്ങ് കൊവിഡ് പ്രോട്ടോകോൾ പാലിച്ചായിരുന്നു നടന്നതെങ്കിലും അതിനു ശേഷമാണ് ആളുകൾ നടന്മാരുടെ ചുറ്റും കൂടിയത്. സിനിമാ നിർമാതാവ് ആന്‍റോ ജോസഫിനും ആശുപത്രി മാനേജ്മെന്‍റിനെതിരെയും കേസെടുത്തിട്ടുണ്ട്. ആശുപത്രിയിൽ നടന്മാർ എത്തിയപ്പോൾ മുന്നൂറോളം പേർ കൂട്ടം കൂടിയെന്ന് എലത്തൂർ പൊലീസ് പറഞ്ഞു.\nPrevious articleമുഈന്‍അലി തങ്ങളെ പുറത്താക്കണമെന്ന് യൂത്ത് ലീഗ് ദേശീയ കമ്മിറ്റി; പാണക്കാട്ടെ അഭിപ്രായം തേടി\nNext articleകാസര്‍കോട് തിങ്കളാഴ്ച മുതല് സ്വന്തം പഞ്ചായത്തില് മാത്രം വാക്സീന്; തെളിവ് ഹാജരാക്കണമെന്നും കളക്ടര്


IPL 2020 RR vs RCB| ടോസ് നേടി രാജസ്ഥാൻ; ബാറ്റിംഗ് തിരഞ്ഞെടുത്തു|ipl 2020 rr vs rcb rajastan won toss and bat first – News18 Malayalam\nIPL 2020 RR vs RCB| ടോസ് നേടി രാജസ്ഥാൻ; ബാറ്റിംഗ് തിരഞ്ഞെടുത്തു\nമൂന്ന് മത്സരങ്ങളിൽ രണ്ടെണ്ണം വീതം ഇരു ടീമുകളും വിജയിച്ചിട്ടുണ്ട്. പോയിന്റ് പട്ടികയിൽ രാജസ്ഥാൻ അഞ്ചാം സ്ഥാനത്തും ബാംഗ്ലൂർ ആറാംസ്ഥാനത്തുമാണ്.\nഅബുദാബി: ഐപിഎല്ലിൽ ഇന്ന് രണ്ട് മത്സരങ്ങൾ. ആദ്യമത്സരത്തിൽ സ്റ്റീവൻ സ്മിത്ത് നയിക്കുന്ന രാജസ്ഥാൻ റോയൽസും വിരാട് കോലി നയിക്കുന്ന റോയൽ ചാലഞ്ചേഴ്സ് ബാംഗ്ലൂരും ഏറ്റുമുട്ടുന്നു. അബുദാബിയിലെ ഷെയ്ഖ് സയ്യിദ് സ്റ്റേഡിയത്തിലാണ് മത്സരം. ടോസ് നേടിയ രാജസ്ഥാൻ ബാറ്റിംഗ് തെരഞ്ഞെടിത്തു.\nമൂന്ന് മത്സരങ്ങളിൽ രണ്ടെണ്ണം വീതം ഇരു ടീമുകളും വിജയിച്ചിട്ടുണ്ട്. പോയിന്റ് പട്ടികയിൽ രാജസ്ഥാൻ അഞ്ചാം സ്ഥാനത്തും ബാംഗ്ലൂർ ആറാംസ്ഥാനത്തുമാണ്. കഴിഞ്ഞ മത്സരത്തില് മുംബൈ ഇന്ത്യൻസിനെയാണ് ബാംഗ്ലൂർ മറികടന്നത്. സമനിലയിലായ മത്സരത്തിൽ സൂപ്പർ ഓവറിലാണ് ബാംഗ്ലൂർ മുംബൈയെ പരാജയപ്പെടുത്തിയത്.\nമലയാളി താരം ദേവ് ദത്ത് പടിക്കൽ, ആരോൺഫിഞ്ച്, എബി ഡിവില്ലിയേഴ്സ് എന്നിവരാണ് ടീമിന്റെ ശക്തി. അതേസമയം വിരാട് കോലിക്ക് ഇതുവരെ ഫോം കണ്ടെത്താനാകാത്തത് നിരാശയാണ്. വാഷിങ് ടൺ സുന്ദറും യുസ്വേന്ദ്ര ചാഹലുമാണ് ബൗളിംഗ് ബാംഗ്ലൂരിന്റെ പ്രതീക്ഷ.\nആദ്യ രണ്ട് മത്സരങ്ങൾ വിജയിച്ച രാജസ്ഥാൻ കഴിഞ്ഞ മത്സരത്തിൽ കൊൽക്കത്ത നൈറ്റ് റൈഡേഴ്സിനോട് പരാജയപ്പെട്ടിരുന്നു. സഞ്ജുസാംസൺ, രാഹുൽ തെവാദിയ എന്നിവരുടെ മികച്ച പ്രകടനം തന്നെയാണ് ആരാധകർ പ്രതീക്ഷിക്കുന്നത്.\nകൊൽക്കത്ത ടീമിനെതിരെ കളിച്ച ടീമിൽ മാറ്റവുമായിട്ടാണ് രാജസ്ഥാൻ എത്തിയിരിക്കുന്നത്. അങ്കിത് രാജ്പുത്തിന് പകരം മഹിപാല് ലോംറോർ ഇന്ന് കളിക്കും. ബൗളിംഗ് നിരയിൽ ജോഫ്ര ആർച്ചർ ഒഴികെ മറ്റാരും രാജസ്ഥാൻ നിരയിൽ പ്രതീക്ഷയ്ക്കൊത്ത് ഉയർന്നിട്ടില്ല.\nറോയൽ ചാലഞ്ചേഴ്സ്: ദേവ്ദത്ത് പടിക്കൽ, ആരോൺ ഫിഞ്ച്, വിരാട് കോലി(C), എ ബി ഡിവില്ലിയേഴ്സ്(wk), ശിവം ദുബെ, ഗുർകീരത് സിംഗ് മൻ, വാഷിംഗ് ടൺ സുന്ദർ, ഇസ്റു ഉദാന, നവ്ദീപ് സെയ്നി, ആദം സാംപ, യുസ്വേന്ദ്ര ചാഹൽ\nരാജസ്ഥാൻ റോയൽസ്: ജോസ് ബട്ട്ലർ (wk), സ്റ്റീവ് സ്മിത്ത്(C), സഞ്ജു സാംസൺ, റോബിൻ ഉത്തപ്പ, റിയാൻ പരാഗ്, രാഹുൽ തെവാതിയ, മഹിപാൽ ലോംറോർ, ടോം കുറൻ, ശ്രേയാസ് ഗോപാൽ, ജോഫ്ര ആർച്ചർ, ജയ്ദേവ് ഉനദ്ക\nFirst published: October 03, 2020, 15:52 IST\niplIPL 2020rajasthan royalsRoyal Challangers Bangalore


Thursday August 13th, 2020 - 11:08:pm\nഈശ്വരനും പ്രകൃതിയും, ഭക്തനും ഒന്നാവുന്ന സന്ദര്‍ഭം....മലയും ചവിട്ടി ...\nഈശ്വരനും പ്രകൃതിയും, ഭക്തനും ഒന്നാവുന്ന സന്ദര്‍ഭം....മലയും ചവിട്ടി അയ്യനെക്കാണാൻ\nPublished: Monday 25 November 2019 04:45:38 PM\nകൊടും കാട്ടിൽ കര്‍പ്പൂരമെരിയുന്ന സുഗന്ധത്തിൽ അലിഞ്ഞ് സ്വം ബോധം വെടിഞ്ഞ്, പ്രകൃതി പ്രകൃതിയെ തൊട്ടറിഞ്ഞ്, കരിമലകയറ്റം കഠിനമെന്റയ്യപ്പാ എന്നറിയാതെ വിളിച്ച്, കല്ലും മുള്ളും മെത്തയാക്കി, മനസ്സിലേയും ശരീരത്തിലെയും പാപക്കറകൾ കളയാൻ പമ്പയില് മുങ്ങി നിവർന്ന് ആ തിരുസന്നിധിയിലേക്ക്...ആരെ കാണാൻ....അയ്യനെ കാണാൻ..\nഅയ്യപ്പ ഭക്തരുടെ പുണ്യ പൂങ്കാവനമാണ് ശബരിമല. മണ്ഡലമാസം ആരംഭിക്കുന്നതോടെ 41 ദിവസം നീളുന്ന കഠിന വ്രതമെടുത്ത് ഇരുമുടി കെട്ടുകളുമായി എത്തുന്ന അയ്യപ്പന്മാരുടെ ശരണം വിളി പതിനെട്ട് മലകളിലും പ്രതിധ്വനിക്കുമെന്നാണ് വിശ്വാസം. മലയാള മാസം വൃശ്ചികം ഒന്നിനാണ് മണ്ഡലകാലാരംഭം. പിന്നീടങ്ങോട്ട് 41 ദിവസം ഭക്തിയുടെ ദിനങ്ങളായിരിക്കും.\nമറ്റ് ക്ഷേത്രങ്ങളിലേതുപോലെ വര്‍ഷത്തിൽ എല്ലാ ദിവസവും ശബരിമലയിൽ നടതുറന്ന് പൂജ നടത്താറില്ല. മണ്ഡകാലമാണ് ഇവിടുത്തെ പ്രധാന പൂജാകാലം. വൃശ്ചികം ഒന്നു മുതൽ 41 ദിവസങ്ങളിലും, മകരം ഒന്നിന് നടക്കുന്ന മകര സംക്രമ പൂജ വരെയും, ശേഷം മകരം പത്തിന് ഗുരുതി വരെയുമാണ് ശബരിമലയിലെ തീര്‍ത്ഥാടന കാലയളവ്. ഈ സമയം കേരളത്തിനകത്തും പുറത്തു നിന്നുമായി തീര്‍ത്ഥാടകരുടെ ഒഴുക്കായിരിക്കും ശബരിമലയിലേക്ക്.\nവൃശ്ചികം ഒന്നിന് ആരംഭിച്ച് ധനു പതിനൊന്നിന് മണ്ഡലപൂജ കഴിയുന്നതോടെ അഞ്ച് ദിവസം നടയടച്ചിടും. പിന്നീട് മകരസംക്രമ പൂജയ്ക്ക് വേണ്ടിയാണ് നട തുറക്കുക. സംക്രമ പൂജ കഴിഞ്ഞാൽ ഗുരുതി വരെയുള്ള ദിവസങ്ങൾ മണ്ഡലമാസ തീര്‍ത്ഥാടനത്തിന്‍റെ അവസാന ദിനങ്ങളാണ്. അന്ന് പൊതുവേ ഭക്തരുടെ തിരക്ക് കുറവായിരിക്കും.\nമണ്ഡല മാസത്തെ കൂടാതെ എല്ലാ മലയാള മാസങ്ങളിലെ ആദ്യത്തെ അഞ്ച് ദിവസങ്ങളിലും ഇവിടെ നട തുറക്കും. വിഷുക്കണി ദര്‍ശനം, നിറപുത്തരി, ചിത്തിര ആട്ടത്തിരുനാൾ, പ്രതിഷ്ഠാദിനം, പൈങ്കുനി ഉത്രം എന്നിവയും ഇവിടുത്തെ മറ്റ് പ്രധാന ആഘോഷങ്ങളാണ്. മീനമാസത്തിലെ പൈങ്കുനി ഉത്രം അയ്യപ്പന്‍റെ പിറന്നാളാണെന്നാണ് വിശ്വാസം. പത്ത് ദിവസത്തെ ഉത്സവാഘോഷ ചടങ്ങുകളാണ് ഇതിന്‍റെ ഭാഗമായി നടക്കാറുള്ളത്. ആറാട്ട് ഈ ദിവസങ്ങളിലെ പ്രധാന ചടങ്ങുകളിൽ ഒന്നാണ്.\nഅയ്യപ്പൻ വിഷ്ണുവിന്‍റേയും ശിവന്‍റേയും പുത്രനാണെന്നാണ് കരുതപ്പെടുന്നത്. മഹിഷാസുര വധത്തിനു പ്രതികാരം ചെയ്യാനായി അസുരന്‍റെ സഹോദരിയായ മഹിഷി ഉഗ്ര തപസ്സ് അനുഷ്ഠിച്ചു. ശിവ-വിഷ്ണു സംയോജനത്തിൽ ജനിക്കുകയും മനുഷ്യനായി ജീവിക്കുകയും ചെയ്യുന്ന ഒരാൾക്കേ തന്നെ വധിക്കാനാവൂ എന്ന വരം നേടി. വര ലബ്ദി മഹിഷിയെ കൂടുതൽ അഹങ്കാരിയാക്കി. മൂന്ന് ലോകങ്ങളേയും നിരന്തരം ആക്രമിച്ചു കൊണ്ട് മഹിഷി ജീവജാലങ്ങൾക്കാകെ ഭീഷണിയായി തുടങ്ങി. അവസാനം നിവൃത്തിയില്ലാതെ മഹാവിഷ്ണു മോഹിനീ വേഷം ധരിക്കുകയും ,ശിവ സംയോഗത്തിലൂടെ ശാസ്താവിന് ജന്മം നൽകുകയും ചെയ്തു.\nശാസ്താവ് മനുഷ്യ പുത്രനായി ജീവിച്ചെങ്കിൽ മാത്രമേ മഹിഷിയെ വധിക്കാനാവുമായിരുന്നൊള്ളു. അതുകൊണ്ട് കുഞ്ഞിനെ കഴുത്തിൽ ഒരു മണി കെട്ടി പമ്പാ തീരത്ത് കിടത്തി. ഈ സമയത്താണ് പന്തളം രാജാവ് നായട്ടിനായി പമ്പാതീരത്ത് എത്തിയത്. കുട്ടികളില്ലാതെ വിഷമിച്ചിരുന്ന രാജാവ് ആ സുന്ദരനായ ആൺകുട്ടിയെ എടുത്ത് വളര്‍ത്താൻ തീരുമാനിച്ചു.കഴുത്തിൽ മണിയുണ്ടായിരുന്നതു കൊണ്ട് മണികണ്ഠൻ എന്ന് പേരിട്ട് തന്‍റെ കൊട്ടാരത്തിലേക്ക് കൊണ്ടുപോയി വളര്‍ത്തു മകനാക്കി. എന്നാൽ അധിക കാലം കഴിയുന്നതിനു മുന്നേ പന്തളം രാജാവിന് സ്വന്തമായി മകൻ ജനിക്കുകയും ചെയ്തു. അപ്പോഴേക്കും മണികണ്ഠകുമാരൻ ആയോധന കലകളിലും വിദ്യയിലുമെല്ലാം നിപുണനായി മാറിയിരുന്നു.\nമണികണ്ഠനെ യുവരാജാവായി വാഴിക്കാനായിരുന്നു പന്തളം രാജാവിന്‍റെ ആഗ്രഹം. എന്നാൽ ഇത് ഇഷ്ടപ്പെടാതിരുന്ന മന്ത്രി തന്‍റെ കുതന്ത്രങ്ങൾ ഉപയോഗിച്ച് രാഞ്ജിയെ മണികണ്ഠന് എതിരാക്കി. അവരുടെ ഗൂഢ പദ്ധതി പ്രകാരം രാജ്ഞി വയറു വേദന അഭിനയിക്കുകയും കൊട്ടാരം വൈദ്യൻ പുലിപാൽ മരുന്നായി നിശ്ചക്കുകയും ചെയ്തു.\nവൈദ്യ നിർദ്ദേശ പ്രകാരം പുലിപ്പാലിനായി മണികണ്ഠകുമാരൻ വനത്തിലേക്ക് പുറപ്പെട്ടു. എന്നാൽ തന്‍റെ അവതാര ലക്ഷ്യമായ മഹിഷീ വധമായിരുന്നു അവിടെ നടന്നത്. മഹിഷിയെ വധിച്ച് പുലിപ്പാലുമായി തിരിച്ചെത്തിയ മണികണ്ഠനെ പന്തളം രാജാവ് സന്തോഷത്തോടെ എതിരേറ്റ് രാജ്യഭരണം ഏറ്റെടുക്കാൻ അഭ്യര്‍ത്ഥിച്ചു. എന്നാൽ അവതാര ലക്ഷ്യം പൂര്‍ത്തിയാക്കിയ മണികണ്ഠൻ കൊട്ടാര ജീവിതം ഉപേക്ഷിച്ച് കാട്ടിലേക്ക് തന്നെ മടങ്ങി പോയി.\nദുഖിതനായ രാജാവ് വര്‍ഷാ വര്‍ഷം തന്നെ കാണാൻ വരണമെന്ന് മണികണ്ഠനോട് ആവശ്യപ്പെട്ടു. അങ്ങനെയെങ്കിൽ താൻ എയ്യുന്ന ശരം എവിടെയാണോ വീഴുന്നത് അവിടെ വന്നാൽ മതിയെന്നായി മണികണ്ഠൻ. അമ്പ് വീണ സ്ഥലത്ത് പന്തളം രാജാവ് ക്ഷേത്രം നിര്‍മിച്ചു. അയ്യപ്പനോട് മന്ത്രി ചെയ്ത പാപത്തില് നിന്നും മുക്തി നേടാനാണ് 41 ദിവസത്തെ വ്രതവും വര്‍ഷം തോറുമുള്ള തീര്‍ത്ഥ യാത്രയും എന്നാണ് ഐതിഹ്യം.\nഅയ്യപ്പൻ ഒരു പുരാണ ദേവൻ അല്ലാത്തതിനാൽ അദ്ദേഹത്തിന് ചുറ്റുമുള്ള കെട്ടുകഥകളും ഇതിഹാസങ്ങളും പുരാണങ്ങളിലും ഉപനിഷത്തുകളിലും കാണപ്പെടുന്നില്ല, മറിച്ച് ക്ഷേത്രപുരാണങ്ങളിലോ പ്രാദേശിക ക്ഷേത്ര ചരിത്രങ്ങളിലോ ആയാണ് അവ വിവരിക്കുന്നത്. അതുകൊണ്ട് തന്നെ മണ്ഡലകാല വ്രതാനുഷ്ഠാനവും ശബരിമല ദര്‍ശനവുമായി ബന്ധപ്പെട്ട് ധാരാളം മിഥ്യാ ധാരണകൾ ഇന്നും നിലനിൽക്കുന്നുണ്ട്. എന്നാൽ അറിഞ്ഞ് ആചരിക്കുന്നതാണ് ഗുണപ്രദം എന്ന് അറിയുക.\nശബരിമല ദര്‍ശനത്തിന് എന്തുകൊണ്ട് അയ്യപ്പ ഭക്തര് കറുപ്പ് അല്ലെങ്കിൽ നീല നിറത്തിലുള്ള വസ്ത്രം ധരിക്കുന്നു എന്നതിനെ കുറിച്ച് അറിഞ്ഞിരിക്കണം. നീലയും കറുപ്പും അഗ്നിതത്വത്തിന്‍റെ പ്രതിരൂപമാണ്. അയ്യപ്പഭക്തന് ശബരിമല ദര്‍ശനത്തിന് തയ്യാറെടുക്കുമ്പോള് അഗ്നിവര്‍ണമായ കറുപ്പിനെ അണിയുന്നതിലൂടെ താന് ഈശ്വരതുല്യനായി മാറുന്നു എന്നാണ് അര്‍ത്ഥം. 41 ദിവസത്തെ മണ്ഡലകാല വ്രതം അനുഷ്ഠിക്കുന്നതിലൂടെ ശനി ദോഷത്തിൽ നിന്ന് ആശ്വാസം ലഭിക്കുമെന്നും വിശ്വാസമുണ്ട്. അതിനു പിന്നിലെ കഥ ഇങ്ങനെയാണ്.\nആളുകളെ എന്തിന് ബുദ്ധിമുട്ടിക്കുന്നു എന്ന് ഒരിക്കൽ അയ്യപ്പൻ ശനീശ്വരയോട് ചോദിക്കുകയുണ്ടായി.തന്‍റെ ധര്‍മമാണ് അത് എന്നായിരുന്നു ശനിയുടെ മറുപടി. ശനിദോഷം ഒരു വ്യക്തിയെ ബാധിക്കുന്നത് ഏഴ് വര്‍ഷത്തെ കാലയളവിലേക്കാണ്. 41 ദിവസത്തെ കഠിന വ്രതം അനുഷ്ഠിക്കുന്നതിലൂടെ ഏഴ് വർഷത്തിനിടയിൽ ശനി നൽകുന്നതിനു സമാനമായ കഠിന ജീവിതത്തിലൂടെയാകും അയ്യപ്പ ഭക്തര് കടന്നു പോവുക. അങ്ങനെയെങ്കിൽ തന്‍റെ ഭക്തരെ ശനിയുടെ ഉപദ്രവത്തിൽ നിന്നും മാറ്റി നിര്‍ത്തണമെന്ന് അയ്യപ്പൻ ആവശ്യപ്പെട്ടു. പകരം ശനിയുടെ നിറങ്ങളായ കറുപ്പ്, നീല എന്നീ നിറത്തിലുള്ള വസ്ത്രങ്ങൾ ഭക്തര് ധരിക്കുമെന്നും അയ്യപ്പൻ ശനിക്ക് ഉറപ്പ് നൽകി.\n'സ്വാമിയേ ശരണമയ്യപ്പാ' എന്നാണ് മണ്ഡലകാലത്ത് ഓരോരുത്തരും ഉരുവിട്ട് കൊണ്ടിരിക്കുന്നത്. ശരണം വിളിക്കുന്നതിലൂടെ എന്ത് നേടുന്നു എന്ന് ചിന്തിച്ചിട്ടുണ്ടോ. കലിയുഗത്തിൽ നാമജപം ഏറ്റവും ഉത്തമമാണ്. നാമം ജപിക്കുകയെന്നാൽ നാക്കിൽ അഗ്നിയുണ്ടാവുക എന്നാണ്. അഗ്നിയാണ് നാവിന്‍റെ തത്വം. അതുകൊണ്ടാണ് വാക്കുകൾ സൂക്ഷിച്ച് ഉപയോഗിക്കണമെന്ന് പറയുന്നത്. മാത്രമല്ല മനസ്സ് ഏറ്റവുമധികം ബന്ധപ്പെട്ട് കിടക്കുന്നതും നാവുമായാണ്. മനസ്സിലുള്ളത് നാവിലൂടെയാണല്ലോ പുറത്തു വരുന്നത്.\nഅഗ്നിശുദ്ധി വരുത്തിയ നാക്കാവണം അയ്യപ്പൻമാര്‍ക്ക് ഉണ്ടാവേണ്ടത് എന്നാണ് വിശ്വാസം. 'സ്വാമിയെ ശരണം അയ്യപ്പാ' എന്ന് നിരന്തരം ജപിക്കുന്നതിലൂടെ നല്ല ചിന്തകൾ മനസ്സിൽ നിറയും. നല്ല ഭാഷ സംസാരിച്ചാൽ നല്ല സംസ്ക്കാരം ഉണ്ടാകുമെന്നാണല്ലോ. അപ്പോൾ ഏറ്റവും നല്ല ഭാഷയാണ് സ്വാമിയേ ശരണം അയ്യപ്പാ എന്നത്. ഇതിന് മനസ്സിലും ചിന്തയിലും മാറ്റങ്ങൾ ഉണ്ടാക്കാൻ കഴിയും. നമ്മുടെ ഉള്ളിലുള്ള അയ്യപ്പതത്വത്തെ എങ്ങനെ പുറത്തേക്ക് ശുദ്ധീകരിച്ചുകൊണ്ടുവരാമെന്നതിന് ഉത്തരമാണിത്.\nമണ്ഡലകാലവ്രതം ആരംഭിച്ച് ശബരിമല ദര്‍ശനത്തിനായി മുദ്രമാല ധരിച്ചു കഴിഞ്ഞാൽ പിന്നെ ഓരോ ഭക്തനും സ്വയം അയ്യപ്പ സ്വാമിയായി മാറുമെന്നാണ് വിശ്വാസം. അങ്ങനെ അയ്യപ്പനായി സ്വയം മാറുന്ന സമയത്ത് സ്വന്തം ശരീരത്തിനെക്കുറിച്ചുള്ള ചിന്ത പതുക്കെ വെടിഞ്ഞു തുടങ്ങും. സ്വന്തം ശരീരമാണ് എന്ന ബോധത്തേക്കാൾ ഇത് അയ്യപ്പന്‍റെ ശരീരമാണ് അയ്യപ്പനാണിതിനകത്ത് താമസിക്കുന്നത് എന്ന ബോധം ഓരോ അയ്യപ്പന്മാരും വളര്‍ത്തിക്കൊണ്ടു വരാൻ ആരംഭിക്കും.\nഈ ബോധം മനസ്സിൽ ഉറപ്പിക്കാൻ വേണ്ടിയാണ് താടിരോമങ്ങൾ വളര്‍ത്തുന്നത്. അവ മുറിച്ചു മാറ്റുമ്പോൾ ബാഹ്യചിന്തകളിലേക്കും പ്രവര്‍ത്തനങ്ങളിലേക്കും മനസ്സ് മാറി സഞ്ചരിക്കാനുള്ള സാധ്യത കൂടുതലാണ്. ഇത് വ്രതാനുഷ്ഠാനത്തിന് തടസ്സമാവും.എന്നാൽ ഇന്ന് പലരും ഈ ആചരണത്തിന്‍റ അടിസ്ഥാന തത്വം മനസിലാക്കുന്നില്ല എന്ന് വേണം പറയാൻ. എന്നാൽ സ്വയം അയ്യപ്പനായി തീരുന്നതിനുള്ള ഗൗരവപൂര്‍ണമായ പദ്ധതിയാണിതെന്ന് അറിഞ്ഞ് അനുഷ്ഠിക്കേണ്ടിയിരിക്കുന്നു.\nസന്നിധാനത്തിലെ പവിത്രമായ പതിനെട്ട് പടി ചവിട്ടാൻ ഇരുമുടിക്കെട്ട് നിര്‍ബന്ധമാണ്.ഇരുമുടിയിൽ ഒന്ന് മുൻമുടിയും മറ്റൊന്ന് പിൻമുടിയുമാണ്. മുൻമുടിയിലുള്ളതെല്ലാം ഭഗവാന് സമര്‍പ്പിക്കാനും പിൻമുടിയിലുള്ളത് ഭക്തന്‍റെ ആവശ്യങ്ങൾക്കുമായാണ് കരുതുന്നത്. അതായത് ആത്മീയവും ഭൗതികവുമായ ജീവിതത്തെ ഇത് ചൂണ്ടിക്കാട്ടുന്നു എന്ന് ചുരുക്കം. നമ്മുടെ ജീവിതത്തിൽ ഭൗതിക തലത്തിന്‍റേയും ആത്മീയ തലത്തിന്‍റേയും സന്തുലിതാവസ്ഥ ഉണ്ടാവണമെന്നാണ് ഇത് സൂചിപ്പിക്കുന്നത്.\nഇവിടെ മുൻമുടി എപ്പോഴും വലുതായിരിക്കണം എന്നാണ് . അതായത് ഒരു വ്യക്തിയുടെ ആത്മീയ തലം എപ്പോഴും ഉയര്‍ന്നിരിക്കണം. നന്മയുടേയും തിന്മയുടേയും പ്രതീകമായും ഇരുമുടിക്കെട്ടിനെ പറയാറുണ്ട്. ഇവ രണ്ടും ഇരു ചുമടാക്കിയാണ് ശബരിമല ദര്‍ശനത്തിന് പുറപ്പെടുന്നത്. തിന്മയെ അയ്യപ്പ ദര്‍ശനത്തിലൂടെ ഇല്ലാതാക്കി നന്മയുമായി മടങ്ങുന്നുവെന്നാണ് വിശ്വാസം. ഗുരുസ്വാമിയുടെ നിര്‍ദ്ദേശ പ്രകാരം ഇരുമുടിക്കെട്ട് നിറക്കുന്നതിനെ കെട്ടുനിറ എന്നാണ് അറിയപ്പെടുന്നത്.\nശാന്തിയുടേയും തത്വത്തിന്‍റേയും ജ്ഞാന വൈരാഗ്യങ്ങളുടേയും പ്രതീകമാണ് അയ്യപ്പന്മാര് ധരിക്കുന്ന മുദ്രമാല. സാധാരണയായി തുളസിമാലയോ രുദ്രാക്ഷമാലയോ ധരിക്കാറുണ്ട്. വ്രതമെടുക്കുന്നവര് മാല ധരിക്കുമ്പോൾ 108, 54 എന്നീ മണികളോട് കൂടിയതാണ് ഉത്തമം. മാലയിലെ മണികൾ പരസ്പരം കൂട്ടിമുട്ടുന്ന വിധത്തിൽ കോര്‍ക്കാൻ പാടില്ല. പലവര്‍ണത്തിലുള്ള മണികൾ ഒരു മാലയിൽ കോര്‍ക്കുന്നതും അശുഭകരമായി കണക്കാക്കുന്നു.\nധരിക്കുന്നതിനു മുൻപ് മാല പനിനീരിലോ പാലിലോ ശുദ്ധി ചെയ്ത് പൂജിക്കണം. നിലവിളക്കിനു മുന്നിൽ അയ്യപ്പ മന്ത്രം ഉരുവിട്ട് ഗുരുസ്വാമിയാണ് മാല അണിയിക്കുക. എല്ലാ ദിവസവും മുദ്രമാല ധരിക്കാമെങ്കിലും ഉത്രം നക്ഷത്രവും ശനിയും ഉരുമിച്ച് വരുന്ന ദിവസമാണ് അത്യുത്തമം. അയ്യപ്പ മുദ്രയുള്ള മാല ധരിക്കുന്നതിലൂടെ ഭക്തൻ തന്നെ സമ്പൂര്‍ണമായി അയ്യപ്പന് സമര്‍പ്പിക്കുകയാണ് ചെയ്യുന്നത്.\nRead more topics: sabarimala, sannidhanam, sabarimala pilgrimage\nsabarimala sannidhanam sabarimala pilgrimage


അനാവിശ്യം: മലയാള സിനിമയില് ബാലവേല!\nമലയാള സിനിമയില് ബാലവേല!\nമലയാള സിനിമയില് ബാലവേല ശക്‌തമാകുന്നു. 2006 മുതലാണ് ബാലചൂഷണം മലയാള സിനിമയില് അരങ്ങേറിയത്. അന്നുമുതല് എടുത്താല് പൊങ്ങാത്ത ഭാരമാണ് ഈ നടന് ഏറ്റെടുക്കേണ്ടി വന്നത്. പതിനേഴോളം മലയാളപടങ്ങളിലാണ് മലയാളത്തിന്റെ മരുമകനായി അറിയപ്പെടുന്ന `ബാല'യെക്കൊണ്ട് ഇത്തരത്തില് പണിയെടുപ്പിച്ചത്.\n2006 ലെ `കളഭം' മുതല് ഇനിയും റിലീസാകാത്ത മുസാഫിറും ഉടന് റിലീസാകുന്ന `കയം' , `സഹസ്രം' വരെയാണ് ഈ `ബാല'ന് പരാതി കൂടാതെ അഭിനയിച്ചത്. പതിനെട്ടോളം ചിത്രങ്ങളില് അതിഭീകരമായി അഭിനയിച്ചു. അതിഭീകരമായി തന്നെ എല്ലാം പതിനെട്ടുനിലയില് പൊട്ടി. (രക്ഷപ്പെട്ടെന്ന് പറയപ്പെടുന്നത് `പുതിയ മുഖം' മാത്രം). എന്നിട്ടും ഈ ബാലക്കു മാത്രം വേലക്കൊരു കുറവും വന്നില്ല.\nപൊട്ടുന്ന പടങ്ങളിലെല്ലാം മുഖം കാട്ടാനുള്ള ഭാഗ്യം സിദ്ധിച്ച നടനെന്ന നിലയ്‌ക്ക് ചങ്കില് കൈവച്ച് പറഞ്ഞാല് മലയാളസിനിമയിലെ ചാവേറാണ് ഈ ബാല. കണ്ടവന്റെ ആട്ടും തുപ്പും കൊള്ളുന്ന വേഷങ്ങള് കിട്ടിയിട്ടുമില്ല. കിട്ടിയതൊക്കെയും ഗുണ്ട, തീവ്രവാദി, പൊട്ടന്, പോലീസ്, കമാന്‍ഡോം, അസിസ്‌റ്റന്റ് മന്ത്രവാദി എന്നിങ്ങനെ കണ്ടവന്റെ മേക്കിട്ടുകേറുന്ന കഥാപാത്രങ്ങള്. ഇതെല്ലാം ഒരു ബാലന്റെ `വേല'കള് ആണല്ലോ എന്ന മലയാളിയുടെ സഹതാപമാണ് ഇന്നും ബാലക്ക് തുണ. അല്ലെങ്കില് തന്നെ നമ്മുടെ വിനുമോഹന് വരെ കണ്ണടയും കോട്ടുമിട്ട് തോക്കും പിടിച്ച് ഓടുന്ന വേഷം കിട്ടുന്ന സ്‌ഥിതിക്ക് ബാലയും ജീവിച്ച് പോട്ടെന്നേ. ആരെങ്കിലുമൊക്കെ എന്നെങ്കിലുമൊക്കെ നന്നാകുമായിരിക്കും. പക്ഷേ...മലയാളസിനിമയുടെ കാര്യത്തില് മാത്രം അങ്ങനെ പ്രതീക്ഷിക്കേണ്ട. പിന്നെ ഈ യുവതാരങ്ങളെക്കുറിച്ച് ചിന്തിക്കേണ്ടതുമില്ല. എല്ലാ പൊട്ടിപ്പൊളിഞ്ഞ സിനിമയും ബ്ലോക്ക് ബ്ലസ്‌റ്റര് ആയി കാണിക്കുന്ന ചാനലുകള് മലയാളത്തിലുള്ളപ്പോള് പേടിക്കേവേണ്ട. ഇത്തരം ബാല വേലകള് നമ്മുക്ക് അങ്ങനെ ആസ്വദിച്ചാല് മതിയല്ലോ (താത്‌പര്യമുണ്ടെങ്കില് മതി. ആരേം നിര്‍ബന്ധിക്കുന്നില്ല കേട്ടോ).\nഒരു പടം പൊട്ടിയാല് തന്നെ ഔട്ടാകുന്ന സിനിമാ ലോകത്ത് ബാല ഇന്നും സജീവം. കാണാനാളില്ലാതെ മൈതാനത്ത് ഒറ്റയ്‌ക്ക് കസറത്ത് കാണിക്കുന്ന പാവം `ജനപ്രിയ'ന് കൂടി ഇതിന്റെ രഹസ്യം പറഞ്ഞുകൊടുക്കണം. മലയാളി പാട്ടുകാരി അമൃതാ സുരേഷിനെ വിവാഹം കഴിച്ച ബാലയുടെ `വേല' ഇനിയും തുടരട്ടെ. പടങ്ങള്‍ക്ക് ഇനിപ്പറയുന്നവയുടെ വിധിയാകാതിരുന്നാല് മാത്രം.\nബാലയുടെ (പൊളിഞ്ഞ) മലയാളചിത്രങ്ങള്\nബിഗ് ബി (2007)\nഹരീന്ദ്രന് ഒരു നിഷ്‌കളങ്കന് (2007, ഗസ്‌റ്റ്)\nസൗണ്ട് ഓഫ് ബൂട്ട് (2007)\nവേനല് മരം (2009)\nസാഗര് ഏലിയാസ് ജാക്കി (2009, ഗസ്‌റ്റ്)\nബ്ലാക്ക് സ്‌റ്റാലിയണ് (2009)\nഅലക്‌സാണ്ടര് ദ ഗ്രേറ്റ് (2010)\nചാവേര്‍പ്പട (2010, പേടിക്കല്ലേ..ഉടന് വരും ടിവിയില്)\nPosted by Ratheesh PS at 12:08 PM\nതൂവലാൻ February 20, 2011 at 1:04 PM\nബാല വേല നിർത്തേണ്ട കാലമായി


സൗദിയിലെ മുനിസിപ്പൽ ഗ്രാമ കാര്യ മന്ത്രാലയത്തെയും\nമാജിദ് അൽ ഹുഖൈൽ ആണ് പുതിയ വകുപ്പിന്‍റെ മന്ത്രി. പുതിയ സൗദി സെൻട്രൽ ബാങ്ക് ഗവർണറേയും നിയമിച്ചു\n26 Jan, 2021 at 02:41 AM\nസൗദിയിലെ മുനിസിപ്പൽ ഗ്രാമ കാര്യ മന്ത്രാലയത്തെയും ഭവന മന്ത്രാലയത്തെയും ലയിപ്പിച്ചു. മാജിദ് അൽ ഹുഖൈൽ ആണ് പുതിയ വകുപ്പിന്‍റെ മന്ത്രി. പുതിയ സൗദി സെൻട്രൽ ബാങ്ക് ഗവർണറേയും നിയമിച്ചു. സൽമാൻ രാജാവിന്‍റെതാണ് ഉത്തരവ്.\nസൗദി സെൻട്രൽ ബാങ്ക് ഗവർണറായി ഡോ: ഫഹ്ദ് അൽ മുബാറകാണ് നിയമിതനായത്. ഭരണാധികാരി സൽമാൻ ബിൻ അബ്ദുൽ അസീസ് രാജാവ് ഞായറാഴ്ച രാത്രി പുറപ്പെടുവിച്ച രാജകൽപ്പന പ്രകാരമാണ് നടപടി. നിലവിൽ മന്ത്രിസഭാംഗവും സഹ മന്ത്രിയുമായിരുന്നു ഇദ്ദേഹം. സൗദിയിലെ ഭവന മന്ത്രാലയത്തെ മുനിസിപ്പൽ, ഗ്രാമകാര്യ മന്ത്രാലയവുമായി ലയിപ്പിക്കാനും ഉത്തരവുണ്ട്. മാജിദ് അൽ ഹുഖൈൽ ആണ് പുതിയ വകുപ്പിന്‍റെ മന്ത്രി.\nപുതിയ മന്ത്രാലയം മുനിസിപ്പൽ, ഗ്രാമകാര്യ, ഭവന മന്ത്രാലയം എന്നാണ് അറിയപ്പെടും. മൂന്ന് മാസത്തിനകം ലയന നടപടി പൂർത്തിയാക്കണം. സെൻട്രൽ ബാങ്ക് മേധാവിയായിരുന്ന ഡോ: അൽ ഖുലൈഫിയെ റോയൽ ഉപദേശകനായും നിയമിച്ചു. മന്ത്രി പദവിയോടെയാണ് നിയമനം. പാസ്‌പോർട്ട് ഡയറക്ടർ ജനറൽ (ജവാസാത്) സുലൈമാൻ അൽ യഹ്‌യയെ മേജർ ജനറലിൽ നിന്നും ലഫ്റ്റനന്റ് ജനറൽ ആക്കി ഉയർത്തുകയും ചെയ്തു.\nSaudi ArabiaMinistry of Municipal and Rural Affairs


മാധ്യമദിനം 2020 സ്പീക്കർ ഉദ്ഘാടനം ചെയ്യും\nJanuary 29, 2020 indiantruthblog\nതിരുവനന്തപുരം:ഇൻഫർമേഷൻ പബ്ളിക് റിലേഷൻസ് വകുപ്പ് സംഘടിപ്പിക്കുന്ന മാധ്യമദിനം 2020 വിവിധ പരിപാടികളോടെ ഇന്നും നാളെയുമായി ഹോട്ടൽ അപ്പോളോ ഡിമോറയിൽ നടക്കും. ബംഗാൾ ഗസറ്റ് പ്രസിദ്ധീകരണം ആരംഭിച്ച ദിവസമെന്ന നിലയിലാണ് മാധ്യമദിനം സംഘടിപ്പിക്കുന്നത്. സ്പീക്കർ പി. ശ്രീരാമകൃഷ്ണൻ ഇന്ന് വൈകിട്ട് 3.30ന് പടിപാടി ഉദ്ഘാടനം ചെയ്യും. വി.എസ്.ശിവകുമാർ എം.എൽ.എ അധ്യക്ഷത വഹിക്കുന്ന ചടങ്ങിൽ പ്രമുഖ മാധ്യമ പ്രവർത്തകരും പത്രപ്രവർത്തക സംഘടന ഭാരവാഹികളും പങ്കെടുക്കും.\nമാധ്യമവിദ്യാർത്ഥികൾ പങ്കെടുക്കുന്ന ശിൽപശാല രണ്ടു ദിവസങ്ങളിലായി നടക്കും. ഇന്ത്യയിലെയും കേരളത്തിലെയും എഡിറ്റർമാർ ഉൾപ്പെടെയുള്ള മാധ്യമപ്രവർത്തകർ വിവിധ സെഷനുകളിൽ പങ്കെടുക്കും. 29ന് രാവിലെ പത്തിന് ആരംഭിച്ച ശിൽപശാലയിൽ മാധ്യമപ്രവർത്തകനും എഴുത്തുകാരനുമായ ജോസി ജോസഫ്, എക്സ്‌ക്ലൂസീവുകൾ വന്ന വഴിയെക്കുറിച്ച് ചാനലുകളിലെ വനിതാ മാധ്യമ പ്രവർത്തകർ പങ്കെടുത്തു.ബ്രേക്കിംഗ് ന്യൂസ് പരിപാടി ഉച്ചയ്ക്ക് രണ്ടു മുതൽ നടക്കും.\nജനുവരി 30ന് രാവിലെ പത്തിന് പിക്സ് സ്റ്റോറി എക്സിക്യൂട്ടീവ് എഡിറ്റർ ജയന്ത് ജേക്കബ് മാറുന്ന ലോകത്തെ മാധ്യമപ്രവർത്തനത്തെക്കുറിച്ച് മാധ്യമവിദ്യാർത്ഥികളോടു സംസാരിക്കും. ഉച്ചയ്ക്ക് 12 മുതൽ ഇംഗ്ളീഷ് മാധ്യമപ്രവർത്തനത്തിലെ സാധ്യതകളെക്കുറിച്ച് ചർച്ച നടക്കും. രണ്ടു മണി മുതൽ കേരളത്തിലെ മുതിർന്ന മാധ്യമ പ്രവർത്തകരും മാധ്യമ വിദ്യാർത്ഥികളുമായുള്ള ആശയവിനിമയം നടക്കും.\nPrevious ആശങ്കകൾ മാറ്റിവെച്ച് മംഗല്യപരിപാടി വിജയിപ്പിക്കുക – ഡോ.എം.കെ.മുനീർ\nNext [നിര്യാതനായി] മമ്മിളിക്കുളം ഉന്തത്ത് കുഞ്ഞമ്മദ്


ബി.ജെ.പി നേതാക്കള്‍ക്കെതിരെ നടപടി സ്വീകരിക്കണമെന്ന് നിര്‍ദ്ദേശം; ജസ്റ്റിസ് എസ്.മുരളീധറിനെ സ്ഥലംമാറ്റി കേന്ദ്രം -\nHome NATIONAL ബി.ജെ.പി നേതാക്കള്‍ക്കെതിരെ നടപടി സ്വീകരിക്കണമെന്ന് നിര്‍ദ്ദേശം; ജസ്റ്റിസ് എസ്.മുരളീധറിനെ സ്ഥലംമാറ്റി കേന്ദ്രം\nന്യൂഡല്‍ഹി: വിദ്വേഷ പ്രസംഗം നടത്തിയ ബി.ജെ.പി നേതാക്കള്‍ക്കെതിരെ നടപടി സ്വീകരിക്കണമെന്ന് നിര്‍ദ്ദേശിച്ച ജസ്റ്റിസ് എസ്.മുരളീധറിനെ സ്ഥലംമാറ്റി. പഞ്ചാബ് ഹരിയാന ഹൈക്കോടതിയിലേക്കാണ് സ്ഥലം മാറ്റത്തിനുള്ള ഉത്തരവ് പുറത്തിറക്കിയിരിക്കുന്നത്. നേരത്തെ മുരളീധറിനെ സ്ഥലംമാറ്റാന് കൊളീജിയം ശുപാര്‍ശ ചെയ്തിരുന്നു. ഈ ഉത്തരവാണ് രാത്രിയോടെ പുറത്തിറങ്ങിയത്.\nഅതേസമയം ഡല്‍ഹി കലാപക്കേസ് പരിഗണിച്ച് വിദ്വേഷ പ്രസംഗം നടത്തിയ ബി.ജെ.പി നേതാക്കള്‍ക്കെതിരെ നടപടി സ്വീകരിക്കണമെന്ന് നിര്‍ദ്ദേശിച്ച അന്ന് തന്നെയാണ് സ്ഥലംമാറ്റ ഉത്തരവും. ഇന്നലെ കേസ് പരിഗണിച്ച ജസ്റ്റിസ് മുരളീധറില് നിന്നും ചീഫ് ജസ്റ്റിസ് അദ്ധ്യക്ഷനായ ബെഞ്ചിലേക്ക് വിദ്വേഷ പ്രസംഗ കേസ് മാറ്റിയിരുന്നു.\nബി.ജെ.പി നേതാവ് കപില് മിശ്ര, അനുരാഗ് ഠാക്കൂര്, പര്‍വേഷ് വര്‍മ്മ, അഭയ് വര്‍മ്മ എന്നിവരുടെ വിദ്വേഷ പ്രസംഗങ്ങള് പരിശോധിക്കണമെന്നാണ് കോടതി നിര്‍ദേശിച്ചത്. ഇതിന് പുറമേ കൂടുതല് വിദ്വേഷ പ്രസംഗങ്ങളുണ്ടെങ്കില് അവയും പരിശോധിക്കണമെന്നും കോടതി പറഞ്ഞു. ഡല്‍ഹി കലാപത്തില് ഒരു ജുഡീഷ്യല് അന്വേഷണം വേണമെന്ന് ആവശ്യപ്പെട്ട് സമര്‍പ്പിച്ച ഹരജി പരിഗണിക്കവെയായിരുന്നു ഹൈക്കോടതിയുടെ നിര്‍ദേശം.\nTags: delhi high courtDELHI RIOTSDELHI VIOLENCEDELHI VIOLENCE SPEECHJUSTICE S MURALIDHAR


Nirmala Sitharaman: Union Budget 2019: നിർമല സീതാരാമന്‍റെ ബജറ്റിൽ പ്രതീക്ഷയർപ്പിച്ച് വനിതാ സംരംഭകർ - women entrepreneurs put high hope in nirmala sitharamans budget | Samayam Malayalam\nwomen entrepreneurs put high hope in nirmala sitharamans budget\nUnion Budget 2019: നിർമല സീതാരാമന്‍റെ ബജറ്റിൽ പ്രതീക്ഷയർപ്പിച്ച് വനിതാ സംരംഭകർ\nSamayam Malayalam | Updated: 05 Jul 2019, 09:17:00 AM\nസ്ത്രീകളുടെ അടിസ്ഥാന പ്രശ്നങ്ങൾ മനസിലാക്കിയുള്ള പ്രഖ്യാപനങ്ങൾ ബജറ്റിലുണ്ടാകുമെന്ന് വനിതാ സംരംഭകർ പ്രതീക്ഷിക്കുന്നു. അടിസ്ഥാന പ്രശ്നങ്ങൾ പരിഹരിച്ചാൽ മാത്രമേ കൂടുതൽ വനിതാ സംരംഭകർക്ക് മുന്നോട്ട് വരാൻ സാധിക്കൂ.\nന്യൂഡൽഹി: രണ്ടാം മോദി സർക്കാരിന്റെ ആദ്യ ബജറ്റിൽ പുതിയ സംരംഭങ്ങൾക്ക് പ്രോത്സാഹനം നൽകുമെന്ന് സൂചന. കേന്ദ്ര ധനമന്ത്രി നിർമല സീതാരാമൻ ഇന്നലെ രാജ്യസഭയിൽ അവതരിപ്പിച്ച സാമ്പത്തിക സർവേയിൽ ആഭ്യന്തര ഉത്‌പാദനം ഏഴ് ശതമാനമായി ഉയർത്തുമെന്നും പുതിയ തൊഴിലവസരങ്ങൾ സൃഷ്ടിക്കാൻ പദ്ധതികൾ കൊണ്ടുവരുമെന്നും ചൂണ്ടിക്കാട്ടുന്നു.\nആറാം സാമ്പത്തിക സെൻസസ് അനുസരിച്ച് രാജ്യത്ത് 14 ശതമാനമാണ് വനിതാ സംരംഭകർ. 58.5 ദശലക്ഷം സംരംഭകർ ഉള്ളപ്പോൾ വനിതാ സംരംഭകർ ആകെ 8.05 ദശലക്ഷം മാത്രം. വനിതകൾക്ക് സ്വയം സംരംഭകരായി മുന്നോട്ട് വരുന്നതിന് മാതൃകകൾ ഇല്ലാത്തതും മറ്റ് കാരണങ്ങളുമാകാം ഇതിന് പിന്നിൽ എന്നാണ് പഠനങ്ങൾ സൂചിപ്പിക്കുന്നത്.\nബിരുദധാരികളായി 42 ശതമാനം സ്ത്രീകൾ പുറത്തേക്ക് വരുമ്പോൾ 24 ശതമാനം മാത്രം പ്രൊഫഷണൽ രംഗത്തേക്ക് വരികയും സീനിയർ തലങ്ങളിലേക്ക് പത്ത് ശതമാനം മാത്രം ഉയർന്നു വരികയും ചെയ്യുന്നു. സിഇഒ മുതലായ കമ്പനികളുടെ ഏറ്റവും ഉയർന്ന തലങ്ങളിലേക്ക് വരുന്നതാകട്ടെ വെറും ഒരു ശതമാനം സ്ത്രീകൾ മാത്രവും.\nസ്ത്രീകൾക്ക് കൂടുതൽ ശാക്തീകരണം നൽകുന്നതിനും പരിശീലനം നൽകുന്നതിനും സ്വകാര്യ കമ്പനികൾ മുന്നോട്ട് വരുന്നുണ്ടെങ്കിലും സർക്കാരിന്റെ ശക്തമായ ഇടപെടൽ അനിവാര്യമാണ്. മുൻപ് 40 കോടി രൂപ വകയിരുത്തി വനിതാ സംരംഭകരെ പ്രാപ്തരാക്കാനായി നടത്തിയ സ്റ്റെപ്പ് പദ്ധതി പുനരാവിഷ്‌കരിക്കണം. 2018ലെ കേന്ദ്ര ബജറ്റിൽ പദ്ധതി തുക 18 കോടിയായി വെട്ടിക്കുറച്ചിരുന്നു.\nസുരക്ഷിതമായ തൊഴിലന്തരീക്ഷം സൃഷ്ടിക്കൽ, കൂടുതൽ വനികൾക്ക് ഡയറക്ടർ ബോർഡിലും ഉന്നതതലങ്ങളിലും നിയമനം ലഭിക്കുന്നതിനുള്ള നടപടികൾ, തുല്യവേതനം എന്നിവ ഉറപ്പാക്കാനുള്ള നടപടികൾ ഉണ്ടാകുമെന്നാണ് പ്രതീക്ഷിക്കപ്പെടുന്നത്. ഇപിഎഫ് നിരക്ക് 12 ശതമാനത്തിൽ നിന്ന് എട്ട് ശതമാനമായി കുറച്ചതും ഇതുവഴി ടേക്ക് ഹോം സാലറി വർധിച്ചതും മാത്രമാണ് 2018ലെ ബജറ്റിൽ നിന്ന് സ്ത്രീകൾക്ക് ലഭിച്ച ഗുണം. എന്നാൽ, ഇതിനോടൊപ്പം മറ്റ് ഘടകങ്ങൾ കൂടി സ്ത്രീകൾക്ക് അനുയോജ്യമായി രൂപപ്പെട്ടു വന്നാൽ മാത്രമേ കൂടുതൽ സ്ത്രീ സംരംഭകർ കടന്നു വരികയുള്ളൂ.\nസ്ത്രീകൾക്ക് കൂടുതൽ പ്രോത്സാഹനം നൽകുന്നതിന് എന്തൊക്കെ നടപടികൾ സ്വീകരിക്കണമെന്ന് കേന്ദ്രം ചർച്ച ചെയ്യണം. വനിതാ ജീവനക്കാർക്ക് കൂടുതൽ സുരക്ഷിതമായ താമസസ്ഥലം, ശിശു സംരക്ഷണ കേന്ദ്രം (ക്രഷുകൾ) എന്നിവ ഒരുക്കണം. ക്രഷുകൾക്ക് നേരത്തെ അനുവദിച്ചിരുന്ന 200 കോടി രൂപ 128 കോടിയായി വെട്ടിക്കുറച്ചിരുന്നു. 38 ശതമാനം സ്ത്രീകൾ കുട്ടികളെ പരിചരിക്കുന്നതിന് തങ്ങൾ നേരിടുന്ന ബുദ്ധിമുട്ടിനെ കുറിച്ച് ഒരു സ്വകാര്യ ഓൺലൈൻ സർവേയിൽ അഭിപ്രായപ്പെട്ടിരുന്നു.\nധനമന്ത്രി നിർമലാ സീതാരാമൻ ഇന്നലെ രാജ്യസഭയിൽ അവതരിപ്പിച്ച സാമ്പത്തിക സർവേ റിപ്പോർട്ട് ഏറെ പ്രതീക്ഷകൾ നൽകുന്നതാണ്. രാജ്യത്തിന്റെ സാമ്പത്തികസ്ഥിതി പരിശോധിച്ച് റിപ്പോർട്ട് തയ്യാറാക്കിയത് മുതിർന്ന സാമ്പത്തിക ഉപദേഷ്ടാവ് കൃഷ്ണമൂർത്തി സുബ്രഹ്മണ്യനാണ്. സാമ്പത്തിക സർവേയിൽ കാർഷിക മേഖലക്ക് ഊന്നൽ നൽകുമെന്നാണ് സൂചന നൽകുന്നത്. ജനുവരി - മാർച്ച് മാസങ്ങളിൽ സാമ്പത്തിക വളർച്ച മന്ദഗതിയിലായിരുന്നു. പൊതു തെരഞ്ഞെടുപ്പ് കാരണമാണ് ഈ അവസ്ഥ ഉണ്ടായത്. വാണിജ്യമേഖലയിലെ പ്രശ്നങ്ങൾ കയറ്റുമതിയെ ദോഷമായി ബാധിക്കാനും ഇടയുണ്ട്.\n2019 സാമ്പത്തിക വർഷത്തിൽ പൊതു ധനക്കമ്മി 5.8 ശതമാനമായി കുറഞ്ഞു. 2020 സാമ്പത്തിക വർഷത്തിൽ ആഭ്യന്ത്ര ഉത്പാദനം (ജിഡിപി) ഏഴ് ശതമാനമാക്കാനാണ് ലക്ഷ്യമിടുന്നത്. ബാങ്കിതര ധനകാര്യ സ്ഥാപനങ്ങളിലെ സാമ്പത്തിക പ്രതിസന്ധിയും രാജ്യത്തെ സമ്പത് വ്യവസ്ഥയെ സാരമായി ബാധിച്ചു. തൊഴിൽ, നിക്ഷേപം എന്നിവക്ക് മുൻഗണന നൽകുമെന്നാണ് സൂചന. ഇന്ധനവില കുറയാനുള്ള സാധ്യതയുണ്ടെന്നും സാമ്പത്തിക വിദഗ്‌ധർ ചൂണ്ടിക്കാട്ടുന്നു.\nവിദേശ നിക്ഷേപങ്ങൾക്ക് മേൽ ഇപ്പോഴുള്ള കടുത്ത നിയന്ത്രണങ്ങൾ മാറ്റാനുള്ള സാധ്യതയുണ്ട്. നേരിട്ടുള്ള വിദേശ നിക്ഷേപങ്ങൾ കൂടുതൽ പ്രോത്സാഹിപ്പിക്കാനാണ് കേന്ദ്രസർക്കാർ ലക്ഷ്യമിടുന്നത്. ജിഎസ്ടി, വളർച്ചയിലെ മെല്ലെപ്പോക്ക്, കാർഷിക പദ്ധതികൾ എന്നിവ സാമ്പത്തിക രംഗത്തിന് വെല്ലുവിളിയാകാൻ സാധ്യതയുണ്ട്. നിക്ഷേപങ്ങൾ കൂടുതൽ രാജ്യത്തേക്ക് വരുന്നത് വഴി കൂടുതൽ പുതിയ തൊഴിലവസരങ്ങൾ സൃഷിക്കാനാകുമെന്നാണ് പ്രതീക്ഷ.\nവിശപ്പ് രഹിത കേരളം: 25 രൂപയ്ക്ക് ഊണ്, 1000 ഹോട്ടലുകള്,...\nപ്രളയം തകർത്ത കേരളത്തിന് ബജറ്റിൽ സഹായം ഉണ്ടാകുമെന്നാണ് പ്രതീക്ഷ: തോമസ് ഐസക് ആര്‍ട്ടിക്കിള് ഷോ\nനിർമല സീതാരാമൻ കേന്ദ്ര ബജറ്റ് 2019 union budget of india 2019 Nirmala Sitharaman Narendra Modi\nWeb Title : women entrepreneurs put high hope in nirmala sitharamans budget


Manju Warrier Kalidas Jayaram starrer Jack N Jill movie review and rating | Indian Express Malayalam\njack n jill malayalam movie review and rating manju warrier kalidas jayaram\nJack N Jill Movie Review & Rating: ആകെ മൊത്തത്തിൽ നിരാശ സമ്മാനിക്കുന്ന ചിത്രത്തിൽ അൽപമെങ്കിലും ആശ്വസിക്കാവുന്ന ഘടകം മഞ്ജുവിന്റെ പ്രകടനം തന്നെയാണ്\nUpdated: May 23, 2022 8:22:28 am\nJack N Jill Movie Review & Rating: ഇന്ത്യൻ സിനിമയിൽ ദൃശ്യവിസ്മയങ്ങൾ ഒരുക്കിയ, മലയാളത്തിന് ‘അനന്തഭദ്ര’വും ‘ഉറുമി’യും പോലുള്ള ചിത്രങ്ങൾ സമ്മാനിച്ച സന്തോഷ് ശിവന്റെ ഏറ്റവും പുതിയ ചിത്രമാണ് ‘ജാക്ക് ആൻഡ് ജിൽ’. മഞ്ജു വാര്യർ, കാളിദാസ് ജയറാം, സൗബിൻ ഷാഹിർ തുടങ്ങിയവർ പ്രധാന കഥാപാത്രങ്ങളാകുന്ന ചിത്രം ഒരു സയൻസ് ഫിക്ഷൻ കോമഡി മിസ്റ്ററി ത്രില്ലറായാണ് ഒരുക്കിയിരിക്കുന്നത്.\nസന്തോഷ് ശിവൻ വർഷങ്ങൾക്ക് ശേഷം സംവിധാനം ചെയ്യുന്ന മലയാള ചിത്രം എന്ന നിലയിൽ പ്രഖ്യാപനം മുതൽ തന്നെ ഏറെ ശ്രദ്ധനേടിയിരുന്നു ‘ജാക്ക് ആൻഡ് ജിൽ’. മഞ്ജു വാര്യർ നായികയാകുന്നു എന്നതും പ്രേക്ഷകരുടെ പ്രതീക്ഷകൾ വർധിപ്പിച്ചു. എന്നാൽ ആ പ്രതീക്ഷകൾക്കൊപ്പമുയരാൻ ചിത്രത്തിനോ സന്തോഷ് ശിവനിലെ സംവിധായകനോ കഴിഞ്ഞില്ലെന്ന് നിരാശയോടെ പറയേണ്ടി വരും.\nഅമേരിക്കയിലെ വലിയ ശാസ്ത്രജ്ഞനാണ് കേശവൻ എന്ന കേശ് (കാളിദാസ് ജയറാം). ആട്ടിഫിഷ്യൽ ഇന്റലിജൻസിൽ വലിയ നേട്ടം സ്വന്തമാക്കി, തന്റെ ‘ഹ്യുമനോയ്‌ഡ്’ – യന്ത്രമനുഷ്യൻ കൂട്ടപ്സുമായി (സൗബിൻ ഷാഹിർ) ‘ജാക്ക് ആൻഡ് ജിൽ’ എന്ന സ്വപ്‌ന പദ്ധതി പൂർത്തിയാക്കാൻ സ്വന്തം നാട്ടിലേക്ക് വരുകയാണ് കേഷ്. തലച്ചോറിന്റെ കഴിവുകൾ പത്ത് ശതമാനം മാത്രം ഉപയോഗിക്കുന്ന മനുഷ്യരെ അത് പൂർണമായി ഉപയോഗിക്കാൻ ആർട്ടിഫിഷ്യൽ ഇന്റലിജൻസിലൂടെ പ്രാപ്തമാക്കുന്ന പരീക്ഷണമാണിത്. നാട്ടിൽ അപ്പുപ്പൻ കേണൽ നായരുടെ (നെടുമുടി വേണു) അടുത്തെത്തുന്ന കേശ്, അവിടെ കളികൂട്ടുകാരായ രവിയുടെയും (ബേസിൽ ജോസഫ്) ഡോ. സുബ്ബുവിന്റേയും (അജു വർഗീസ്) സഹായത്തോടെ പരീക്ഷണത്തിന് അനുയോജ്യമായ അൽപം മാനസിക പ്രശ്നങ്ങൾ ഉള്ള പാർവതി (മഞ്ജു വാര്യർ) എന്ന യുവതിയെ കണ്ടെത്തുന്നതും തുടർന്ന് അവർ പരീക്ഷണങ്ങളും തുടർന്നുണ്ടാകുന്ന സംഭവങ്ങളുമാണ് ചിത്രം പറയുന്നത്.\nJack N Jill Movie Review & Rating\nമലയാളത്തിൽ അധികം വന്നിട്ടില്ലാത്ത സയൻസ് ഫിക്ഷൻ കോമഡി ഴോണറിലാണ് ‘ജാക്ക് ആൻഡ്ജിൽ ഒരുക്കിയിരിക്കുന്നത്. എന്നാൽ പ്രേക്ഷകരെ ചിരിപ്പിക്കാൻ മറക്കുകയാണ് ചിത്രം. പല തമാശകളും ഏച്ചുകെട്ടലായി മാറുന്നുണ്ട്. ഒപ്പം തന്നെ ലോജിക്കൽ പ്രശ്‍നങ്ങളും ചിത്രത്തിൽ വലിയ രീതിയിൽ കടന്നു വരുന്നുണ്ട്. മലയാളികളുടെ പുതിയ ആസ്വാദനരീതിയോട് ചിത്രം നീതിപുലർത്താതെ പോകുന്നു. കെട്ടുറപ്പില്ലാത്ത തിരക്കഥയും അതിനാടകീയത നിറഞ്ഞ ചില ഡയലോഗുകളും രണ്ടര മണിക്കൂർ തിയേറ്ററിൽ ഇരുന്ന് ചിത്രം കാണുന്ന പ്രേക്ഷകനെ ബോറടിപ്പിക്കുന്നുണ്ട്.\nഇതുവരെ കാണാത്ത ഒരു മഞ്ജു വാര്യരെയാണ് പ്രേക്ഷകർക്ക് ‘ജാക്ക് ആൻഡ് ജില്ലിൽ കാണാൻ കഴിയുക. മികച്ച ആക്ഷൻ രംഗങ്ങളിലൂടെ വിസ്‍മയിപ്പിക്കുന്നുണ്ട് മഞ്ജു. ആകെ മൊത്തത്തിൽ നിരാശ സമ്മാനിക്കുന്ന ചിത്രത്തിൽ അൽപമെങ്കിലും ആശ്വസിക്കാവുന്ന ഘടകം മഞ്ജുവിന്റെ പ്രകടനം തന്നെയാണ്. തമിഴിൽ അടുത്ത കാലത്തായി മികച്ച പ്രകടനങ്ങൾ കൊണ്ട് ശ്രദ്ധനേടിയ കാളിദാസിന് എന്നാൽ ഈ ചിത്രത്തിൽ ആ മികവ് പുലർത്താൻ കഴിയാതെ പോകുന്നുണ്ട്. സ്വാഭാവിക നർമ്മം കൊണ്ട് മലയാളികളെ ചിരിപ്പിച്ചിട്ടുള്ള സൗബിനും നിരാശപ്പെടുത്തുന്നുണ്ട്. അതേസമയം, ബേസിൽ ജോസഫും അജു വർഗീസും ഇന്ദ്രൻസും ഭേദപ്പെട്ട പ്രകടനമാണ് കാഴ്ചവെക്കുന്നത്. മണ്മറഞ്ഞ അതുല്യ നടൻ നെടുമുടി വേണുവും തന്റെ വേഷം മനോഹരമാക്കിയിട്ടുണ്ട്. ശൈലി കിഷൻ, എസ്തർ അനിൽ, സേതുലക്ഷ്‌മി, സുനിൽ വർഗീസ്, ഇഡാ സോഫി, വിനീത കെ തമ്പാൻ തുടങ്ങി പുതുമുഖങ്ങൾ ഉൾപ്പെടെയുള്ള താരനിര ചിത്രത്തിലുണ്ട്.\nപതിവുപോലെ ചിത്രത്തെ നല്ലൊരു ദൃശ്യാനുഭവമാക്കാൻ സന്തോഷ് ശിവന് സാധിച്ചിട്ടുണ്ട്. ചില ഫ്രേമുകളിൽ ഒക്കെ സന്തോഷ് ശിവൻ ടച്ച് പ്രകടമായിരുന്നു. അതേസമയം, പുതിയകാല സയൻസ് ഫിക്ഷൻ ചിത്രത്തിന് അനുയോജ്യമായ തരത്തിൽ സെറ്റ് ഒരുക്കുന്നതിൽ ആർട്സ് വിഭാഗത്തിന് വീഴ്ച വന്നിട്ടുണ്ട്. ചിത്രത്തിലെ മഞ്ജു ആലപിച്ച ‘കിം കിം’ ഗാനവും ‘അംഗനേ’ എന്ന ഗാനവും മികച്ചു നിന്നു. പശ്ചാത്തല സംഗീതവും മികവു പുലർത്തി. ബി കെ ഹരിനാരായണനും റാം സുന്ദരും വരികള് എഴുതിയ ഗാനങ്ങള്‍ക്ക് സംഗീതം നല്‍കിയിരിക്കുന്നത് റാം സുരേന്ദറും ഗോപി സുന്ദറും ജയിക്‌സ് ബിജോയിയും ചേര്‍ന്നാണ്.\nആകെ മൊത്തം പാളിയ പരീക്ഷണമായി കണക്കാക്കാവുന്ന ചിത്രമാണ് ‘ജാക്ക് ആൻഡ് ജിൽ’. മലയാളികളുടെ മാറിയ ആസ്വാദനരീതിയ്ക്ക് എത്രമാത്രം സ്വീകാര്യമാണ് ഈ ചിത്രമെന്ന അടുത്ത ദിവസങ്ങളിൽ അറിയാം.\nAlso Read: 12th Man Movie Review & Rating: വൃത്തിയായെടുത്ത ഒരു ത്രില്ലർ; ‘ട്വൽത്ത് മാൻ’ റിവ്യൂ\nWeb Title: Jack n jill malayalam movie review and rating manju warrier kalidas jayaram


ല്ലം: കുണ്ടറ സ്വദേശിനി മൂന്നു വയസ്സുള്ള മകനൊപ്പം പിന്നാലെ യുവതിയുടെ ഭര്‍ത്താവ് തൂങ്ങി മരിച്ചു. വെള്ളിമണ് സ്വദേശി സിജുവിനെയാണ് തൂങ്ങി മരിച്ച നിലയില് കണ്ടെത്തിയത്. വീടിനുള്ളിലായിരുന്നു മൃതദേഹം. ഇന്നു പുലര്‍ച്ചെ ആത്മഹത്യ ചെയ്തുവെന്നാണ് കരുതുന്നത്.\nവെള്ളിമണ് തോട്ടുംകര സ്വദേശി യശോധരന് പിള്ളയുടെ മകള് രാഖിയാണ് കഴിഞ്ഞ ദിവസം മൂന്നു വയസ്സുള്ള മകന് ആദിയുമായി അഷ്ടമുടിക്കായലില് ചാടിയത്. ഇന്നലെ രാത്രി മുതല് ഇരുവരെയും കാണാതാവുകയായിരുന്നു. തുടര്‍ന്ന് കുണ്ടറ പോലീസ് ആളെ കാണാതായതിന് കേസെടുത്തു. അഷ്ടമുടിക്കായലില് രാഖിയുടെ മൃതദേഹം കണ്ടെത്തി. തിരച്ചിലിനു ശേഷം മൂന്നു വയസ്സുകാരന് ആദിയുടെ മൃതദേഹവും കണ്ടെടുത്തു. രാഖിക്ക് 23 വയസ്സാണ്. മകന് ആദിക്ക് മൂന്നും.\nസ്വകാര്യ ബസില് കണ്ടക്ടറായിരുന്നു സിജു. കായലില് ചാടിയ ഭാഗത്തുനിന്ന് യുവതിയുടെയും കുട്ടിയുടെയും ചെരുപ്പുകള് കണ്ടെത്തിയിരുന്നു. തുടര്‍ന്നാണ് പോലീസിന്‍്റെയും അഗ്‌നിശമന സേനയുടെയും നേതൃത്വത്തില് തിരച്ചില് നടത്തിയത്. തോട്ടുംകരയിലെ വീട്ടില് നിന്ന് ഏകദേശം നാലു കിലോമീറ്റര് മാറിയാണ് കായല്. നേരത്തെ കായല് പരിസരത്ത് താമസിച്ചിരുന്നതിനാല് ഇവിടം യുവതിക്ക് പരിചിതമായിരുന്നു.\nരാഖിയുടെയും കുഞ്ഞിന്‍്റെയും മൃതദേഹങ്ങള് പോസ്റ്റുമോര്‍ട്ടത്തിനായി ജില്ലാ ആശുപത്രിയില് സൂക്ഷിച്ചിരിക്കുകയാണ്. കുണ്ടറ ISHO ജയകൃഷ്ണന് , ക്രൈം എസ്.ഐ. അജുകുമാര്, വനിതാ എസ്.ഐ. ബിനി, SSB എസ്.ഐ. സതീഷ് കുമാര്, സ്പെഷ്യല് ബ്രാഞ്ച് എസ്.ഐ. സുഗുണന്, സിവില് പോലീസ് ഓഫീസര് അരുണ് എന്നിവരടങ്ങുന്ന പോലീസ് സംഘമാണ് യുവതിയെ കണ്ടെത്തുന്നതിനുള്ള തിരച്ചിലിന് നേതൃത്വം നല്‍കിയത്.\nചെന്നൈ: നടിയും ബിജെപി നേതാവുമായ ഖുശ്ബുവിനെ പൊലീസ് അറസ്റ്റ് ചെയ്തു. എംഎല്‍എയും വിടുതലൈ ചിരുതൈഗള് കക്ഷി (വിസിആര്) നേതാവുമായ തോള് തിരുമാവളവാനെതിരെ ബിജെപി വനിതാ വിഭാഗത്തിന് വേണ്ടി ചിദംബരത്ത് ഖുശ്ബുവിന്റെ നേതൃത്വത്തില് പ്രതിഷേധം ആസൂത്രണം ചെയ്തിരുന്നു. എന്നാല് പ്രതിഷേധം തമിഴ്നാട് പൊലീസ് നിരോധിച്ചു. പൊലീസ് നിര്‍ദ്ദേശം ലംഘിച്ചതിനാണ് നടിയെ അറസ്റ്റ് ചെയ്തത്. ചിദംബരത്തെ പ്രതിഷേധ സമരത്തില് പങ്കെടുക്കാന് പോകവെയാണ് ഖുശ്ബുവിനെ പൊലീസ് കസ്റ്റഡിയിലെടുത്തത്. മനുസ്മൃതി നിരോധിക്കണമെന്ന് ആവശ്യപ്പെട്ട് തിരുമാവളവാന് കഴിഞ്ഞ […]\nധനമന്ത്രി സ്ഥാനത്ത് തുടരാന് തോമസ് ഐസക്കിന് അര്‍ഹത നഷ്ടപ്പെട്ടു; രമേശ് ചെന്നിത്തല


കാസര്‍കോട് രണ്ട് കുട്ടികള് കിണറ്റില് വീണ് മരിച്ചു\nKasaragod, First Published Nov 29, 2016, 12:29 PM IST\nബദിയടുക്ക പിലാങ്കട്ടയിലെ ഹമീദ് റിയാന ദമ്പതികളുടെ മകന് നാലുവയസുകാരന് റംസാന്, ഹമീദിന്റെ സഹോദരന് ഷെബീര് നാഫിയ ദമ്പതികളുടെ മകന് രണ്ടുവയസുകാരന് നസ്‌വാന് എന്നിവരാണ് മരിച്ചത്. രാവിലെ 9.30 മണിയോടെയായിരുന്നു സംഭവം. വീട്ടുമുറ്റത്ത് കളിച്ചുകൊണ്ടിരിക്കുകയായിരുന്ന കുട്ടികളെ പെട്ടെന്നു കാണാതാവുകയായിരുന്നു.\nവീട്ടുകാര് അയല്‍പക്കത്തും മറ്റും അന്വേഷിച്ചെങ്കിലും കണ്ടെത്താന് കഴിഞ്ഞില്ല. പിന്നീടാണ് വീട്ടുമുറ്റത്തെ കിണറില് രണ്ടു കുട്ടികളുടേയും മൃതദേഹങ്ങള് കണ്ടത്. ആള്‍മറയുള്ള കിണറിന്റെ സമീപം കോണ്‍ക്രീറ്റ് ജെല്ലി കൂട്ടിവെച്ചിരുന്നു. ഇതുവഴിയായിരിക്കും കുട്ടികള് കിണറിന് മുകളിലേക്കു കയറിയിരിക്കാമെന്നാണ് സംശയിക്കുന്നത്.\nകുട്ടികളുടെ അച്ഛന്‍മാരായ ഹമീദും ഷെബീറും വിദേശത്താണ്. ഇന്നലെ രണ്ട് വിദ്യാര്‍ത്ഥികള് പയസ്വനി പുഴയില് മുങ്ങിമരിച്ച ദുരന്തത്തിന്റെ ഞെട്ടല് വിട്ടുമാറുന്നതിന് മുമ്പാണ് കാസര്‍കോഡ് വീണ്ടും രണ്ട് പിഞ്ചുകുട്ടികള് കിണറില്‍വീണ് മരിച്ചത്. ബദിയടുക്ക പൊലീസി ഇന്‍ക്വസ്റ്റ് പൂര്‍ത്തിയാക്കിയശേഷം മൃതദേഹം ബന്ധുക്കള്‍ക്ക് വിട്ടു നല്‍കി.\nLast Updated Oct 4, 2018, 6:24 PM IST


പ്രചാരണത്തിനിടെ ഹാര്‍ദിക് പട്ടേലിന്റെ മുഖത്ത് അടിയേറ്റു :: Janmabhumi Daily\nപ്രചാരണത്തിനിടെ ഹാര്‍ദിക് പട്ടേലിന്റെ മുഖത്ത് അടിയേറ്റു\nFriday 19 April 2019 12:20 pm IST\nഗാന്ധിനഗര് : ഗുജറാത്തിലെ കോണ്‍ഗ്രസ് നേതാവ് ഹാര്‍ദിക് പട്ടേലിന് പ്രചാരണയോഗത്തിനിടെ മര്‍ദ്ദനമേറ്റു. ഹാര്‍ദിക് പട്ടേല് പ്രസംഗിച്ചു കൊണ്ട് നില്‍ക്കെ സ്റ്റേജില് കയറി ആള് മുഖത്തടിക്കുകയായിരുന്നു. ഇയാളെ കോണ്‍ഗ്രസ് പ്രവര്‍ത്തകര് മര്‍ദ്ദിച്ചതിനു ശേഷം പൊലീസില് ഏല്‍പ്പിച്ചു.\nഅടിച്ചയാളെ ഇതുവരെ തിരിച്ചറിഞ്ഞിട്ടില്ല. ഹാര്‍ദിക് പ്രസംഗിച്ചു കൊണ്ടു നില്‍ക്കെ അപ്രതീക്ഷിതമായായിരുന്നു ആക്രമണം. പാട്ടീദാര് സമരങ്ങളിലൂടെ ശ്രദ്ധേയനായ ഹാര്‍ദിക് പട്ടേല് കഴിഞ്ഞ നിയമസഭ തെരഞ്ഞെടുപ്പില് കോണ്‍ഗ്രസിനു പിന്തുണ പ്രഖ്യാപിച്ചിരുന്നു. ഈ ലോക്‌സഭ തെരഞ്ഞെടുപ്പിനു മുന്നോടിയായാണ് കോണ്‍ഗ്രസില് ചേര്‍ന്നത്.\nമര്‍ദ്ദനത്തിനു പിന്നില് ബിജെപിയാണെന്ന് ഹാര്‍ദിക് ആരോപിച്ചു. എന്നാല് ഹാര്‍ദിക് പട്ടേല് കോണ്‍ഗ്രസില് ചേര്‍ന്നതിനെതിരെ പാട്ടീദാര് വിഭാഗത്തില് തന്നെ ശക്തമായ എതിര്‍പ്പുണ്ടായിരുന്നെന്നും അതിന്റെ ഭാഗമായാണ് മര്‍ദ്ദനമേറ്റതെന്നുമാണ് സൂചന.\nഹാര്‍ദിക് പട്ടേലിന്റെ അനുയായികള് ബിജെപിയിലേക്ക്\nഹാര്‍ദിക് പട്ടേലിന്റെ പുതിയ വീഡിയോ പുറത്ത്\nഗുജ്ജാറുകളുടെ പിന്തുണയ്ക്കുള്ള ഹാര്‍ദിക് പട്ടേലിന്റെ ശ്രമങ്ങള്‍ക്ക് തിരിച്ചടി\nഹാര്‍ദിക് പട്ടേലിന്റെ മോഹം പൊലിഞ്ഞു; ശിക്ഷ സുപ്രീംകോടതി സ്റ്റേ ചെയ്തില്ല\nഹാര്‍ദിക് ആശുപത്രിയില്; പ്രതിപക്ഷത്ത് ഭിന്നത\nപൊതുവേദിയില് ഹാര്‍ദിക് പട്ടേലിന് കരണത്തടി\nസര്‍ദാര് പട്ടേലിന്റെ സന്ദേശം


ഹാർദിക്കിനു വീണ്ടും പരിക്കോ :താരം പന്തെറിയാത്തതിന്‍റെ കാരണം വ്യക്തമാക്കി ക്രിസ് ലിൻ\nഇന്ത്യൻ പ്രീമിയർ ലീഗ് പതിനാലാം സീസൺ മത്സരങ്ങൾക്ക് ഏറെ ആവേശ തുടക്കം .ഉദ്ഘാടന മത്സരത്തിൽ നിലവിലെ ചാമ്പ്യന്മാരായ മുംബൈ ഇന്ത്യൻസിനെ2വിക്കറ്റിന് പരാജയപ്പെടുത്തി റോയൽസ് ചലഞ്ചേഴ്‌സ് ബാംഗ്ലൂർ സീസണിൽ ആദ്യ മത്സരം ഉജ്വലമാക്കി .മുംബൈ ടീമിൽ ഇന്നലെ ഏറ്റവും നിരാശപ്പെടുത്തിയ താരങ്ങളിലൊരാൾ ഓൾ റൗണ്ടർ ഹാർദിക് പാണ്ഡ്യയായിരുന്നു. അവസാന ഓവറുകളിൽ ബാറ്റിംഗിനെത്തിയ താരം ബാറ്റിംഗിൽ നിരാശപ്പെടുത്തിയപ്പോൾ ഇന്നലെ ഒരു പന്ത് പോലും ബൗൾ ചെയ്തതുമില്ല. താരം പന്തെറിയാഞ്ഞത് മുംബൈ ആരാധകരെയും ഏറെ അത്ഭുതപെടുത്തിയിരുന്നു .\nനേരത്തെ ഇംഗ്ലണ്ടിനെതിരായ ടി:20 പരമ്പരയിൽ എല്ലാ മത്സരങ്ങളിലും പന്തെറിഞ്ഞ താരം മികച്ച പ്രകടനം കാഴ്ചവെച്ചിരുന്നു .എന്നാൽ ഏകദിന\nപരമ്പരയിൽ താരം പന്തെറിഞ്ഞിരുന്നില്ല .\nകഴിഞ്ഞ വർഷം പരിക്കേറ്റ താരം ഇക്കഴിഞ്ഞ ഓസീസ് എതിരായ ലിമിറ്റഡ് ഓവർ പരമ്പരയിലൂടെയാണ് ഇന്ത്യൻ ടീമിലേക്കും തിരികെ വന്നത് .ഏകദിന പരമ്പരയിലെ ആദ്യ മത്സരത്തിൽ താരം പന്തെറിയാഞ്ഞതിനെ കുറിച്ചുള്ള ചോദ്യങ്ങൾക്ക് നായകൻ കോഹ്ലി നൽകിയ ഉത്തരം ഏറെ ക്രിക്കറ്റ് ലോകത്ത് ചർച്ചയായിരുന്നു .\nഇന്നലെ മുംബൈ സ്പിന്നർമാരായ രാഹുൽ ചാഹറിനെയും ക്രുനാൽ പാണ്ഡ്യയെയും ഗ്ലെൻ മാസ്‌വെൽ സിക്സ് പറത്തിയപ്പോൾ രോഹിത് ഹാർദിക് പാണ്ഡ്യയെ കൊണ്ട് ഓവറുകൾ ചെയ്യിക്കും എന്നാണ് ഏവരും കരുതിയത് .എന്നാൽ ഹാർദിക് പാണ്ട്യ ഓരോവർ പോലും എറിഞ്ഞില്ല .ഇപ്പോൾ ഹാർദിക് പാണ്ട്യ ഇന്നലെ മത്സരത്തിൽ പന്തെറിയാത്തിന് വിശദീകരണവുമായി രംഗത്ത് എത്തിയിരിക്കുകയാണ് മുംബൈ ഓപ്പണറായ ക്രിസ് ലിൻ. ഹർദ്ദിക്കിന്റെ തോളിന് നേരിയ തരത്തിൽ പരിക്കുണ്ടെന്നും അതുകൊണ്ടാണ് ബൗൾ ചെയ്യാതിരുന്നതെന്നും ലിൻ പറയുന്നു .\n“ഹാർദിക്കിന്റെ പരിക്കിന്റെ കാര്യത്തിൽ എനിക്ക് 100 ശതമാനം ഉറപ്പില്ല. പക്ഷെ നേരിയ പരിക്കുണ്ടെന്നാണ് എനിക്ക് തോന്നുന്നത്. ഫിസിയോയുടെ നിർദേശപ്രകാരം മുൻകരുതൽ എന്ന നിലയിലാവും അദ്ദേഹത്തെക്കൊണ്ട് ബൗൾ ചെയ്യിക്കാതിരുന്നത് എന്നാണ് കരുതുന്നത്.ഇനിയും സീസണിൽ ടീമിന് പതിനാലോളം മത്സരങ്ങളുണ്ട്. താരത്തിന് തോളിനാണ് പരിക്കെന്നതിനാൽ അത് വഷളാവേണ്ടെന്ന് കരുതിയാവും ബൗൾ ചെയ്യിക്കാതിരുന്നത്. അദ്ദേഹം സീസണിൽ പന്തെറിയും ” ലിൻ അഭിപ്രായം തുറന്ന് പറഞ്ഞു .\nPrevious articleIPL 2021 : ഏറ്റവും മികച്ച ഫീല്‍ഡറില് നിന്നും മോശത്തിലേക്ക്. കണക്കുകള് ഇങ്ങനെ.\nNext articleIPL 2021 : ബോളിംഗിനും ഫീല്‍ഡിങ്ങിനും സ്പാര്‍ക്ക് ഇല്ലാ. ഡല്‍ഹി ക്യാപിറ്റല്‍സിനു വിജയം.


"മമ്മി അത് പറഞ്ഞപ്പോൾ ഞാൻ കരഞ്ഞില്ല, കെസ്റ്റർ എന്നായിരുന്നു അവനായി കരുതിയിരുന്ന പേര്" കണ്ണീരണിയിച്ച് ഡിംപിളിന്റെ പുതിയ വീഡിയോ.!!\nമലയാളി പ്രേക്ഷകരുടെ പ്രിയപ്പെട്ട സീരിയൽ താരങ്ങളിലൊരാളാണ് ഡിംപിൾ റോസ്. നിരവധി സീരിയലുകളുടെ ഭാഗമായിരുന്ന ഡിംപിൾ ബാലതാരമായാണ് അഭിനയരംഗത്തേക്ക് കടന്നുവരുന്നത്. വിവാഹശേഷം അഭിനയത്തിൽ സജീവമല്ലെങ്കിലും സോഷ്യൽമീഡിയയിലും യൂട്യൂബ് ചാനലിലും ഡിംപിൾ സജീവമാണ്. യൂട്യൂബ് ചാനലിലൂടെ തന്റെ വിശേഷങ്ങൾ പങ്ക് വെച്ച് എത്തിയിരുന്ന ഡിംപിൾ കഴിഞ്ഞ\nദിവസങ്ങളിൽ പോസ്റ്റ് ചെയ്ത വീഡിയോകൾ ആരാധകരെ കണ്ണീരിലാഴ്ത്തി ഇരുന്നു. പ്രെഗ്നൻസി പീരിയഡിലും പ്രസവ സമയത്തും താൻ കടന്നുപോയ അവസ്ഥകളെക്കുറിച്ചായിരുന്നു ഡിംപിൾ കഴിഞ്ഞ ദിവസങ്ങളിൽ പോസ്റ്റ് ചെയ്ത വീഡിയോകളിൽ പറഞ്ഞിരുന്നത്. ആ വീഡിയോയുടെ രണ്ടാം ഭാഗമാണ് ഡിംപിൾ ഇപ്പോൾ പോസ്റ്റ് ചെയ്തിരിക്കുന്നത്. ഇരട്ടകുട്ടികൾക്ക് മാറി മാറി പാലൂട്ടന്നത് സ്വപ്നം കണ്ട് കിടന്ന തന്നെ തേടിയെത്തിയത് ഒരു കുഞ്ഞിന്റെ ശവസംസ്കാരം കഴിഞ്ഞുവെന്ന വാർത്തയാണന്ന് ഡിംപിൾ പറയുന്നു.\nഎല്ലാവരും തന്നിൽ നിന്ന് ഒഴിഞ്ഞു മാറി നടന്നപ്പോൾ ഒടുവിൽ മമ്മിയാണ് തന്നോട് ആ സത്യം പറഞ്ഞതെന്നും അപ്പോൾ താൻ കരച്ചിൽ വന്നില്ല പകരം തണുത്തു മരവിച്ച അവസ്ഥയായിരുന്നുവെന്നും ഡിംപിൾ പറയുന്നു. കെസ്റ്റർ എന്നായിരുന്നു അവനായി കരുതിയിരുന്ന പേര്. പ്രസവ ശേഷമുള്ള ദിവസങ്ങളിൽ ഞാൻ കടന്നുപോയ മാനസിക സംഘർഷങ്ങളെ കുറിച്ചാണ് ഡിംപിൾ വീഡിയോയിൽ പറയുന്നത്.\nഈ വീഡിയോ പോസ്റ്റ് ചെയ്ത മണിക്കൂറുകൾക്കകം തന്നെ നിരവധി ആരാധകരാണ് കമന്റുകളുമായി എത്തിയിട്ടുള്ളത്. വിഷമിക്കരുതെന്നും സ്ട്രോങ്ങ് ആയിരിക്കണമെന്നുമാണ് ആരാധകർക്ക് ഡിംപിളിനോട് പറയാനുള്ളത്. കുഞ്ഞിനെ ഇപ്പോൾ കാണിക്കുന്നില്ലെന്നും ക്രിസ്മസിന് ഒരു സമ്മാനമായി അവനൊപ്പം എല്ലാവർക്കും മുന്നിലേക്കും വരുമെന്നുമാണ് ഡിംപിൾ വീഡിയോയിൽ പറഞ്ഞിരിക്കുന്നത്. 2017 ലായിരുന്നു ബിസിനസുകാരനായ ആൻസൺ ഫ്രാൻസിന്റെയും ഡിംപിൾ റോസിന്റെയും വിവാഹം.


അപരിചിതവിസ്മയം | Kavimozhi Magazine\nകരയിലെപ്പോലെ കടലിലും പശുക്കള് ഉണ്ട്. ‘സീ കൗ’ എന്നറിയപ്പെടുന്ന ഇവ നമ്മുടെ പശുക്കളെപ്പോലെ കുഞ്ഞുങ്ങളെ പ്രസവിച്ച് മുലയൂട്ടി വളര്‍ത്തുന്നു. സസ്യഭുക്കായ സീകൗ രണ്ടിനമുണ്ട്. ‘ഡുഗോങ്’, ‘മാന്റീസ്’. കൂട്ടമായാണ് കടല്‍പ്പശുക്കള് കടലില് സഞ്ചരിക്കുക.\nയേശുക്രിസ്തു ജനിച്ച സ്ഥലമാണല്ലോ ജറുസലേമിലെ ബത്‌ലഹേം. ഹീബ്രുഭാഷയില് ബത്‌ലഹേം എന്നാല് അപ്പത്തിന്റെ വീട് എന്നാണര്‍ത്ഥം. യേശു ജനിക്കുന്നതിനുമുമ്പ് ജറുസലേമിലൂടെ ഈജിപ്റ്റിലേക്കു തീര്‍ത്ഥാടനത്തിനു പോയിരുന്നവരുടെ ഇടത്താവളമായിരുന്നു ബത്‌ലഹേം. അവിടെ വിശ്രമിക്കാന് ധാരാളം സത്രങ്ങളും ഉണ്ടായിരുന്നു. സത്രങ്ങളില് എത്തുന്നവര്‍ക്ക് അപ്പവും വെള്ളവും നല്‍കുക പതിവായിരുന്നു. അങ്ങനെയാണ് ബത്‌ലഹേമിന് അപ്പത്തിന്റെ വീട് എന്ന പേരുകിട്ടിയത്.\nസ്ത്രീകള് ഹൈഹീല്‍ഡ് ചെരിപ്പുപയോഗിക്കുന്നത് ഇന്ന് സാധാരണമാണ്. ഇതുകണ്ടുപിടിച്ച് നടപ്പാക്കിയത് ആരാണെന്നറിയുമ്പോഴാണ് അത്ഭുതം. ഫ്രാന്‍സിലെ രാജാവായിരുന്ന ലൂയിപതിന്നാലാമന്.\nമരുഭൂമിയില് മഞ്ഞുപാളികള്. അത്ഭുതം തോന്നാം. വടക്കുപടിഞ്ഞാറന് ചൈനയിലെ ‘റ്റാക്‌ളിമക്കോന്’ എന്ന മരുഭൂമിയുടെ കുറെ ഭാഗങ്ങള് ഇന്നും മഞ്ഞുപാളികള് മൂടികിടക്കുകയാണ്.\nവിഷമുള്ള കീടങ്ങളെ തിരിച്ചറിഞ്ഞ് തിന്നാതിരിക്കാന് പക്ഷികളെ സഹായിക്കുന്നത് ഗന്ധമാണ്. നിറത്തെയാണ് പക്ഷികള് ഇക്കാര്യത്തില് ആശ്രയിക്കുന്നത് എന്നായിരുന്നു കുറെ വര്‍ഷങ്ങള്‍ക്കു മുമ്പുവരെയുണ്ടായിരുന്ന ധാരണ.\nPrevious article1968 ജനുവരി വിശേഷങ്ങള്\nNext articleപൊളിച്ചടുക്കലും പുനര്‍നിര്‍മ്മാണവും\nറെയില്‍പാളങ്ങള്‍ക്കിടയിലും ചുറ്റിലും കരിങ്കല്‍ച്ചല്ലി നിറക്കുന്നതെന്തുകൊണ്ട്?


ഗ്യാലക്‌സിയുടെ എം ശ്രേണിയില് രണ്ട് ഫോണുകള് | GALAXY N SERIES\nഗ്യാലക്‌സിയുടെ എം ശ്രേണിയില് രണ്ട് ഫോണുകള്\nJan 28, 2019, 09:32 AM IST\n6.13 ഇഞ്ച് ഡിസ്പ്ലെയുള്ളതായിരിക്കും എം 20. ഒക്ടാ കോര് പ്രോസസര് തന്നെയായിരിക്കും ഈ ഫോണിനും. മൂന്ന് ജി.ബി.യായിരിക്കും റാം.\nസാംസങ് ഗ്യാലക്‌സിയുടെ എം ശ്രേണിയില് രണ്ട് ഫോണുകള് കൂടി ഇന്ത്യന് വിപണിയിലെത്തുന്നു. എം 10, എം 20 ഫോണുകളായിരിക്കും ഉടന് ഇന്ത്യന് വിപണിയിലേക്ക് എത്തുക. ഈയാഴ്ചയുടെ തുടക്കത്തില്‍ത്തന്നെ രണ്ട് ഫോണുകളും ഇന്ത്യയില് അവതരിപ്പിക്കും.\n6.02 ഇഞ്ച് സ്‌ക്രീന് വലിപ്പവുമായി എത്തുന്ന ഫോണായിരിക്കും ഗ്യാലക്‌സി എം 10. ഒക്ടാ കോര് പ്രോസസര് ഊര്‍ജം നല്‍കുന്ന ഫോണില് മൂന്ന് ജി.ബി.യായിരിക്കും റാം. 16 ജി.ബി.യുടെ ആന്തരിക സംഭരണശേഷിയുള്ള ഫോണില് 64 ജി.ബി.വരെയുള്ള മൈക്രോ എസ്.ഡി. കാര്‍ഡുകള് ഉള്‍പ്പെടുത്താനാകും. പിന്‍ഭാഗത്ത് 13 മെഗാ പിക്‌സലിന്റെ ക്യാമറയുണ്ടാകും. മുന്‍ഭാഗത്ത് അഞ്ച് മെഗാ പിക്‌സലിന്റെ ക്യാമറയുമുണ്ടാകുമെന്നും ടെക്നോളജി വെബ്സൈറ്റുകള് ചൂണ്ടിക്കാട്ടുന്നു.\nരണ്ട് നാനോ സിംകാര്‍ഡുകള് ഉപയോഗിക്കാനാവുന്ന ഫോണായിരിക്കും ഗ്യാലക്‌സി എം 10. ജി.പി.എസ്,4ജി, ബ്ലൂ ടൂത്ത് തുടങ്ങിയവയാണ് പ്രധാന കണക്ടിവിറ്റി ഓപ്ഷനുകള്. പ്രോക്‌സിമിററി സെന്‍സര്, ആക്‌സിലറോ മീറ്റര് എന്നിവയുമുണ്ടാകും. 3400 എം.എ.എച്ചിന്റെ ബാറ്ററിയോടെയാകും ഫോണ് എത്തുക എന്ന സൂചനയുമുണ്ട്.\n6.13 ഇഞ്ച് ഡിസ്പ്ലെയുള്ളതായിരിക്കും എം 20. ഒക്ടാ കോര് പ്രോസസര് തന്നെയായിരിക്കും ഈ ഫോണിനും. മൂന്ന് ജി.ബി.യായിരിക്കും റാം. 13 മെഗാ പിക്‌സലിന്റെ പ്രധാന ക്യാമറയും അഞ്ച് മെഗാ പിക്‌സലിന്റെ രണ്ടാം ക്യാമറയുമുണ്ടാകും. മുന്‍വശത്ത് എട്ട് മെഗാ പിക്‌സലിന്റെ ക്യാമറയായിരിക്കും ഉണ്ടാവുക. ജി.പി.എസ്, ബ്ലൂ ടൂത്ത്, മൈക്രോ യു.എസ്.ബി. തുടങ്ങിയ കണക്ടിവിറ്റി സംവിധാനവുമുണ്ടാകും. പ്രോക്‌സിമിറ്റി സെന്‍സറും ആക്‌സിലറോ മീറ്ററുമുണ്ടാകും. 5000 എം.എ.എച്ച്. ബാറ്ററിയുമായിട്ടാകും ഫോണ് എത്തുകയെന്നാണ് പ്രതീക്ഷ.\nContent Highlights: GALAXY N SERIES LAUNCH


സൗദിയുമായി അഭിപ്രായ ഭിന്നതയുണ്ടെന്ന റിപ്പോർട്ടുകൾ തള്ളി യു.എ.ഇ\nഎല്ലാ തുറകളിലും അടുത്ത സഹകരണം രൂപപ്പെടുത്തി മുന്നോട്ടു പോകുന്നതിലെ അരിശമാണ് വ്യാജ വാർത്തകൾക്ക് പിന്നിലെന്നും യു.എ.ഇ വിലയിരുത്തുന്നു\n03 Aug, 2019 at 05:53 PM\nയെമൻ ഉൾപ്പെടെയുള്ള വിഷയങ്ങളിൽ സൗദിയുമായി അഭിപ്രായ ഭിന്നതയുണ്ടെന്ന റിപ്പോർട്ടുകൾ തള്ളി യു.എ.ഇ. വ്യാജ വാർത്തകൾ ഉന്നയിച്ച് സൗദിയുമായുള്ള അടുത്ത ബന്ധം തകർക്കാനാണ് ചില കേന്ദ്രങ്ങൾ ശ്രമിക്കുന്നതെന്നും യു.എ.ഇ വിശദീകരിച്ചു. എല്ലാ തുറകളിലും അടുത്ത സഹകരണം രൂപപ്പെടുത്തി മുന്നോട്ടു പോകുന്നതിലെ അരിശമാണ് വ്യാജ വാർത്തകൾക്ക് പിന്നിലെന്നും യു.എ.ഇ വിലയിരുത്തുന്നു.\nസൗദിയുമായി യു.എ.ഇ അകലുന്നു എന്ന നിലക്ക് അടുത്തിടെ വിവിധ മാധ്യമങ്ങളിൽ വാർത്ത വന്നിരുന്നു ഒരു അയൽ രാജ്യം മാധ്യമങ്ങളെ ഉപയോഗിച്ച് നടത്തുന്ന കിംവദന്തി മാത്രമാണിതെന്ന് യു.എ.ഇ വിദേശകാര്യ സഹമന്ത്രി ഡോ. അൻവർ ഗർഗാശ് പറഞ്ഞു. യു.എ.ഇയുടെ നയപരമായ നിലപാടുകളിൽ ഒരു മാറ്റവും വരുത്തിയിട്ടില്ല. യെമൻ, ഇറാൻ വിഷയങ്ങളിൽ ഒരേ നിലപാടും നടപടിയും തന്നെയാണ് രണ്ടു രാജ്യങ്ങൾക്കും. യെമനിലെ ഹുദൈദയിൽ സൈന്യത്തെ പുനർവിന്യസിച്ചത് സൗദി അറേബ്യയുമായി നടത്തിയ സംഭാഷണത്തെ തുടർന്നാണെന്നും മന്ത്രി വ്യക്തമാക്കി.\nഇറാൻ പ്രശ്നത്തിൽ ഏറ്റുമുട്ടൽ ഉപേക്ഷിച്ച് രാഷ്ട്രീയ പരിഹാരം ഉണ്ടാകണമെന്ന നിലപാട് തന്നെയാണ് ഇരു കൂട്ടരും ഉയർത്തി പിടിക്കുന്നത്. കലക്ക വെള്ളത്തിൽ മീൻ പിടിക്കാനുള്ള ചിലരുടെ നീക്കം വിജയിക്കാൻ പോകുന്നില്ലെന്നും അൻവർ ഗർഗാശ് കൂട്ടിച്ചേർത്തു. മൽസ്യ ബന്ധനം ഉൾപ്പെടെയുള്ള കാര്യങ്ങളിൽ ഇറാനുമായി നടന്ന പതിവു യോഗത്തെ പോലും പർവതീകരിക്കുകയായിരുന്ന ചില മാധ്യമങ്ങൾ എന്ന വിമർശവും അദ്ദേഹം ഉന്നയിച്ചു.


അടിപൊളിയാണ് ഈ 'അംറിസ്' (വീടും പ്ലാനും സഹിതം) |5cent house design and plan\nകന്റംപ്രറി ശൈലിയില് ആരെയും ആകര്‍ഷിക്കുന്ന തരത്തില് തലയുയര്‍ത്തിപ്പിടിച്ചാണ് അംറിസിന്റെ നില്‍പ്. ഒറ്റ നോട്ടത്തില് ആരെയും വശീകരിക്കുന്നത് വ്യത്യസ്തമായ ഡിസൈന് പാറ്റേണും കളര് കോമ്പിനേഷനും. വീട്ടിനകത്തേക്ക് കടന്നാല് അതിമനോഹരമായ ഇന്റീരിയറും. ഇതൊക്കെയാണ് കണ്ണൂര് ജില്ലയിലെ പാപ്പിനിശ്ശേരിയിലെ അഷ്‌റഫിനു വേണ്ടി കണ്ണൂരിലെ പ്രമുഖ ഡിസൈനര്‍മാരായ ശമ്മാസും റസീല് മുസ്തഫയും ഡിസൈന് ചെയ്തിരിക്കുന്ന അംറിസ് എന്ന് പേരിട്ടിരിക്കുന്ന ഈ വീടിന്റെ വിശേഷങ്ങള്.\nഅഞ്ചുസെന്റ് പ്ലോട്ടിലാണ് ഈ വീട് നിര്‍മിച്ചിരിക്കുന്നത്. മുന്‍വശത്ത് റോഡായതിനാല് കെട്ടിട നിര്‍മ്മാണ ചട്ടപ്രകാരമുള്ള മൂന്ന് മീറ്റര് സ്ഥലം മുന്‍വശത്ത് നല്‍കിയാണ് 2095 ചതുരശ്രയടി വിസ്തൃതിയുള്ള ഈ വീടൊരുക്കിയിരിക്കുന്നത്.\nകന്റംപ്രറി ശൈലിയുടെ മുഖമുദ്രയായ ബോക്‌സ് ടൈപ്പിലാണ് വീടിന്റെ ഡിസൈന്. മുകള് നിലയിലെ ബാല്‍ക്കണിക്ക് നല്‍കിയ ഗ്രൂവ് പാറ്റേണും സിറ്റൗട്ടിലെ ഭിത്തിയില് നല്‍കിയ റൗണ്ട് ഓപണിംഗുകളും അവക്കു ചുറ്റും നല്‍കിയ വുഡന് ബോര്‍ഡറുകളും വീടിന്റെ എക്‌സ്റ്റീരിയര് ഭംഗി ഹൈലൈറ്റ് ചെയ്യുന്നു.\nതാഴത്തെ കിടപ്പുമുറിയിലേക്ക് വെയില് തട്ടാതിരിക്കാന് ഡിസൈന് ചെയ്ത ഡബിള് വാളും വീടിന്റെ ഡിസൈന് എലമെന്റായി പ്രവര്‍ത്തിക്കുന്നു.\nപൂമുഖത്തുനിന്നും നേരെ ചെല്ലുന്നത് ലിവിങ് ഹാളിലേക്കാണ്. ജ്യാമിതീയ രുപങ്ങള് സൃഷ്ടിച്ച് ഡിസൈന് ചെയ്‌തെടുത്ത പ്ലൈവുഡ് കൊണ്ടുള്ള പാര്‍ട്ടീഷന് വളരെയധികം ആകര്‍ഷകമാണ്. ഈ പാര്‍ട്ടീഷനാണ് ലിവിങിനെ മറ്റു ഭാഗങ്ങളില് നിന്ന് വേര്‍തിരിക്കുന്നത്. ജിപ്‌സം സീലിങും കേവ് ലൈറ്റിങ്ങും ലിവിങ് ഹാളിന്റെ മറ്റു ആകര്‍ഷണങ്ങളാണ്.\nലിവിങ് ഹാളിലെ ഫാള്‍സ് സീലിങ് ഡിസൈന് പാറ്റേണ് തന്നെയാണ് ഡൈനിങ്ങിലും ഉപയോഗിച്ചിരിക്കുന്നത്. നീളം കൂടിയ ജനാലകള്, നീഷുകളില് നല്‍കിയ ലൈറ്റിങ്,കന്റംപ്രറിക്ക് യോജിച്ച തരത്തിലുള്ള ഡൈനിങ് ഫര്‍ണിച്ചറുകള് എന്നിവയാണ് ഡൈനിങിലെ ആകര്‍ഷണങ്ങള്.\nകോര്‍ട്ട് യാര്‍ഡിനോട് ചേര്‍ന്ന് ഡൈനിങ് ഏരിയയില് നിന്നാണ് ഗോവണി ആരംഭിക്കുന്നത്. വുഡ് സ്റ്റീല് ജിഐ എന്നിവ ഉപയോഗിച്ചാണ് സ്‌റ്റെയര് കേസിന്റെ ഹാന്‍ഡ് റെയില് പണിതിരിക്കുന്നത്.\nL ഷേപ്പ് കിച്ചണാണ് വീട്ടില് ഒരുക്കിയിരിക്കുന്നത്. കിച്ചണും ജിപ്‌സം കൊണ്ടുള്ള ഫാള്‍സ് സീലിങ് നല്‍കി മനോഹരമാക്കിയിരിക്കുന്നു. കൗണ്ടര് ടോപ്പിന് ഗ്രാനൈറ്റ് ഉപയോഗിച്ചു. എംഡിഎഫ് ഉപയോഗിച്ചാണ് കിച്ചണ് കാബിനറ്റുകള് നിര്‍മിച്ചിരിക്കുന്നത്. ചുമരുകളില് വാള് ടൈല് നല്‍കി മനോഹരമാക്കിയിട്ടുണ്ട്.്‌യൂ അടുക്കളയുടെ ഒരു വശത്തെ ഭിത്തിയില് നല്‍കി വിന്‍ഡോ കം ക്യൂരിയോസ് മൊഡ്യൂള് കോര്‍ട്ട് യാര്‍ഡിന്റെ ഭംഗി അടുക്കളയിലേക്കെത്തിക്കുന്നു.\nഅടുക്കളക്കടുത്തായി വര്‍ക് ഏരയ നല്‍കിയിരിക്കുന്നു. കിടപ്പുമുറകളില് ഗ്ലോസി ഫിനിഷ് വിട്രിഫൈഡ് ടൈലുകളും മറ്റിടങ്ങളില്ട ബെയ്ജ് നിറത്തിലുള്ള മാറ്റ് ഫിനിഷ് വിട്രിഫൈട് ടൈലുകളുമാണ് ഉപയോഗിച്ചിരിക്കുന്നത്.\nവീടിന്റെ മറ്റൊരു ആകര്‍ഷണീയത പരമാവധി പച്ചപ്പ് വീടിനകത്ത് കൊണ്ടുവരാന് ശ്രമിച്ചു എന്നതാണ്. ഫോര്‍മല് ലിവിങ്, ഗോവണി എന്നിവക്കിടയിലും കിച്ചണ്, ഡൈനിങ് എന്നിവക്കിടയിലുമായി രണ്ട് ഡബിള് ഹൈറ്റ് കോര്‍ട്ട് യാര്‍ഡുകള് നല്‍കിയിട്ടുണ്ട്. പെബിളുകള്, ചെറു സസ്യങ്ങള്, കൃത്രിമ പുല്‍ത്തകിടി എന്നിവ നല്‍കി കോര്‍ട്ട് യാര്‍ഡുകള് മനോഹരമാക്കിയിരിക്കുന്നു.\n← തലയെടുപ്പോടെ അഞ്ചുസെന്റില് ( വീടും പ്ലാനും സഹിതം)\nആലപ്പുഴയിലെ “വൈറ്റ് ഹൗസ്” (വീടും പ്ലാനും) →\nഇന്റീരിയര് ചെടികള് ഇനി ഓണ്‍ലൈന് വഴിയും!\nhow much for build this house?


17കാരിയായ മകള് രണ്ട് തവണ പീഡനത്തിനിരയായി; മനംനൊന്ത് പിതാവ് ആത്മഹത്യ ചെയ്തു | Rape|Suicide|father|DAUGHTER|gujarat\nരാജ്കോട്ട് : മകൾ ആറ് മാസത്തിനിടെ രണ്ട് തവണ ബലാത്സംഗത്തിനിരയായതിൽ മനംനൊന്ത് പിതാവ് ജീവനൊടുക്കി. ഗുജറാത്ത് ജാംനഗർ ജില്ലയിലെ ജാംജോധ്പുർ സ്വദേശിയാണ് കീടനാശിനി കഴിച്ച് ജീവനൊടുക്കിയത്. പിതാവ് മരിച്ചതോടെ ബലാത്സംഗത്തിനിരയായ മകളും കുടുംബവും പോലീസിൽ പരാതി നൽകി. സംഭവത്തിൽ അശ്വിൻ വാദിയ(25) എന്നയാൾക്കെതിരേ കേസെടുത്തതായും പോലീസ് അറിയിച്ചു.\nസെപ്റ്റംബർ 28 നാണ് പെൺകുട്ടിയുടെ പിതാവ് കീടനാശിനി കഴിച്ച് ആശുപത്രിയിലായത്. ജാംനഗറിലെ ജി.ജി. ആശുപത്രിയിൽ ചികിത്സയിലിരിക്കെ സെപ്റ്റംബർ 30-ന് മരണം സംഭവിച്ചു. ഇതിനുപിന്നാലെയാണ് ഇദ്ദേഹത്തിന്റെ മകളും കുടുംബവും ബലാത്സംഗ പരാതിയുമായി പോലീസിനെ സമീപിച്ചത്.\nആറ് മാസം മുമ്പാണ് അശ്വിൻ വാദിയ വീട്ടിൽ അതിക്രമിച്ചുകയറി 17-കാരിയെ കത്തിമുനയിൽ നിർത്തി ബലാത്സംഗം ചെയ്തത്. പിന്നീട് ഒന്നരമാസം മുമ്പും ഇതാവർത്തിച്ചു. സംഭവം പുറത്തുപറഞ്ഞാൽ കുടുംബാംഗങ്ങളെ കൊലപ്പെടുത്തുമെന്നും ഇയാൾ പെൺകുട്ടിയെ ഭീഷണിപ്പെടുത്തി.\nRape Suicide father DAUGHTER gujarat\n'ഭാരതദര്‍ശനം അവസാനിപ്പിച്ച് ഭീകരര് അഴിഞ്ഞാടുന്ന കോണ്‍ഗ്രസ്സ് സംസ്ഥാനങ്ങളിലേക്ക് രാഹുല്‍ഗാന്ധി ചെല്ലുക'; പ്രകാശ് ജാവദേക്കര്


അഫ്ഗാൻ ഇരട്ട ഭൂചലനം; മരിച്ചവരുടെ എണ്ണം 26 ആയി – Christian Live\nകാബൂൾ: അഫ്ഗാനിസ്ഥാനിലെ പടിഞ്ഞാറൻ പ്രവിശ്യയായ ബാദ്ഗിസിൽ ഉണ്ടായ ഇരട്ട ഭൂചലനത്തിൽ മരിച്ചവരുടെ എണ്ണം 26 ആയി. മരിച്ചവരിൽ അഞ്ച് പേർ സ്ത്രീകളും നാല് കുട്ടികളുമാണ്. നാല് പേർക്ക് പരിക്കേൽക്കുകയും ചെയ്തു.\nഖാദിസ് ജില്ലയിലാണ് ഭൂകമ്പം ഉണ്ടായത്. റിക്ടർ സ്കെയിലിൽ 4.9 ഉം 5.6 ഉം രേഖപ്പെടുത്തിയ ഭൂചലനങ്ങളാണ് ഉണ്ടായത്. ഒന്നിനു പുറകെ ഒന്നായാണ് ഭൂചലനം അനുഭവപ്പെട്ടത്. വീടുകൾ തകർന്ന് വീണാണ് ആളുകൾ കൊല്ലപ്പെട്ടത്. എഴുന്നൂറോളം വീടുകൾ ഭൂകമ്പത്തിൽ തകർന്നു.\nചൊവ്വാഴ്ച വൈകുന്നേരമാണ് ആദ്യ ഭൂകമ്പം അനുഭവപ്പെട്ടത്. രണ്ട് മണിക്കൂറിനു ശേഷം രണ്ടാമതും ഭൂകമ്പം ഉണ്ടായി.\nലങ്ക കത്തുന്നു; കലാപത്തിൽ എട്ട് മരണം, സർക്കാർ…\nകുമ്പനാട് ഇന്ത്യ ബൈബിൾ കോളജ് പ്രിൻസിപ്പലായി…\nആശ്വാസം പകര്‍ന്ന് രാജ്യത്ത് കോവിഡ് വ്യാപനത്തില് ഗണ്യമായ…


മതംമാറി ഐ.എസ് ഭീകരതയ്ക്കായി പോയ, വനിതകളെ നാട്ടിലേക്ക് തിരികെ പ്രവേശിപ്പിക്കില്ലെന്ന് ഇന്ത്യ | Malayali Manasu\nHome Kerala മതംമാറി ഐ.എസ് ഭീകരതയ്ക്കായി പോയ, വനിതകളെ നാട്ടിലേക്ക് തിരികെ പ്രവേശിപ്പിക്കില്ലെന്ന് ഇന്ത്യ\nമതംമാറി ഐ.എസ് ഭീകരതയ്ക്കായി പോയ, വനിതകളെ നാട്ടിലേക്ക് തിരികെ പ്രവേശിപ്പിക്കില്ലെന്ന് ഇന്ത്യ\nഐ.എസ് ഭീകരതയ്ക്കായി പോയ വനിതകളെ നാട്ടിലേക്ക് തിരികെ പ്രവേശിപ്പിക്കില്ലെന്ന് ഇന്ത്യ.നിമിഷാ ഫാത്തിമയും മെറിന് ജോസഫും സോണിയ സെബാസ്റ്റ്യനും റഫീലയും വീണ്ടും വാര്‍ത്തകളില് നിറയുകയാണ്.കുടുംബ സഹിതം അഫ്ഗാനിൽ ഐ.എസിനായി പ്രവർത്തിക്കവേ ഭർത്താക്കന്മാർ കൊല്ലപ്പെട്ടവരുടെ ആവശ്യമാണ് വിദേശകാര്യവകുപ്പ് നിരാകരിച്ചത്. അഫ്ഗാൻ ഭരണകൂടത്തിന്റെ അഭ്യർത്ഥനയും ഇന്ത്യ തള്ളി. അഫ്ഗാനില് വെച്ച് ഭര്‍ത്താക്കന്‍മാര് കൊല്ലപ്പെട്ടതോടെ ഇവർ കീഴടങ്ങുകയായിരുന്നു.\nഅഫ്ഗാനിലെ ഐ.എസ് ശക്തികേന്ദ്രമായ ഖൊറാസാൻ മേഖലയിലാണ് ഇവർ കുടുംബ സഹിതം ഭീകരപ്രവർത്തനം നടത്തിവന്നത്. അഫ്ഗാൻ സേനയുടെ ശക്തമായ ആക്രമണത്തിൽ ഭർത്താക്കന്മാർ കൊല്ലപ്പെട്ടതോടെ ഇവരെല്ലാം 2019 ഡിസംബറിൽ സൈന്യത്തിന്റെ പിടിയിലായി. നിരവധി സ്ത്രീകളേയും കുട്ടികളേയും സൈന്യം കാബൂളിലെ ജയിലിൽ പാർപ്പിച്ചിരിക്കുകയാണ്. കേരളത്തിൽ നിന്നുള്ള വനിതകളടക്കമാണ് ഇന്ത്യയിലേക്ക് തിരികെ എത്താനുള്ള ആഗ്രഹം പ്രകടിപ്പിച്ചത്.\nജയിലിൽ കിടക്കുന്നവരെ ഇന്ത്യൻ അന്വേഷണ സംഘം ചോദ്യം ചെയ്തിരുന്നു. എല്ലാവരും കടുത്ത മതമൗലികവാദികളാണെന്നാണ് ബോദ്ധ്യപ്പെട്ടത്. ഇന്ത്യയെ വഞ്ചിച്ചുകൊണ്ട് ആഗോള ഭീകരതയ്ക്കായി പോയവരെ തിരികെ സ്വീകരിക്കാനാവില്ലെന്ന കർശന നിലപാടാണ് ഇന്ത്യ അറിയിച്ചിട്ടുള്ളത്.\nലോകത്തെ 13 രാജ്യങ്ങളിൽ നിന്നായി 408 പേരാണ് അഫ്ഗാനിൽ ഐ.എസിൽ ഭീകരരായി എത്തിപ്പെട്ട് ജയിലിലുള്ളത്. ഇതിൽ ഏഴുപേർ ഇന്ത്യക്കാരാണ്. 16 ചൈനീസ് പൗരന്മാരും 299 പാകിസ്താനികളും ജയിലിലുണ്ട്. രണ്ടു ബംഗ്ലാദേശികളും രണ്ടു മാലിദ്വീപു നിവാസികളും ഇവർക്കൊപ്പമുണ്ട്.\nPrevious articleട്രംപിൽ നിന്നും തീർത്തും വ്യത്യസ്തമാണ് ബൈഡൻ്റെ നയങ്ങൾ; റഷ്യൻ പ്രസിഡൻറ് വ്ളാഡമീര് പുടിൻ\nNext articleജനലില് കൂടി താഴേക്ക് വീണ കുട്ടിയെ വളര്‍ത്തുനായ്ക്കള് കടിച്ചു കീറി\nMalyl20User - July 28, 2021 0


ത്രികോണ പ്രണയത്തിനൊടുവിൽ വധുവിനെ തെരഞ്ഞെടുത്തത് ടോസിട്ട്; പരസ്പരം അറിയിക്കാതെ യുവാവ് പ്രണയിച്ചത് രണ്ട് പേരെ Young man who had two lovers flipsacoin to find his bride – News18 Malayalam\nത്രികോണ പ്രണയത്തിനൊടുവിൽ വധുവിനെ തെരഞ്ഞെടുത്തത് ടോസിട്ട്; പരസ്പരം അറിയിക്കാതെ യുവാവ് പ്രണയിച്ചത് രണ്ട് പേരെ\nമോഹന്‍ലാലും മമ്മൂട്ടിയും ജൂഹിചൗളയും അഭിനയിച്ച ഹരികൃഷ്ണന്‍സ് സിനിമയുടെ ക്ലൈമാക്സ് പോലെയാണ് ഇവിടുത്തെ ത്രികോണ പ്രണയത്തിലുമെന്ന് വേണമെങ്കില് പറയാം.\nLast Updated : September 07, 2021, 15:44 IST\nസിനിമകളെ വെല്ലുന്ന തരത്തിലുള്ള സംഭവങ്ങളാണ് പലപ്പോഴും യഥാര്‍ഥ പ്രണയജീവിതത്തില് സംഭവിക്കുന്നത്. ത്രികോണ പ്രണയങ്ങളും അവയോട് ചേര്‍ന്നുള്ള സംഭവവികാസങ്ങളും സിനിമകളില് മാത്രമല്ല, ജീവിതത്തിലും ഇപ്പോള് ഒരു പുതിയ കാര്യമൊന്നുമല്ല. കാരണം അത്രമാത്രം കഥകളാണ് യഥാര്‍ഥ ത്രികോണ പ്രണയ ജീവിതങ്ങളെക്കുറിച്ച് സാമൂഹിക മാധ്യമങ്ങളിലൂടെയും വാര്‍ത്ത മാധ്യമങ്ങളിലൂടെയും ഇപ്പോള് നാം കണ്ടുകൊണ്ടിരിക്കുന്നത്. മിക്കവാറും എല്ലാ ദിവസവും പ്രണയവുമായി ബന്ധപ്പെട്ട രസകവും വിചിത്രവുമായ സംഭവങ്ങള് നാം കാണുന്നു. 'കെട്ടുകഥകളെക്കാള് വിചിത്രമായിരിക്കും ജീവിതം' എന്ന് തെളിയിക്കുന്ന ഒട്ടേറെ സംഭവങ്ങളുണ്ട്. ഇത്തവണ, ഒരു ടോസിലൂടെ പരിസമാപ്തിയിലെത്തിയ ഒരു ത്രികോണ പ്രണയത്തിന്റെ കഥയാണ് പങ്കുവയ്ക്കുന്നത്. അതെ, ഒരു 'നാണയം' മൂന്ന് വ്യക്തികളുടെ വിധി തീരുമാനിച്ചു.\nഏകദേശം മോഹന്‍ലാലും മമ്മൂട്ടിയും ജൂഹിചൗളയും അഭിനയിച്ച ഹരികൃഷ്ണന്‍സ് സിനിമയുടെ ക്ലൈമാക്സ് പോലെയാണ് ഇവിടുത്തെ ത്രികോണ പ്രണയത്തിലുമെന്ന് വേണമെങ്കില് പറയാം. പക്ഷെ ഇവിടെ യുവാവിന്റെ കൈയില് വില്ലത്തരമുണ്ടെന്ന് മാത്രം. കര്‍ണാടകയിലെ ഹസന് ജില്ലയിലെ സകലേഷ്പൂര് താലൂക്കിലാണ് സംഭവം നടന്നത്. ഒരു വര്‍ഷം മുമ്പ് സകലേഷ്പൂരിലെ ഗ്രാമത്തില് നിന്നുള്ള ഒരു 27 കാരന് അയല് ഗ്രാമത്തിലെ 20 വയസ്സുള്ള ഒരു പെണ്‍കുട്ടിയുമായി കണ്ടുമുട്ടി. തുടര്‍ന്ന് പലപ്പോഴും ഇരുവരും ഒരുമിച്ചു കാണാനും, ഷോപ്പിംഗിനായും നര്‍മ്മ സല്ലാപത്തിനായും നഗരത്തിലേക്ക് ഒളിച്ചുപോകുകയും സമയം ചെലവഴിക്കുകയും ചെയ്തു. ആറുമാസം മുമ്പ്, അതേ ഗ്രാമത്തില്‍നിന്നുള്ള അതേ പ്രായത്തിലുള്ള മറ്റൊരു പെണ്‍കുട്ടിയുമായി ഈ യുവാവ് കൂട്ടിമുട്ടി. ഇവിടെയും ഒരു 'സൗഹൃദം' വിരിഞ്ഞു. നഗരത്തിലേക്കും പാര്‍ക്കിലേക്കും ഒളിച്ചുപോകുന്ന ആ പഴയ കളികള് ഇവിടെയും ആവര്‍ത്തിച്ചു. ഇക്കാലമത്രയും, രണ്ട് പെണ്‍കുട്ടികളും പരസ്പരം അറിയാതെ ഒരാളെ തന്നെ പ്രണയിച്ചുക്കൊണ്ടിരുന്നു. ഒടുവില് ത്രികോണ പ്രണയം പെണ്‍കുട്ടികളും അവരു വീട്ടുകാരും, യുവാവിന്റെ വീട്ടുകാരും, നാട്ടുകാരും അറിഞ്ഞ് ഗ്രാമത്തില് വലിയൊരു വിഷയമായി. ഒടുവില് പ്രണയ വിഷയത്തില് ഒരു തീരുമാനം എടുക്കാന് പ്രദേശത്തെ പഞ്ചായത്ത് കൂട്ടത്തിന് വരെ ഇടപെടേണ്ടി വന്നു.\nഒരു ജില്ലാ പഞ്ചായത്ത് മുന് അംഗത്തിന്റെ ഒരേയൊരു മകന് എന്നതും സാമ്പത്തികമായി നല്ല നിലയിലുള്ള കുടുംബത്തില്‍പ്പെട്ട വ്യക്തി എന്നതും ആ യുവാവിനെ പ്രദേശത്ത് ഒരു യോഗ്യനായി കണക്കാക്കി. പക്ഷേ, ഒരു പെണ്‍കുട്ടിയുമായി കറങ്ങിനടക്കുന്നത് കണ്ടതിനെ തുടര്‍ന്ന് ഒരു ബന്ധു അവന്റെ പിതാവിനെ വിവരം അറിയിച്ചു. ബന്ധു പറഞ്ഞ പെണ്‍കുട്ടിയെക്കുറിച്ച് വീട്ടുകാര് യുവാവിനോട് ചോദിച്ചു. താന് ആ പെണ്‍കുട്ടിയുമായി പ്രണയത്തിലാണെന്നും അവളെ വിവാഹം കഴിക്കാന് ആഗ്രഹിക്കുന്നുവെന്നും അവന് പറഞ്ഞു. വീട്ടുകാര് ഇതിനോട് വിയോജിക്കുകയും അയാളുടെ വിവാഹം എത്രയും പെട്ടെന്ന് മറ്റൊരാളുമായി നടത്താനായി തീരുമാനിക്കുകയും ചെയ്തു.\nഎന്നാല് മറ്റേ പ്രണയിനി ഇത് അറിയുകയും യുവാവുമായുള്ള ബന്ധത്തെക്കുറിച്ച് അവളുടെ വീട്ടില് പറയുകയും ചെയ്തു. ഈ പെണ്‍കുട്ടിയുടെ കുടുംബം, മകളില് നിന്ന് അറിഞ്ഞ ബന്ധത്തെക്കുറിച്ച് യുവാവിന്റെ വീട് സന്ദര്‍ശിച്ച് അവരോട് കാര്യം വെളിപ്പെടുത്തി. ഇതിനിടയില് മറ്റേ പെണ്‍കുട്ടിയും എന്താണ് സംഭവിക്കുന്നതെന്ന് മനസ്സിലാക്കുകയും അവളും കുടുംബത്തെ കൂട്ടി ആ യുവാവിന്റെ വീട്ടില് എത്തുകയും ചെയ്തു. യുവാവിന്റെ മാതാപിതാക്കള് അത്തരമൊരു സാഹചര്യത്തില് എന്തുചെയ്യണമെന്നതിനെക്കുറിച്ച് ഒരു തീരുമാനം എടുക്കാന് സാധിക്കാതെ കുഴപ്പത്തിലായി. അപ്പോഴേക്കും ഗ്രാമം മുഴുവന് ത്രികോണ പ്രണയത്തെക്കുറിച്ച് അറിഞ്ഞു കഴിഞ്ഞിരുന്നു.\nത്രികോണപ്രണയത്തിന്റെ തീരുമാനം പഞ്ചായത്തിലേക്ക്\nവിഷയത്തില് ഒരു തീരുമാനം എടുക്കാന് ഈ വര്‍ഷം ഓഗസ്റ്റില് ആദ്യം ഒരു യോഗം വിളിച്ചു. അവിടെവച്ച് യുവാവിനോട്, അയാള് ആരെയാണ് വിവാഹം കഴിക്കാന് ആഗ്രഹിക്കുന്നതെന്ന് ചോദിച്ചു. രണ്ട് പെണ്‍കുട്ടികളും എങ്ങനെയാണ് അവര് വിവാഹിതരാകേണ്ടത് എന്നതിനെക്കുറിച്ച് നീണ്ട വാദങ്ങള് ഉന്നയിച്ചെങ്കിലും പക്ഷേ, ആ യുവാവ് ഒരു വാക്കുപോലും ഉച്ചരിച്ചില്ല. ഒരു നിഗമനത്തിലെത്താന് കഴിയാതെ പഞ്ചായത്ത് പിരിച്ചുവിട്ടു. താന് വഞ്ചിക്കപ്പെട്ടുവെന്ന ദു:ഖത്തില് ആദ്യ പെണ്‍കുട്ടി വിഷം കഴിച്ച് ആത്മഹത്യക്ക് ശ്രമിച്ചു. ഭാഗ്യവശാല്, കൃത്യസമയത്ത് ആളുകള് കണ്ടതുകൊണ്ട് അവള് രക്ഷപ്പെട്ടു.\nസെപ്റ്റംബര്4വെള്ളിയാഴ്ച രണ്ടാമത്തെ പഞ്ചായത്ത് വിളിച്ചു. യുവാവിന്റെയും രണ്ട് പെണ്‍കുട്ടികളുടെയും കുടുംബങ്ങള് പങ്കെടുത്തു. പഞ്ചായത്തിന്റെ തീരുമാനം അന്തിമമാണെന്ന് പ്രസ്താവിക്കുന്ന മൂന്ന് കക്ഷികള്‍ക്കും വേണ്ടി സ്റ്റാമ്പ് പേപ്പറില് ഒരു കരാര് ഉണ്ടാക്കാന് ഒരു അഭിഭാഷകനെയും വിളിച്ചു. കൂടാതെ, തീരുമാനം തങ്ങള്‍ക്ക് അനുകൂലമല്ലെങ്കില്‍പ്പോലും ആരും പോലീസിലോ കോടതിയിലോ മാധ്യമങ്ങളിലോ പോകില്ലെന്നും ധാരണയിലായി. മൂന്ന് കക്ഷികളും സമ്മതിക്കുകയും പ്രസ്തുത കരാറില് ഒപ്പിടുകയും ചെയ്തു.\nഒരു 'നാണയം' മൂന്ന് വ്യക്തികളുടെ വിധി തീരുമാനിക്കുന്നു\nഏത് പെണ്‍കുട്ടിയാണ് യുവാവിനെ വിവാഹം കഴിക്കേണ്ടതെന്ന് തീരുമാനിക്കാന് പഞ്ചായത്ത് ഒരു നാണയം കറക്കി ഇടാമെന്ന് (ടോസ്) തീരുമാനിച്ചു. കാര്യങ്ങള് അത്രയും എത്തിയിട്ടും ആ യുവാവ് തന്റെ ആഗ്രഹം പ്രകടിപ്പിക്കുകയോ തന്റെ തീരുമാനം എന്താണെന്ന് പറയുകയോ ചെയ്തില്ല. പഞ്ചായത്ത് കൂട്ടത്തില് വച്ച് എന്താണ് സംഭവിച്ചതെന്നതിന് രണ്ട് കഥകള് ഇപ്പോള് പുറത്ത് വരുന്നുണ്ട്. രണ്ടും ഒരേ കാര്യത്തിലേക്ക് വിരല് ചൂണ്ടുന്നു.\nആദ്യ കഥയില് പറയുന്നത്. ടോസ് ആദ്യ പെണ്‍കുട്ടിക്ക് (ആത്മഹത്യ ചെയ്യാന് ശ്രമിച്ച) അനുകൂലമായി ലഭിച്ചുവെന്നും തുടര്‍ന്ന് അയാള് അവളെ വിവാഹം കഴിക്കാന് സമ്മതിച്ചുവെന്നുമാണ്. സംഭവത്തിന്റെ രണ്ടാമത്തെ പതിപ്പ് ആ യുവാവ് ഒടുവില് ഒരു തീരുമാനമെടുത്തു, രണ്ടാമത്തെ പെണ്‍കുട്ടി അവനെ വിവാഹം കഴിക്കാന് കഴിയില്ലെന്ന് അറിയിച്ചപ്പോള് മരിക്കാന് തയ്യാറായ ആദ്യത്തെ പെണ്‍കുട്ടിയെ തിരഞ്ഞെടുത്തു എന്നാണ്.\nആ തീരുമാനം എടുത്തുകഴിഞ്ഞപ്പോള്, അയാള് ആദ്യ പെണ്‍കുട്ടിയുടെ അടുത്തേക്ക് നീങ്ങി, പഞ്ചായത്തിന് മുന്നില് വച്ച് അവളെ കെട്ടിപ്പിടിച്ചു. പക്ഷേ, ഈ അവസാനം രംഗത്തില് കൈയടി മേടിച്ചത് ഒരു കാഴ്ചക്കാരിയായിരുന്ന നില്‍ക്കേണ്ടി വന്ന മറ്റേ പെണ്‍കുട്ടി (രണ്ടാമത്തെ പെണ്‍കുട്ടി) ആണ്. അവള് (രണ്ടാമത്തെ പെണ്‍കുട്ടി) മുന്നോട്ട് വന്നു, വിജയിച്ച പെണ്‍കുട്ടിക്ക് ആശംസിച്ചു. പക്ഷേ പോകുന്നതിന് മുമ്പ് യുവാവിന്റെ മുഖത്ത് അടിച്ച് മുന്നറിയിപ്പ് നല്‍കുകയും ചെയ്തു.\n''നിങ്ങള് എന്നെ ഒഴിവാക്കി കടന്നുപോയി. നിങ്ങള്‍ക്ക് ചിലപ്പോള് നല്ലൊരു ജീവിതം ലഭിച്ചേക്കാം, ലഭിക്കാതെയുമിരിക്കാം. പക്ഷേ ഞാന് തീര്‍ച്ചയായും നിങ്ങളുടെ മുന്നില് ഒരു അത്ഭുതകരമായ ജീവിതം നയിക്കുമെന്ന് അറിയുക. പക്ഷെ സൂക്ഷിച്ചോ, കാരണം ഞാന് നിന്നെ ഒഴിവാക്കില്ല,'' അവള് പറഞ്ഞു. ഈ വാചകങ്ങളില് ഗ്രാമം മുഴുവന് കൈയടിക്കുകയും വിസില് മുഴക്കുകയും ചെയ്തു. പഞ്ചായത്തിന്റെ തീരുമാനമനുസരിച്ച് ദമ്പതികള് ഇപ്പോള് വിവാഹിതരാണ്.\n''ഇതൊരു സിനിമാ കഥ പോലെ അല്ലേ? മുഴുവന് കാര്യങ്ങളും ഞങ്ങള് വളരെയധികം ആസ്വദിച്ചു. ആ യുവാവ് ഇതില് നിന്ന് ഒരു പാഠം പഠിക്കുമെന്ന് പ്രതീക്ഷിക്കുന്നു. എല്ലാവരും ഇതില് നിന്ന് വിശ്വസ്തതയുടെ പാഠങ്ങള് പഠിക്കുമെന്നും അവരുടെ കുടുംബങ്ങള്‍ക്ക് നാണക്കേട് വരുത്തുന്നത് അവസാനിപ്പിക്കുമെന്നും ഞങ്ങള് പ്രതീക്ഷിക്കുന്നു,'' പഞ്ചായത്തില് പങ്കെടുത്ത ഒരു പ്രായമായ ഗ്രാമീണന് പറഞ്ഞു.\nFirst published: September 07, 2021, 15:06 IST


ഊട്ടിയിൽ മദ്യക്കുപ്പികൾ വലിച്ചെറിഞ്ഞാൽ ഇനി 10,000 രൂപ പിഴ •Tech Travel Eat\nമലയാളികൾ ധാരാളമായി സന്ദർശിക്കുന്ന ഒരു പ്രമുഖ ടൂറിസ്റ്റു കേന്ദ്രമാണ് തമിഴ്‌നാട്ടിലെ നീലഗിരി ജില്ലയിൽ സ്ഥിതി ചെയ്യുന്ന ഊട്ടി. സ്‌കൂൾ കുട്ടികൾ, ഹണിമൂൺ ദമ്പതിമാർ, ഫാമിലികൾ തുടങ്ങി ഏതു തരക്കാരെയും തൃപ്തിപ്പെടുത്തുന്ന തരത്തിലുള്ള മനോഹരമായ കുറെ സ്ഥലങ്ങളും കാഴ്ചകളും അനുഭവങ്ങളുമൊക്കെ ഊട്ടിയിൽ ഉണ്ട്.\nതുറന്നു പറയാമല്ലോ, ബാച്ചിലേഴ്‌സ് അടക്കമുള്ള, നമ്മുടെ കൂട്ടത്തിൽ തന്നെയുള്ള മറ്റു പ്രായമായ ചിലരൊക്കെ ഇത്തരം ടൂറിനിടയിൽ സ്വൽപ്പം രസത്തിനായി മദ്യം സേവിക്കാറുണ്ട് എന്നത് ഒരു സത്യമാണ്. ഇതിലിപ്പോൾ പ്രത്യേകിച്ച് രഹസ്യമോ മറയോ ഒന്നുമില്ല താനും. പക്ഷെ ഊട്ടിയിൽ ചെന്നിട്ട് മദ്യപാനത്തിനുശേഷം ഒഴിഞ്ഞ കുപ്പികൾ പൊതുസ്ഥലങ്ങളിൽ ഉപേക്ഷിച്ചാൽ ഇനി മുട്ടൻ പണിയായിരിക്കും നിങ്ങളെ തേടി വരുന്നത്.\nകാരണം മറ്റൊന്നുമല്ല, ഊട്ടിയിലും പരിസരപ്രദേശങ്ങളിലും മദ്യപാനത്തിനു ശേഷം കുപ്പികൾ പൊതുസ്ഥലങ്ങളിൽ ഉപേക്ഷിക്കുന്നതിനിടെ പിടിക്കപ്പെട്ടാൽ അവരുടെ പക്കൽ നിന്നും 10,000 രൂപ പിഴയീടാക്കും. ഇതിനായുള്ള ഉത്തരവ് നീലഗിരി ജില്ലാ കലക്ടറായ ഇന്നസെന്റ് ദിവ്യ നൽകിയിട്ടുണ്ട്.\nനീലഗിരി ജില്ലയിൽ സർക്കാർ വക 55 മദ്യഷാപ്പുകൾ പ്രവർത്തിക്കുന്നുണ്ട്. എന്നാൽ തമിഴ്‌നാട്ടിലെ മറ്റു ജില്ലകളിലേതു പോലെ നീലഗിരിയിൽ ഇത്തരം മദ്യഷാപ്പുകളോടനുബന്ധിച്ച് ബാറുകൾ (മദ്യം കുടിക്കുവാനുള്ള ചെറിയ സെറ്റപ്പ്) ഇല്ല. ഇക്കാരണത്താൽ മദ്യഷാപ്പുകളിൽ നിന്നും ആളുകൾ മദ്യം വാങ്ങുകയും, എവിടെയെങ്കിലും മാറിയിരുന്നു കുടിച്ചശേഷം കുപ്പി പൊതുസ്ഥലങ്ങളിലും, കാടുകളിലുമൊക്കെ നിക്ഷേപിക്കുകയാണ് ചെയ്യുന്നത്.\nദിവസേന പതിനായിരക്കണക്കിനു കുപ്പികൾ ഇപ്രകാരം നീക്കം ചെയ്യേണ്ടി വരുന്നുണ്ട്. ഇങ്ങനെ കുപ്പികൾ പൊതുസ്ഥലങ്ങളിൽ എറിയുന്നത് വലിയ തോതിലുള്ള പരിസ്ഥിതി പ്രശ്നങ്ങൾക്ക് ഇടവരുത്തും എന്നതിനാലാണ് അവ നിക്ഷേപിക്കുന്നവരിൽ നിന്നും ഉയർന്ന തുക പിഴയീടാക്കുവാൻ കളക്ടർ ഉത്തരവിട്ടത്.\nഅതുകൊണ്ട് ഊട്ടിയിലേക്കും, കോത്തഗിരിയിലേക്കും ഒക്കെ ടൂർ പോകുന്നവർ ശ്രദ്ധിക്കുക. അവിടത്തെ ടീം നമ്മൾ വിചാരിക്കുന്ന പോലെയല്ല, നല്ല സ്‌ട്രോങ് ആണ്. കുപ്പികൾ വലിച്ചെറിയുന്നതു ആരെങ്കിലും കണ്ടാൽ നല്ല പണി കിട്ടും എന്നുറപ്പാണ്. ഇനി ആരും കാണാതെ കാടുകളിലേക്കോ മറ്റോ കളയാമെന്നു വെച്ചാലും പിടിക്കപ്പെട്ടാൽ പിഴ കൊടുക്കേണ്ടി വരും.\nമദ്യക്കുപ്പികൾ നിക്ഷേപിക്കുന്നതിനായുള്ള പ്രത്യേക വേസ്റ്റ് ബിന്നുകൾ പലയിടത്തും സ്ഥാപിച്ചിട്ടുണ്ട്. കുപ്പികൾ കൃത്യമായി അവയിൽ നിക്ഷേപിക്കുക. ഒരിക്കലും പിഴയെ മാത്രം പേടിച്ച് നിങ്ങൾ ഒതുങ്ങണം എന്നല്ല, നമ്മുടെ പരിസ്ഥിതിയെ മലിനമാക്കുന്ന ഒന്നിലും നമ്മൾ പങ്കാളികൾ ആകരുത് എന്ന ദൃഢനിശ്ചയമാണ് നമുക്ക് വേണ്ടത്. കാഴ്ചകൾ ആസ്വദിക്കുവാനുള്ളതാണ്. അവ കണ്ണുകൾ കൊണ്ട് ആസ്വദിക്കുക. നമ്മൾ ആസ്വദിച്ച ശേഷം അടുത്തയാൾക്കും കൂടി അത് ആസ്വദിക്കുവാനുള്ളതാണെന്ന ബോധം വേണം. പ്രകൃതി സുന്ദരിയായിത്തന്നെ നിലകൊള്ളട്ടെ. നമുക്ക് എക്കാലവും ആസ്വദിക്കാം.